སློབ་གྲོགསXXལགས།
ཁྱོད་ཀྱིས་བཏོན་པའི“སློབ་ཁོངས་ནས་སོར་འཇོག་བྱེད་དགོས་པ”ཡི་གོང་ཞུར་ཞིབ་འཇུག་སློབ་མའི་གླིང་གི་ལས་འཛིན་ལྷན་ཚོགས་ཀྱིས་བདག་སྤྲོད་མི་བྱེད་པའི་གནས་ཚུལ་འབྱོར་རྗེས་ངས་ཁྱོད་ལ་འདི་ལྟར་བརྗོད་པར་འདོད་དེ། འདི་ནི་ཁྱོད་ཀྱི་ཕམ་ཁ་རེད་ལ་ང་ཡི་ཕམ་ཁའང་རེད། ཁྱོད་ལ་ཁྱོད་ཀྱི་བློ་འགྱོད་ཡོད་ལ་ང་ལ་ང་ཡི་བློ་ཕམ་ཡོད། སློབ་དཔོན་ཆེན་མོ་ཞིག་གིས་མི་ཚེ་གང་པོར་ཞིབ་འཇུག་སློབ་མ་མང་པོ་ཞིག་སྐྱེད་སྲིང་བྱེད་མི་ཐུབ། ཁྱོད་ཀྱིས་བླ་ན་བཀུར་བའི་སློབ་དཔོན་ཆེན་མོYལགས་སྔོན་ཏག་ཏག་ལ་སྐུ་གཤེགས་སོང་། ཁོས་མི་ཚེ་གང་པོར“ཤར་ནུབ་གཤིབ་བསྡུར་མཚན་ཉིད་རིག་པ”ཡི་ཞིབ་འཇུག་སློབ་མ་དགུ་སྐྱེད་སྲིང་བྱས། ངས་གསར་དུ་བཙུགས་པའི་ཁུ་རེན་ཋོན་གཙུག་ལག་སློབ་ཆེན་གྱི“ཤར་ནུབ་གཤིབ་བསྡུར་ཞིབ་འཇུག”གི་ཞིབ་འཇུག་སློབ་མ་ཐོག་མ་ནས་མཐའ་མའི་བར་མི་བཅུ་གཅིག་ཡོད། ཁྱོད་ནི་བཅུ་གཅིག་པ་དེ་ཡིན། ད་ལྟ་བཅུ་གཅིག་པ་དེ་མེད་སོང་བ་ཡིན། རྣམ་གྲངས་མཚམས་བཞག་ཟིན་པས་རྗེས་ཕྱོགས་བསྐྱར་དུ་ཡོད་མི་སྲིད།
ཨ་རི་དང་ཡང་ན་ཁུ་རེན་ཋོན་གཙུག་ལག་སློབ་ཆེན་གྱི་ག་ས་གང་དུ་ནུབ་ཕྱོགས་རིག་གནས་ཀྱིས་ཁེངས་ཡོད་པས། ཀྲུང་གོའི་རིག་གནས་ཞིབ་འཇུག་གི་རྣམ་གྲངས་ཤིག་སྣོན་རྒྱུ་ཤིན་ཏུ་སླ་མོ་ཞིག་མ་ཡིན། དེ་མཐའ་དག་སློབ་དཔོན་གྱིས་རང་མོས་སྒོས་བསྒྲུབས་པའི་རིན་ཚབ་མེད་པའི་ལག་རྗེས་ཡིན། ཞིབ་འཇུག་སློབ་མ་ཡོད་ཚད་ནི་སློབ་དཔོན་ཆེན་མོའི་བརྩམས་ཆོས་ཡིན། ངས་ཚད་གཞི་གཅིག་མཐུན་སྤྱད་དེ་ཞིབ་འཇུག་སློབ་མ་ཚང་མར་བླང་བྱ་བཏོན་ཡོད་ལ་བརྩམས་ཆོས་རེ་རེ་ནི་ཕུལ་དུ་བྱུང་བའི་བརྩམས་ཆོས་ཤིག་ཡིན་པར་རེ་ཞིང་སྨོན་ཡོད། ཁྱོད་རང་སློབ་ཁོངས་ནས་ཕུད་པས་བརྩམས་ཆོས་ཨང་བཅུ་གཅིག་པ་བེད་མེད་ཟུར་འཇོག་བྱེད་དགོས་བྱུང་། ཁྱོད་རང་ཚད་གཞིར་མ་ལོངས་པ་ནི་ཁྱོད་དང་འུ་གཉིས་ཀའི་ཐུན་མོང་གི་ཕམ་ཁ་རེད།
ཁྱོད་ཀྱིས་རང་གི་མདུན་ལམ་བརླགས་སོང་སྙམ་ངེས། དེ་ནི་མི་འགྲིག ཁྱོད་ཀྱི་མདུན་ལམ་ལ་སྔར་བཞིན་ཚད་མེད་པའི་གདམ་ཀ་གང་མང་ཞིག་ཡོད། ཁྱོད་ཀྱིས་ཚོང་ལས་གཉེར་ཆོག་ལ་དྲ་ཐོག་ནས་ཁྱོད་ཀྱི་ཐོར་རྩོམ་དྲ་ཚིགས་གཉེར་ཡང་ཆོག ཡང་ན་ཀྲུང་གོར་ཕྱིར་ལོག་སྟེ་ཀུང་སི་གཉེར་ཆོག་ལ་ཁྱོད་ཀྱིས་བསྡུ་ཐུབ་པའི་རྣམ་གྲངས་ཤིག་བསྡུས་ནས་སློབ་སྦྱོང་བྱས་ཀྱང་ཆོག མདོར་ན་ཁྱོད་ཀྱིས་ལས་རྐང་དང་ས་ཆ་གཞན་པ་ནས་གྲུབ་འབྲས་ཤིག་ལོན་པའི་སྨོན་ལམ་འདེབས་བཞིན་ཡོད། གལ་ཏེ་ཁྱོད་ཀྱིས་རིག་གཞུང་ལས་རིགས་ནས་རིག་པ་དོན་དུ་གཉེར་རྒྱུ་ཟེར་ན་ངས་གཤམ་ནས་བྲིས་པ་ནི་ཁྱོད་ལ་ཕུལ་བའི་གྱེས་ཁའི་ལེགས་སྐྱེས་ཡིན། གལ་ཏེ་ཁྱོད་ཀྱིས་རིག་པ་དོན་དུ་མི་གཉེར་ཟེར་ན་གཤམ་གྱི་ནང་དོན་ཁྱོད་ཀྱིས་རྩ་བ་ནས་བཀླག་མི་དགོས། འཇིག་རྟེན་ན་ལམ་ཤིན་ཏུ་མང་བས་རིག་པ་དོན་དུ་གཉེར་དགོས་པས་ཀྱང་མ་ངེས་པར་མི་བཟང་ཞིག་བྱས་ནའང་མི་ཚེར་དོན་སྙིང་ལྡན་ཡོད། ཁྱོད་ཀྱིས“ཁྱོད་རང་མི་བཟང་ཞིག་བྱས་ཆོག ངས་ཁྱོད་ཀྱི་ལས་འགྲོ་དར་བའི་སྨོན་ལམ་འདེབས”ཞེས་པའི་ཚིག་འདིའི་བར་བལྟས་ན་ཆོག གལ་ཏེ་ཁྱོད་ཀྱིས་མུ་མཐུད་དུ་བཀླགས་ན་ཁྱོད་ཀྱི་རང་མོས་ཡིན་པས། ངས་ཁྱོད་རང་གིས་ཐེངས་དང་པོར་རིག་པ་དོན་དུ་གཉེར་བའི་ལམ་ཁ་འདིར་ཕམ་ཁ་ཉོས་པའི་རྒྱུ་རྐྱེན་བཤད་ཆོག གལ་ཏེ་ཁྱོད་རང་རིག་པ་དོན་དུ་གཉེར་བའི་ལམ་ཁ་འགྲིམ་འདོད་ན་གཤམ་གྱི་གཏམ་འདི་ཁྱོད་ལ་དགོས་མཁོ་ཤིན་ཏུ་ཆེ། ངས་ཁྱོད་ལ་དྲང་པོ་དྲང་རྐྱང་གིས་བརྗོད་ཆོག དོན་དངོས་ཐོག་ངས་ཁྱོད་ལ་མགོ་བསྐོར་བཏང་མྱོང་མེད་ལ་ཁྱོད་ལ་བཏོན་པའི་བླང་བྱའང་བསྒྱུར་མྱོང་མེད། ཁྱོད་ཀྱིས་ཕམ་ཁ་ཉོས་པའི་རྒྱུ་རྐྱེན་ནི། ལ་ལ་ཞིག་ཁྱོད་རང་ཉིད་ཀྱི་འགན་འཁྲི་རེད། ལ་ལ་ཞིག་ནི་ཁྱོད་རང་འདི་ལྟ་བུ་ཞིག་ཏུ་གསོ་སྐྱོང་བྱས་པའི་སློབ་གསོའི་མ་དཔེ་དང་སྤྱི་ཚོགས་ཁོར་ཡུག་གི་འགན་འཁྲི་རེད། ལ་ལ་ཞིག་ང་ཡི་འགན་འཁྲི་རེད། ཐོག་མར་ངའི་འགན་འཁྲི་གླེང་བར་བྱ། ངའི་འགན་འཁྲི་ནི་ཁྱོད་རང་བསྡུ་ལེན་མ་བྱས་ན་འགྲིག་སྟེ། ཁྱོད་ལ་འཐོབ་འདོད་པ་དེ་ངས་ཁྱོད་རང་ལ་སྩོལ་ཐབས་བྲལ་བས་སོ། ། ཁྱོད་རང་ལ་འཐོབ་འདོད་པ་ནི་ཨ་རིར་ཡོང་ནས་མིག་རྒྱ་བསྐྱེད། སློབ་དཔོན་དང་འབྲེལ་བ་བཙུགས། ཐབས་ཤེས་གང་ཡོད་སྒོས་སློབ་དཔོན་གྱིས་ཁྱོད་ཀྱི་ཇུས་འགོད་བཞིན་ཁྱོད་ལ་ལས་བྱ་སྟབས་བདེ་རེ་བགོས། བློ་བག་ཕེབས་པོས་བསླབ་གནས་ཤིག་ལག་ཏུ་རེག་ཐབས་བྱས། དེ་ནས་བསླབ་གནས་དེར་བརྟེན་ཏེ་རང་ཉིད་མཁས་པར་གྱུར་སོང་ཞེས་བསྙད། དེའི་རྗེས་ཀྲུང་གོ་དང་ཡང་ན་ཨ་རི་ནས་སྒོར་མོའི་ལག་ཡོང་མང་ཞིང་ངོ་སོ་ཆེ་བའི་བྱ་བ་ཞིག་གཉེར་འདོད་པ་དེ་རེད། ཁྱོད་ཀྱིས་ཁྱོད་རང་མ་འོངས་པར་སློབ་ཆེན་ནས་སློབ་དཔོན་བྱེད་འདོད་ཅེས་པ་དང་ཁྱོད་ལ་བསླབ་གནས་འདི་ངེས་པར་འཐོབ་དགོས་ཞེས་ང་ལ་བཤད་པ་ཐེངས་གཅིག་མིན། བསླབ་གནས་འདི་ཁྱོད་ལ་གལ་འགངས་ཤིན་ཏུ་ཆེ་བ་རྟོགས་ཡོད། འོན་ཀྱང་། ངས་ཁྱོད་ལ་འཁྲིད་ནུས་པ་ནི་མི་བཅའ་སྟངས་དང་རིག་པ་དོན་དུ་གཉེར་བའི་གཞི་རྩའི་རྩ་དོན་དང་ཁྱོད་རང་ཤེས་བྱ་ལ་བརྩི་འཇོག་དང་བདེན་ལུགས་ལ་དགའ་བའི་མི་ཞིག་ལ་འགྱུར་དུ་འཇུག་རྒྱུ་དེ་ཡིན། རིག་གཞུང་གི་ཁྱབ་ཁོངས་ནས་ཁྱོད་ཀྱིས་ཁེ་ཕན་གང་ཞིག་གི་ཆེད་དུ་རྫུན་ལབ་ན་མི་འགྲིག་པར་བདེན་གཏམ་ཁོ་ན་བརྗོད་འོས། མ་ཟད་རང་ཉིད་ཀྱིས་བཤད་པའི་སྐད་ཆ་རེ་རེར་འགན་འཁུར་དགོས་པ་ཡིན། ཁྱོད་ཀྱིས་ངེས་པར་དུ་ཏན་ཏན་ཏིག་ཏིག་སྒོས་གོམ་པ་རེ་རེ་བཞིན་སྤོས་ཏེ་མ་ཤེས་པའི་དོན་རྟོགས་པར་བྱ་དགོས་པ་ལས་ཐབས་ཤེས་སྟབས་བདེ་ཞིག་འཚོལ་ས་མེད། ཁྱོད་ཀྱིས་ངེས་པར་དུ་རང་ཉིད་ཀྱི་བཀག་རྒྱ་དང་རྨོངས་པ་གང་ཡིན་རྟོགས་དགོས་ཤིང་ཁྱོད་རང་མི་སྒེར་གྱི་བསམ་ཚུལ་དང་དགའ་མོས་གཉིས“དྲང་གཞག”གི་དམའ་ས་རུ་འཇོག་དགོས། འདི་ལྟར་ད་གཟོད་ཁྱོད་ཀྱིས་རིག་པ་དོན་དུ་གཉེར་ཐུབ། ངའི་གམ་ནས་རིག་པ་དོན་དུ་གཉེར་འདོད་ན་ཁྱོད་རང་ངེས་པར་དུ་ཚད་གཞི་འདི་དག་ལ་སོན་དགོས་པ་ལས་ངས་གཏན་ནས་བསླབ་གནས་འཚོང་གིན་མེད། ངའི་ཤེས་ཡོན་ནི་རང་དང་མཉམ་དུ་བདེན་ལུགས་འཚོལ་བའི་སློབ་མ་རྣམས་ལ་རིན་ཚབ་མེད་པར་དབུལ་རྒྱུར་མོས་འཐད་ཡིན་པ་ལས་ཉོ་ཚོང་གཏན་ནས་མི་བྱེད།
འདི་ནི་འུ་གཉིས་ཀའི་བར་དུ་གོ་ནོར་ཐེབས་ས་རེད། ངས་ནི་ཁྱོད་ཀྱིས་བསླབ་ཚན་འདི་གཉིས་ཀ་བདམས་པའི་རྗེས་སུ་ད་གཟོད་འུ་གཉིས་ཀའི་བར་གྱི་གོ་ནོར་འདི་ཉིད་ཤེས་རྟོགས་བྱུང་བ་ཡིན། གོ་ནོར་འདིས་འུ་གཉིས་ཀའི་བར་གྱི་འགལ་འདུ་ཡོད་ཚད་བཟོས་པ་རེད། ངས་ཁྱོད་རང་བསྡུ་ལེན་བྱས་པ་ནི་ངས་བཟོས་པའི་ནོར་འཁྲུལ་ཡིན་ཞིང་ཁྱོད་ལ་ནོར་འཁྲུལ་བཟོས་པའང་ཡིན་ཏེ། ཁྱོད་རང་ལ་ནོར་འཁྲུལ་སྒོས་མདུན་ལྗོངས་གསར་པར་འཆར་འགོད་འཐེན་དུ་བཅུག་པ་གཞི་ནས་རྟོགས་སོང་། དེའི་འཕྲོར་ཁྱོད་ཀྱི་འགན་འཁྲི་གླེང་བར་བྱ། ཁྱོད་ཀྱི་འགན་འཁྲི་གླེང་བ་ནི་དོན་གྱིས་ངས་ཁྱོད་ལ་བཏོན་པའི་གདེང་འཇོག་མཐའ་མ་ཡིན། ཡང་ན་ངས་ཁྱོད་རང་ཅིའི་ཕྱིར་རིག་པ་དོན་དུ་གཉེར་བར་མི་འཚམ་པའི་རྒྱུ་མཚན་བཤད་པ་ཡིན།
ཁྱོད་རང་ཕུལ་དུ་བྱུང་བའི་ཚོང་པ་ཞིག་དང་ཀུང་སིའི་སྦྱིན་བདག་ཅིག ཡང་ན་ལས་རིགས་གཞན་པའི་མི་སྣ་ཞིག་ཏུ་གྱུར་ཆོག རིག་པ་དོན་དུ་གཉེར་བ་དང་ཚོང་ལས་གཉེར་བ། གད་གདར་བ་བྱེད་པ་བཅས་ལ་ལས་རིགས་མཐོ་དམན་གྱི་ཁྱད་པར་མེད་ཀྱང་ལས་རིགས་བླང་བྱ་ཡི་ཁྱད་པར་མངོན་གསལ་ཡོད། རིག་པ་དོན་དུ་གཉེར་ན་མི་གཞི་མཁོ་སྟེ། ཆེས་ཐོག་མ་ནི་མི་བཅའ་ཤེས་དགོས། ངས་སྔོན་དུ་བཤད་པའི་གོ་ནོར་ཐེབས་ས་ཞེས་པ་དེ་རིག་གཞུང་སྟེང་ནས་ཟེར་བ་ལས་མི་བཅའ་སྟངས་ཀྱི་སྟེང་ནས་ཟེར་ན་དགའ། ཁུ་རེན་ཋོན་གཙུག་ལག་སློབ་ཆེན་ནས་རིག་པ་དོན་དུ་གཉེར་སྟངས་ཀྱི་ཐབས་ཤེས་ངས་དུས་དང་རྣམ་པ་ཀུན་ཏུ་ཁྱོད་ལ་འཁྲིད་བཞིན་ཡོད། ཐབས་ཤེས་དེ་དག་ཁྱོད་ཀྱི་ཐེངས་རེ་རེའི་ལས་བྱ་དང་དཔྱད་རྩོམ་སྟེང་དུ་ཞིབ་ཀྱིས་བྲིས་ཡོད། འོན་ཀྱང་རིག་པ་དོན་དུ་གཉེར་སྟངས་དང་མི་བཅའ་སྟངས་ཀྱི་འབྲེལ་བའི་ཐད་ནས་ངས་ཁྱོད་ལ་གསལ་པོ་ཞིག་བརྗོད་མྱོང་མེད། ཁྱོད་ཀྱི་འགན་འཁྲི་གླེང་དུས་སུ་ངས་གནད་དོན་ཞིག་གླེང་རྒྱུ་བྱེད། ཁྱོད་ཀྱི་དངོས་གཞིའི་སྐར་མ་མི་བཟང་བས་ངས་པེ་ཅིང་ནས་དངོས་སུ་ཁྱོད་ལ་ཁ་རྒྱུགས་བླངས་རྗེས་ད་གཟོད་ཁྱོད་རང་བསྡུ་རྒྱུ་ཐག་གིས་བཅད། ཁྱོད་རང་བསྡུ་ལེན་བྱས་པ་ནི་ངས་ཐག་གིས་བཅད་པ་ཡིན། སྐབས་དེར་ངས་ཁྱོད་རང་བློ་རིག་རྣོ་བའི་མི་ཞིག་རེད་ཅེས་བརྡར་ཤ་བཅད། འོན་ཀྱང་བརྡར་གཅོད་དེ་ནི་ནོར་འཁྲུལ་ཅིག་རེད། རྒྱུ་མཚན་བརྡར་གཅོད་ནོར་འཁྲུལ་དེས་ངས་རང་ཉིད་ལ་ཁྱོད་དང་མཉམ་དུ་ཕམ་ཁའི་འགན་འཁུར་རོགས་བྱེད་དུ་བཅུག་པ་རེད། ད་ལྟ་ངས་ཁྱོད་རང་བློ་རིག་རྣོ་བའི་མི་ཞིག་མ་རེད། ཁྱོད་ལ་རིག་པ་དོན་གཉེར་བྱེད་མཁན་ཞིག་ལ་མཁོ་བའི་བློ་རིག་ཅིག་མི་འདུག་ཅེས་བརྡར་གཅོད་བྱ་ངེས། བློ་རིག་འདི་ནི་སུའུ་གྷི་ར་ཏིས་གསུངས་པ་ནང་བཞིན་གྱི“ངས་རང་ཉིད་ཀྱི་རྨོངས་པ་རྟོགས་ཡོད”ཟེར་བ་དེ་ཡིན། ཁྱོད་རང་སློབ་གྲྭར་འབྱོར་མ་ཐག་ནས་ཨ་རིར་སློབ་ཆེན་འགྲིམ་པ་ཤིན་ཏུ་སླ་སྙམ་ཞིང་ཇི་ལྟར་རྩེད་མོར་གཡེང་ཐབས་རྟོགས་ཡོད། ཁྱོད་ཀྱིས་མཚམས་མི་འཇོག་པར་རང་ཉིད་ཀྱི་ཤེས་མདོག་སྟོན། བགྲོ་གླེང་ལ་ཞུགས་ན་ཁྱོད་ཀྱིས་ཧ་མི་གོ་བ་ཞིག་ཡིན་ནའང་རྟག་པར་ཧ་གོ་སོང་ཁུལ་གྱིས་ཉ་ཉོག་ལུང་བ་གང་བཤད་ཡོང་། སློབ་ཁྲིད་ཀྱི་སྟེང་ཁྱོད་ཀྱིས་མ་རྩོམ་མི་ཀློག ངེས་ཀློག་དཔེ་དེབ་མི་ཉོ་བར་དྲ་སྒང་གི་དཔྱད་མཆན་རེ་དང་ངོ་སྤྲོད་མདོར་བསྡུས་རེར་བལྟས་རྗེས་དཔེ་ཆ་བཀླགས་ཚར་སོང་། ཧ་གོ་སོང་ཞེས་བསྙད་པར་སྣང་དོགས་མེད། དེ་བཞིན་དཔྱད་བརྗོད་མང་དུ་སྤེལ་ངེས། ཁྱོད་ལ་རང་ཉིད་བདེན་པ་ཡིན་པའི་གནས་ལུགས་བགྲང་ལས་འདས་པ་ཞིག་ཡོད་སྲིད་པས་ཁྱོད་ཀྱིས་ལས་སླ་པོས་ཧ་གོ་སོང་ཞེས་བསྙད་ཆོག ཁྱོད་རང་སློབ་གྲོགས་དང་དགེ་རྒན་དག་ལས་ཀྱང་ཧ་གོ་བ་ཤིན་ཏུ་སྐྱེན།
ཁྱོད་ལ་ཁྱོད་ཀྱི་རིག་པ་ཡོད། འོན་ཀྱང་ངས་ཁྱོད་ཀྱི་རིག་པ་རྩ་བ་ནས་བཟང་པོ་ཞིག་ཏུ་བརྩིས་མེད། དེ་ནི་ཚོང་ལས་གཉེར་བའི་རིག་པ་ཞིག་ལས་ཤེས་རིག་དོན་དུ་གཉེར་བའི་ཐབས་ཤེས་ཤིག་མ་རེད། ངའི་བརྡར་གཅོད་ཡིན་ན་ངའི་བསླབ་ཚན་སྔོན་མ་གསུམ་པོའི་སྟེང་བླང་བྱ་བཏོན་པའི་ངེས་ཀློག་དཔེ་དེབ་ཁྱོད་ཀྱིས་ཉོས་མེད་པ་མིན་པར་ཁྱོད་ཀྱིས་ཧ་གོ་མེད་པ་རེད། ཁྱོད་ཀྱིས་ངེས་པ་དོན་གྱིས་ནན་ཏན་སྒོས་བཀླགས་པའི་དཔེ་ཆ་ཞིག་ནི་ངའི་བསླབ་ཚན་བཞི་པ“གཤིབ་བསྡུར་གཏན་ཚིགས”སྟེང་གི《གཏན་ཚིགས》ཡིན། དེབ་འདི་མིག་སྔར་ཁྱོད་ཀྱིས60%ཧ་གོ་འདུག འདི་ནི་ཁྱོད་ཀྱི་ཡར་ཐོན་རེད།
ངས་ཁྱོད་ལ་གསལ་པོར་བཤད་ཆོག ཁྱོད་ཀྱི་སློབ་སྦྱོང་བྱེད་ཐབས་ངན་པ་འདིས་མ་མཐའ་ཡང་ཁྱོད་ཀྱི“C”གསུམ་པོ་དང“I”གཉིས་པོ་ལ་འགན་ཕྱེད་ཀ་འཁུར་དགོས། ཁྱོད་ཀྱི་སློབ་སྦྱོང་བྱེད་ཐབས་འདིས་རིག་པ་དོན་དུ་གཉེར་ཐབས་བྲལ། ཁྱོད་ཀྱིས་ཆ་འཕྲིན་རེ་འགའ་གོང་ནས་དུམ་བུ་བཅད། ཞོལ་ནས་དུམ་བུ་བཏུས་ཏེ་ཁྱོད་ཀྱི་དྲ་ཚིགས་སྟེང་བཀོད། གནའ་དུས་ཀྱི་ཇ་ཁང་ནས་སྒྲུང་བཤད་པ་དང་ཁོམ་གཏམ་ལབ་པ་ནང་བཞིན་ཉན་མཁན་ལ་བཀླག་ཆོག་པ་ཡིན། “འདི་ནི་ཁྱོད་ཀྱི་ཁེ་དབང་རེད། ”དེའི་དམིགས་ས་ནི་ཉན་མཁན་གྱི་སྤྲོ་བ་བསྐྱེད་རྒྱུ་དེ་ཡིན། དེར་མི་བཟང་རྒྱུ་མེད་པར་དེ་ཡང་སྨྱན་བྱད་ཀྱི་བྱེད་ཐབས་ཤིག་ཡིན།
འོན་ཀྱང་བྱེད་ཐབས་རིགས་འདི་རིག་པ་དོན་དུ་གཉེར་བར་གཏན་ནས་སྤྱོད་མི་འོས། རིག་པ་དོན་དུ་གཉེར་བ་ནི་མཚར་འཛིན་ཞིག་མིན་ལ་གང་མགྱོགས་སྒོས་ཆ་འཕྲིན་བསྡུ་རུབ་བྱེད་པ་ཞིག་ཀྱང་མ་ཡིན། རིག་པ་དོན་དུ་གཉེར་བ་ནི་ཕྲན་ཙམ་ཕྲན་ཙམ་བསགས། གཞན་གྱི་བྱ་བའི་རྨང་གཞིའི་སྟེང་མཐོང་ལམ་སྒྲིབ་པའི་རྩྭ་ལྡུམ་བསལ། དབྱེ་ཞིབ་ཕྲ་ཞིང་ཞིབ་པ་བྱས། དཔྱོད་ཤེས་ཀྱིས་རང་ཉིད་དང་སྔོན་རབས་པར་ཚ་འདྲི་བཏང་། དེ་ནས་སེམས་ཆུང་སྒོས་མདུན་དུ་རྡེའུ་ཆུང་ཆུང་འགའ་བསྒྲིགས་ཏེ་རྗེས་མ་རྣམས་འགྱེལ་དུ་འཇུག་མི་རུང་། འདི་ནི་ཅིའི་ཕྱིར་ཝེ་ཐྲི་གྷིན་སི་ཋན་གྱིས་གནད་དོན་གསལ་པོར་བརྗོད་ཐུབ་མིན་ནི་ཀུན་སྤྱོད་ཀྱི་གནད་དོན་ཞིག་ཡིན་ཞེས་པ་དེ་རེད།
ཁྱོད་རང་བཤད་ལ་དགའ་ཞིང་དུས་རྒྱུན་ཁ་གྲག་གྲག་ལ་ཡོད། འོན་ཀྱང་གནད་དོན་གསལ་པོར་བརྗོད་པ་ཤིན་ཏུ་ཉུང་། རིག་པ་དོན་དུ་གཉེར་དུས“ཁྱོད་ཀྱིས་བཤད་ཐུབ་པ་ཞིག་ཡིན་ཕྱིན་གསལ་པོར་ཤོད། ཁྱོད་ཀྱིས་གསལ་པོར་བཤད་མི་ཐུབ་པ་ཞིག་ཡིན་ན་ཁུ་སིམ་མེར་སྡོད།”(ཝེ་ཐྲི་གྷིན་སི་ཋན།)ཕྱོགས་ཙམ་ཤེས་དུས་ཉོག་གཏམ་བཤད་ན་དེར“མི་ཤེས་ཤེས་ཁུལ་བྱས་ན་ཐན”ཟེར། དེ་ནི་མི་ལ་གནོད་ཅིང་ཕྱོགས་སྟོན་ནོར་འཁྲུལ་དང་གཞན་གྱི་ཚེ་སྲོག་ཆུད་ཟོས་གཏོང་བ་ཞིག་ཡིན། རིག་པ་དོན་དུ་གཉེར་མཁན་གྱིས་རང་ཉིད་ཀྱི་སྐད་ཆ་རེ་རེར་འགན་འཁུར་དགོས་པ་ཡིན། གལ་ཏེ་ཁྱོད་ཀྱིས་མི་ནུས་པའམ་འགན་འདི་འཁུར་མི་འདོད་ན་ཁྱོད་རང་ལམ་ཁ་འདིར་མ་ཞུགས་རོགས། ངས་ཐོན་རྫས་འགྲེམ་འཚོང་པ་སྐྱེད་སྲིང་བྱེད་མི་སྲིད་ལ་སྙན་བརྗོད་བློ་འགུག་གི་དྲ་རྒྱའི་རྩོམ་སྒྲིག་པའང་སྐྱེད་སྲིང་བྱེད་པའི་ནུས་པ་མེད། ཁྱོད་ཀྱི་ཤེས་ཡོན་གྱི་ཆུ་ཚད་ཤིན་ཏུ་དམའ་བས་ཁྱོད་ཀྱིས་སྲོག་རྩར་ཐུག་པའི་སྐྱོན་ཆ་འདི་དག་ཡོ་བསྲང་བྱས་ན་ད་གཟོད་རིག་པ་དོན་དུ་གཉེར་ཐུབ། ཤེས་ཡོན་གྱི་ཆུ་ཚད་དམའ་བར་འཚུབ་ཆ་སྐྱེ་དགོས་དོན་མེད་དེ། ཁྱོད་ཀྱིས་རྨང་གཞི་ནས་མགོ་བརྩམས་ཏེ་ཁ་གསབ་གང་བཟང་བྱས་ན་རྗེས་ཆོད་ངེས་ཡིན། འོན་ཀྱང་ཁྱོད་ཀྱིས་ཁྱད་མཚར་ཞིང་ཡོན་ཏན་པའི་སྤྱོད་ལམ་དང་ཆ་མི་མཚུངས་པའི་བྱེད་ཐབས་ཀྱིས་ཁྱོད་ཀྱི་སྲོག་རྩར་ཐུག་པའི་ཞན་ཆ་དག་གཡོ་འགེབས་བྱས་པ་རེད།
དཔེ་མཚོན་དང་པོ་ནི། ཁྱོད་རང་ཐོག་དང་པོར་འབྱོར་ནས་ང་དང་ལབ་གླེང་བྱེད་དུས་ཚིག་ཟུར་རེ་ནས་སྤྱི་ཚོགས་ཀྱི“མི་སྣ་གྲགས་ཅན”རེ་འདྲེན་ཐབས་བགྱིས་ཏེ་མི་འདི་མི་གན་ཟེར་ནས་ཁྱོད་ཀྱིས་ཁོ་ཚོ་ཚང་མ་ངོ་ཤེས་པའི་བཟོ་ལྟ་སྟོན། ཁྱོད་ཀྱིས་བཤད་པའི“མི་སྣ་གྲགས་ཅན”དེ་དག་གི་ཕྱེད་ཀ་ཙམ་ཡང་ངས་ངོ་མི་ཤེས་ལ་ཁྱོད་ཀྱིས་ཅིའི་ཕྱིར་མི་དེ་དག་གི་རུས་མིང་ཁྱོད་དང་འུ་གཉིས་ཀའི་ལབ་གླེང་ཁྲོད་དུ་འདྲེན་དགོས་པའང་རྟོགས་མ་སོང་། ངས་སྤྱི་ཚོགས་ཀྱི“མི་སྣ་གྲགས་ཅན”དེ་དག་ངོ་ཤེས་འདོད་མེད། གལ་སྲིད་ཁོ་ཚོར་གྲུབ་འབྲས་ཡོད་ན་ང་རང་ཁོ་ཚོའི་ཆེད་དུ་དགའ་བ་འཕེལ་སྲིད། འོན་ཀྱང་ཁོ་ཚོ་དང་འུ་ཚོའི་བར་འབྲེལ་བ་སྤུ་ཙམ་ཡང་མེད།
ཁྱོད་ཀྱིས་རིག་པ་དོན་དུ་གཉེར་འདོད་ན་ང་དང་མཉམ་དུ་སློབ་སྦྱོང་བཟང་པོ་བྱེད་དགོས་པ་ལས་སྤྱི་ཚོགས་ཀྱི“མི་སྣ་གྲགས་ཅན”བསྙེག་དགོས་དོན་མེད། རིག་གཞུང་ནི་སྤྱི་ཚོགས་ཀྱི་འབྲེལ་བ་མིན་ལ་སྙན་གྲགས་རྒྱས་པའང་མིན་པར་ཁ་རོག་གེར་རྐུབ་སྟེགས་སུ་སྡོད་དགོས་པ་ཞིག་ཡིན། ཁྱོད་ཀྱིས་རིག་པ་དོན་དུ་གཉེར་བའི་དམིགས་ས་ནི་ངེས་པར་དུ་བདེན་ལུགས་ཀྱི་དགའ་ཞེན་དང་མ་ཤེས་པ་ཤེས་འདོད་ཀྱི་མཚར་བློ་ཡིན་དགོས། སྙན་གྲགས་རྒྱས་མིན་དེ་རིག་པ་དོན་གཉེར་ཅན་ལ་འབྲེལ་བ་མེད་ལ་གཟེངས་རྟགས་ཐོབ་མིན་ཡང་ཟ་སྐལ་གནམ་ནས་བབས་པའི་དཔེ་བཞིན་ཡིན། རིག་པ་དོན་གཉེར་ཅན་ལ་མཚོན་ན་རིག་པ་དོན་དུ་གཉེར་བའི་ལས་དེ་ནི་མ་གཞི་ནས་དགའ་འོས་པའི་ལས་ཤིག་ཡིན། སྤྱི་ཚོགས་ཀྱི“མི་སྣ་གྲགས་ཅན”དག་ལ་བརྟེན་ནས་ཁྱོད་རང་གི་གོ་གནས་མཐོ་རུ་འདེགས་བསམས་ན་ཁྱོད་ཀྱིས་མི་གཞན་ལ་མགོ་སྐོར་བ་མིན་ན་རང་ཉིད་ལ་མགོ་སྐོར་བ་ཡིན་ཏེ། ཁྱོད་ཀྱི་ལྷན་སྐྱེས་ཀྱི་ཞན་ཆ་གཡོ་འགེབས་བྱེད་བསམ་པ་དང་རང་རྟོན་གྱི་བསམ་པ་མེད་པས་ཡིན། གལ་སྲིད་ཁྱོད་ཀྱིས་ཁྱོད་རང་ཉིད་ཀྱི་མི་གཞིའི་ཟིལ་ཤུགས་ཀྱིས་གཞན་གྱི་ཡིད་རྟོན་འཐོབ་མི་འདོད་ཚེ་ཁྱོད་ཀྱིས་ཀྱང་རིག་པ་དོན་དུ་གཉེར་ཐབས་མི་འདུག
དཔེ་མཚོན་གཞན་ཞིག་ནི། ཁྱོད་ཀྱིས་སློབ་ཁྲིད་ག་གེ་མོའི་སྟེང་རྐུ་བཤུས་བྱས་པའི་གནད་དོན་དེ་ཡིན། ཁྱོད་ཀྱིས་ང་ལ་འདི་ལྟར་འགྲེལ་བརྗོད་བྱས་ཆོག དྲ་ཐོག་ནས་འདྲ་བཤུས་བྱས་པ་སྦྱར་ཏེ་ལས་བྱའི་ཚུལ་དུ་ང་ལ་སྤྲད་ན“རྐུ་བཤུས”མི་ཟེར། ང“གོ་ནོར”ཐེབས་སོང་བ་རེད། དོན་དངོས་ཐོག་ངས་ཀྱང་ཁྱོད་ཀྱིས་རྐུ་བཤུས་བྱས་སོང་ཞེས་སྙན་ཞུ་བྱས་མེད། ཁྱོད་ཀྱིས་རང་སྐྱོན་ངོས་མི་ལེན་པའི་གསལ་བཤད་ཚར་རྒྱུ་མེད་པ་དེ་དག་ལྷག་མ་རེད།
ཁྱོད་ཀྱིས་ངས་བསམ་ཤེས་བྱེད་ཐུབ་ཀྱིན་མེད་པར་ལེ་བདའ་ནའང་། ངས་བསམ་ཤེས་བྱེད་ཐུབ་ཡོད་མེད་དེ་རྩ་བའི་གནད་འགག་མ་རེད། གནད་འགག་ནི་གཅིག་ན་ངས་དོན་འདི་སྙན་ཞུ་བྱས་མེད། གཉིས་སུ་ངས་གོ་ནོར་ཐེབས་ཡོད་མེད་གང་ཡིན་ཡང་། དོན་དངོས་སུ་ཁྱོད་ཀྱིས་སྤྲད་པའི་ལས་བྱའི7%ཡན་ནི་དྲ་སྟེང་གི་གཞན་རྩོམ་དང་ཡོངས་སུ་གཅིག་མཚུངས་རེད། འདི་ལ“རྐུ་བཤུས”ཟེར། ཁུ་རེན་ཋོན་གཙུག་ལག་སློབ་ཆེན་གྱི་གཏན་ཕབ་མཚན་ཉིད་ལྟར་ན7%ཡན་གཞན་གྱི་བཤད་སྒྲོས་སུ་འབྲངས་ཡོད་ན་དེ་ལ“རྐུ་བཤུས”ཟེར། དོན་འདི་ནི་ཁྱོད་ཀྱིས་རང་ཉིད་རྨང་གཞི་ཞན་པ་དང་སློབ་གཉེར་ནུས་པ་མེད་པའི་ཞན་ཆ་ལ་ཚུལ་མིན་གྱི་ཐབས་ཤེས་བཙལ་ཅིང་གཡོ་འགེབས་བྱེད་པར་ངས་བློ་ཐག་རྦད་ཆོད་སྒོས་མཐའ་གཅིག་ཏུ་ངོ་རྒོལ་བྱ་རྒྱུའི་མགོ་རྩོམ་ས་ཡིན། ངས་ཁྱོད་ཀྱིས་ཚུལ་མིན་གྱི་ཐབས་ཤེས་འཚོལ་བར་དོགས་ཟོན་དང་ངོ་རྒོལ་བྱས་ཏེ་ཐོག་མཐའ་བར་གསུམ་དུ་ཁ་གཏད་དུ་ལངས་ནས་གཟའ་འཁོར་སྔོན་མའི་མཐའ་མཇུག་གི་རྒྱུགས་སྤྲོད་ཐེངས་བར་ཡོང་བ་ཡིན།
ཁྱོད་ཀྱིས་ཐེངས་དང་པོར་རྐུ་བཤུས་བྱས་པའི་དོན་དེའི་ཐད་མ་གཞིར་ངས་ཁྱོད་ཀྱིས“དགོངས་པ་མ་ཚོམ། ངས་སླར་ཡང་འདི་ལྟར་བསྒྲུབ་མི་སྲིད”ཅེས་བཤད་པར་རེ་ཞིང་སྨོན་ཡོད། ཡིན་ཡང་ང་ལ་ཐོབ་པ་ནི་ངས་ཅིའི་ཕྱིར་ཁྱོད་ཀྱི“རྐུ་བཤུས་མིན”ཟེར་བའི་གསལ་བཤད་དེར་བསམ་ཤེས་བྱེད་མི་ཐུབ་བམ་ཞེས་པའི་ཡང་དང་བསྐྱར་གྱི་སྡུག་ཡུས་དང་འཁང་ར་དེ་རེད། ངས་ཁྱོད་རང་གོང་གཏུག་བྱས་མེད་ལ་ཐ་ན་ཁྱོད་ཀྱི་བྱ་དགའི་རོགས་དངུལ་ཡང་མེད་པར་བཏང་མེད། འདི་ནི་ངས་བསྒྲུབ་ཐུབ་པའི་ཁྱོད་རང་སྲུང་སྐྱོབ་བྱེད་ཐབས་ཆེ་ཤོས་ཤིག་ཡིན་ལ་ཁྱོད་ཀྱིས་ནོར་བཅོས་བྱེད་པར་གོ་སྐབས་སྤྲད་པའང་ཡིན། འོན་ཀྱང་ཁྱོད་ཀྱིས་ང་རང་ལ་དེ་ནི་རྐུ་བཤུས་མིན་ཞེས་པ་བཙན་གྱིས་དང་ལེན་བྱེད་དུ་འཇུག་འདོད་ཀྱིན་ཡོད། འདི་ནི་ཁྱོད་ཀྱིས་མཛུབ་མོ་གར་བསྟན་ཤར་ཡིན་ཟེར་བ་རེད། དེ་ལས་གཞན་ཁྱོད་ཀྱིས་མངོན་སུམ་འཛེམ་མེད་སྒོས་རང་གི་སློབ་དཔོན་ལ་ཁྱོད་དང་མཉམ་དུ་རང་ཉིད་ཀྱིས་རང་ཉིད་ལ་མགོ་སྐོར་གཏོང་རོགས་བྱ་དགོས་པའི་རེ་བ་བཏོན་པས་དེ་ནི་ཅི་འདྲའི་དགོད་བྲོ་ཞིང་བག་ཚ་བ་ཞིག་རེད་ཨང་།
ཁྱོད་ཀྱིས་ནོར་འཁྲུལ་ཁས་མི་ལེན་ན་ངས་རྩད་ཞིབ་མ་བྱས་ན་ཆོག་མོད། འོན་ཀྱང་ངས་ཁྱོད་ལ་བཅངས་པའི་ཡིད་རྟོན་ཤོར་སོང་བ་ཡིན། གལ་ཏེ། ཁྱོད་ཀྱིས་སྔར་བཞིན་ཤེས་རིག་དོན་དུ་གཉེར་འདོད་ན་ཁྱོད་ལ་དུས་གཏན་དུ་རང་ཉིད་ཀྱི་ནོར་འཁྲུལ་ངོས་ལེན་དང་ཁུར་དུ་ལེན་པའི་ནུས་པ་དང་བློ་སྟོབས་མཁོ་བ་ཡིན། དེ་མིན་ཁྱོད་ལ་ཤེས་རིག་དོན་དུ་གཉེར་ཐབས་མེད།
ཁྱོད་ཀྱིས་ཁུར་དུ་ལེན་པའི་འགན་འཁྲི་ལ་ཁྱོད་ཀྱི་མི་གཞིའི་གས་ཁའང་འདུས་ཡོད། གནད་འདི་ཡོད་ཚད་ཁྱོད་ལ་ལེ་བདའ་བྱས་ནའང་མི་འགྲིག མི་གཞིའི་གས་ཁ་ནི་སློབ་གསོ་ཡ་མ་གཟུགས་ཀྱི་མཇུག་འབྲས་ཡིན་ལ། ངས་མཇུག་མཐར་བརྗོད་པར་བྱ་བའི་ཁྱོད་ཀྱི་སྤྱི་ཚོགས་རྒྱབ་ལྗོངས་ཀྱི་འགན་འཁྲིའང་ཡིན། ཁྱོད་ནི་ངས་མཐོང་བའི་ནང་སེམས་ཆེས་ཆེར་འགལ་ཟླར་གྱུར་པའི་སློབ་མ་ཞིག་རེད། ངས་ཁྱོད་ཀྱི་སྤྱི་ཚོགས་རྒྱབ་ལྗོངས་མཐོང་དུས་ངས་ཁྱོད་ཀྱི་མི་གཞིའི་གས་ཁ་ལ་གདུང་སེམས་སྐྱེས་འོང་། འོན་ཀྱང་ངས་དེ་ནི་ནད་རྟགས་ཤིག་རེད་ཅེས་སྟོན་ངེས། ཁྱོད་ཀྱིས་གང་མགྱོགས་སྒོས་སེམས་ཁམས་སྨན་པར་རོགས་བྱེད་དུ་བཅུག་སྟེ་མི་གཞིའི་གས་ཁ་འདི་བཅོས་ཐབས་བྱ་འོས། ཤེས་རིག་དོན་དུ་གཉེར་མཁན་ནི་ངེས་པར་དུ་ཕྱི་ནང་ཆ་མཚུངས་དང་གཏམ་སྤྱོད་གཅིག་མཐུན་ཞིག་ཡིན་དགོས། །
རྩོམ་སྒྲིག་པ། མཁའ་མཚོ་སྐྱིད།


ཕྱི་ལོ་ ༢༠༡༦ ཟླ་ ༩ ཚེས་ ༣ ནས་ ༢༣ བར་བྷར་ཛལ་( Brazil, Federal University of Sao Paulo) ཡིན་པའི་སྨན་པ་ལྔ་བཞུགས་སྒར་ཁུལ་གྱི་བོད་མིའི་སྒྲིག་འཛུགས་ཀྱི་ཁྱབ་ཁོངས་དང་། གཞུང་འབྲེལ་མ་ཡིན་པའི་སྒྲིག་འཛུགས་སོགས་ལ་གཟིགས་སྐོར་ཕེབས་ཡོད་པ་བཞིན། ཚེས་ ༦ ཉིན་གུང་ཆུ་ཚོད་ ༣།༠༠ ཐོག་སྤྱི་ལྷན་དུ་གཟིགས་སྐོར་ཕེབས་ནས་དཔལ་ལྡན་ཚོགས་གཞོན་མཆོག་ལ་མཇལ་འཕྲད་ཞུས་ཏེ། ཚོགས་གཞོན་མཆོག་ནས་བོད་དོན་དང་འབྲེལ་བའི་བཀའ་སློབ་ཁག་གནང་སྐབས་ཁོང་རྣམ་པར་སེམས་སྐུལ་དང་ཚོར་བ་ཡང་ཆེན་པོ་སླེབས་ཡོད་པ་མ་ཟད། ཁོང་རྣམ་པས་བཀའ་དྲི་ཡང་གནང་ཡོད། མཇུག་ཏུ་དཔལ་ལྡན་ཚོགས་གཞོན་མཆོག་ནས་སྨན་པ་ཚོར་བོད་དོན་རྒྱབ་སྐྱོར་ཚོགས་པའི་ནང་ལ་མཉམ་ཞུགས་གནང་ནས་བོད་དོན་ཐོག་རྒྱབ་སྐྱོར་གང་ཐུབ་གནང་སྐྱོང་ཡོང་བའི་རེ་སྐུལ་ཞུས་གནང་ཡོད།


ཕྱི་ཟླ་ ༨ ཚེས་ ༤ ནས་ ༦ བར་ཨ་རིའི་རྒྱལ་ས་ཝ་ཤིང་ཀྲོན་དུ་སྲིད་འཛིན་ཨོ་སྦ་མས་གླིང་ཆེན་ཨ་ཕྷེ་རི་ཁའི་རྒྱལ་ཁབ་ཁག་གི་འགོ་འཁྲིད་ལྷན་ཚོགས་ཞིག་གོ་སྒྲིག་གནང་སྟེ་གླིང་ཆེན་དེའི་ནང་ཨ་རིའི་དཔལ་འབྱོར་མ་འཛུགས་ཀྱི་ལས་འཆར་མང་ཙམ་གནང་རྒྱུའི་སྐོར་གསར་འགྱུར་བརྒྱུད་ལམ་ཁག་ནང་ཐོན་པའི་གནས་ཚུལ་ཕྱོགས་བསྡུས་བྱེ་གཞོང་བློ་བཟང་ཚུལ་ཁྲིམས་ལགས་ཀྱི་ཕབ་བསྒྱུར་དང་། སྙན་སྒྲོན་ཞུས་གནང་གི་རེད།


ཕྱི་ལོ་༢༠༢༢ ཟླ༧ ཚེས་༡༧ཉིན། ཉེ་ཆར་རྒྱ་མི་འགའ་ཡིས་མཉམ་རུབ་བྱས་ནས་བོད་མི་ཚུལ་ཁྲིམས་ལགས་བསད་ཡོད་པར་བརྟེན། བོད་རིགས་ཚོགས་པའི་གོ་སྒྲིག་འོག ཡུ་རོབ་རྒྱལ་ཁབ་ཁག་ནས་བོད་མི་ཁྲི་གཅིག་ཙམ་གྱིས་ཧྥ་རན་སིའི་རྒྱལ་ས་པེ་རི་སིར་འཛོམས་ནས་འདས་པོ་ཁོ་ལ་མྱ་ངན་དང་ནང་མི་ལ་གདུང་སེམས་མཉམ་སྐྱེད། ཁྲིམས་མཐུན་དང་དྲང་བདེན་དགོས་ཞེས་ལས་འགུལ་སྤེལ་བཞིན་འདུག
དེ་ཡང་། ཟླ་འདིའི་ཚེས་༡༡ ཉིན། ཧྥ་རན་སིའི་བྱང་ཕྱོགས་ནོར་མན་ཌི་(Normandie) མངའ་ཁུལ་སཱིན་ལོ་ནར་ཌི་(saint-léonard) ས་གནས་སུ། རྒྱ་མིའི་ཟ་ཁང་ཞིག་གི་ལས་མི་བོད་རིགས་ཡིན་པའི་ཚུལ་ཁྲིམས་ལགས་ལ་ཟ་ཁང་དེའི་སྦྱིན་བདག་གཙོས་པའི་རྒྱ་མི་ཁག་ཅིག་གིས་མཉམ་རུབ་བྱས་ནས་གྲི་བརྒྱབ་སྟེ་བསད་ཡོད་པར་བརྟེན། ཧྥ་རན་སི་བོད་རིགས་ཚོགས་པའི་གོ་སྒྲིག་འོག ས་གནས་ཚོགས་པ་ཁག་གཞན་ལྔ་དང་། ཡུ་རོབ་རྒྱལ་ཁབ་ཁག་ནས་བོད་མི་སྟོང་ཕྲག་འགའ་ཧྥ་རན་སིའི་རྒྱལ་ས་པེ་རི་སིར་འཛོམས་ནས་ཁོ་ལ་མྱ་ངན་དང་། ནང་མིར་གདུང་སེམས་མཉམ་སྐྱེད། ངག་བཅད་མྱ་ངན་གོམ་བགྲོད་ལས་འགུལ་གཞི་རྒྱ་ཆེ་བ་ཞིག་སྤེལ་ཡོད་འདུག
མྱ་ངན་གོམ་བགྲོད་ཀྱི་ལས་འགུལ་སྐབས། སྦིར་སལ་སྐུ་ཚབ་དོན་གཅོད་རིག་འཛིན་ཆོས་སྒྲོན་ལགས་དང་། ས་གནས་དོན་གཅོད་འབྲེལ་མཐུད་པ་རྣམ་རྒྱལ་བསམ་འགྲུབ་ལགས། ཡུ་རོབ་སྤྱི་འཐུས་ཐུབ་བསྟན་དབང་ཆེན་ལགས། ཡུ་རོབ་སྤྱི་འཐུས་ཐུབ་བསྟན་རྒྱ་མཚོ་ལགས། ཧྥ་རན་སི་བོད་རིགས་ཚོགས་པའི་ཚོགས་གཙོ་ཀརྨ་འཕྲིན་ལས་ལགས་དང་རྒྱུན་ལས་རྣམ་པ། ས་གནས་དབུས་གཙང་ཚོགས་པའི་ཚོགས་གཙོ་དང་རྒྱུན་ལས། ས་གནས་མདོ་སྨད་ཚོགས་གཙོ་དང་རྒྱུན་ལས། ས་གནས་མདོ་ཁམས་ཆུ་བཞི་སྒང་དྲུག་གི་ཚོགས་གཙོ་དང་རྒྱུན་ལས། ས་གནས་བོད་རང་བཙན་སློབ་ཕྲུག་ཚོགས་པ། ས་གནས་གཞོན་ནུའི་ཚོགས་གཙོ་དང་རྒྱུན་ལས། བྷེལ་ཇམ་ས་གནས་བོད་ཀྱི་གཞོན་ནུའི་ཚོགས་གཙོ་བཅས་ཕེབས་ཡོད་པ་དང་། ད་དུང་བྷེལ་ཇམ་(Belgium)དང་ནེ་རྡར་ལན་ཌི (netherland)། འཇར་མན་ཎི(Germany)། སི་པན(Spain))། ཨེ་ཀྲ་ལི(Italy)། ཨོ་སི་ཀྲི་རི་ཡ(Austria)། པོ་ལེན(Poland)། ཧྥ་རན་སི་བཅས་ནས་བོད་རིགས་དང་ཡུལ་མི་སོགས་ཁྱོན་མི་གྲངས་ཁྲི་གཅིག་ཙམ་མཉམ་འཛོམས་གནང་ནས་ཞི་བའི་ངག་བཅད་མྱ་ངན་གོམ་བགྲོད་གྱི་ལས་འགུལ་རྒྱ་ཆེན་སྤེལ་ཡོད་འདུག
ལས་འགུལ་སྤེལ་སྐབས། ཧྥ་རན་སི་བོད་རིགས་ཚོགས་པའི་ཚོགས་གཙོ་ཀརྨ་འཕྲིན་ལས་ལགས་ཀྱིས་བརྗོད་དོན། བོད་ནང་དུ་རང་དབང་མེད་པ་མ་ཟད་རྒྱ་གཞུང་གིས་གང་འདོད་ལྟར་བྱེད་ཀྱི་ཡོད་རེད། འོན་ཀྱང་། གནས་ཚུལ་དེ་འདྲ་རང་དབང་ལུང་པ་ཧྥ་རན་སིར་བྱུང་བར་བརྟེན། ང་ཚོ་ཚང་མས་རྡོག་རྩ་གཅིག་སྒྲིལ་བྱས་ནས་རྣམ་འགྱུར་ཤུགས་ཆེན་པོ་ཞིག་བསྟན་སོང་། དེ་བཞིན་ཧྥ་རན་སི་གཙོས་པའི་རྒྱལ་ཁབ་དང་ས་གནས་གཞན་ནས་ཡིག་ངག་གཉིས་ཐོག་ནས་གདུང་སེམས་མཉམ་སྐྱེད་ཡོད་པའི་རྣམ་འགྱུར་བསྟན་སོང་། ཚང་མར་ཐུགས་རྗེ་ཆེ་ཞུ་རྒྱུ་ཡིན་ཞེས་བརྗོད་སོང་།
དེ་ནས་སྦིར་སལ་སྐུ་ཚབ་དོན་གཅོད་རིག་འཛིན་ཆོས་སྒྲོན་ལགས་ནས་བརྗོད་དོན། གནས་ཚུལ་འདི་འདྲ་བྱུང་བར་བོད་མིའི་སྒྲིག་འཛུགས་དང་བཀའ་ཤག་གིས་ཐུགས་འཚུབ་ཆེན་པོ་གནང་གི་འདུག དེ་རིང་འདིར་འདས་པོའི་ནང་མིར་ཐུགས་གསོའི་ཆེད་སླེབས་བ་ཡིན། ང་ཚོ་འདིར་འཛོམས་ནས་ཁྲིམས་ཐག་ཡག་པོ་ཞིག་གཅོད་རྒྱུ་ནི་དམིགས་ཡུལ་གཙོ་བོ་རེད། དེ་བཞིན་ང་ཚོ་སྦིར་སལ་སྐུ་ཚབ་དོན་གཅོད་ངོས་ནས་ཧྥ་རིན་སིའི་གཞུང་དང་ས་གནས་གཞུང་ལ་ཁྲིམས་ཐག་ཡག་པོ་གཅོད་རོགས་ཞེས་ཞུ་རྒྱུ་ཡིན་ཞེས་བརྗོད་སོང་།
དེའི་རྗེས། ཡུ་རོབ་སྤྱི་འཐུས་ཐུབ་བསྟན་དབང་ཆེན་ལགས་ནས་བརྗོད་དོན། གནས་ཚུལ་ཐབས་སྡུག་འདི་འདྲ་རང་དབང་ལུང་པ་ཧྥ་རིན་སིར་བྱུང་དུས། བོད་ནང་དུ་རྒྱ་མི་ཡིས་བོད་མི་ཚོར་རྡོལ་རོལ་དང་གཉའ་གནོན་ག་ཚོད་བཏང་དང་གཏོང་གི་ཡོད་མེད་མཚོན་ཐུབ་ཀྱི་ཡོད་རེད། དེ་རིང་འདིར་ང་ཚོ་གཞུང་འབྲེལ་དང་གཞུང་འབྲེལ་མིན་པའི་ཐོག་ནས་ཧྥ་རིན་སིའི་གཞུང་ལ་དྲང་བདེན་ཐོག་ནས་ཁྲིམས་ཐག་གཅོད་རོགས་ཞེས་འབོད་སྐུལ་ཞུ་རྒྱུ་གཙོ་བོ་དེ་རེད་ཅེས་བརྗོད་སོང་།
མཐའ་མར། ཡུ་རོབ་སྤྱི་འཐུས་ཐུབ་བསྟན་རྒྱ་མཚོ་ལགས་ནས་གོམ་བགྲོད་དེ་ཞི་བ་དང་ཁྲིམས་མཐུན་ཐོག་ནས་འགྲོ་དགོས་པ་གལ་ཆེན་ཡིན་སྐོར་སོགས་བརྗོད་རྗེས་ཞི་བའི་མྱ་ངན་གོམ་བགྲོད་འགོ་བརྩམས་སོང་།
གཞན་ཡང་། ཟླ་འདིའི་ཚེས་༡༨་ཉིན། གོང་གི་བོད་མི་འདི་དག་གིས་ཧྥ་རན་སིའི་བྱང་ཕྱོགས་ནོར་མན་ཌི་མངའ་ཁུལ་སཱིན་ལོ་ནར་ཌི་ས་གནས་སུ་ཡོད་པའི་རྒྱ་མིའི་ཟ་ཁང་དེའི་མདུན་དུ་གཞི་རྒྱ་ཆེ་བའི་ཞི་བའི་ངོ་རྒོལ་གྱི་ལས་འགུལ་སྤེལ་བཞིན་འདུག
དོན་རྐྱེན་འདི་བྱུང་རྗེས། རྒྱ་མིའི་ཟ་ཁང་ནང་དུ་ལས་ཀ་བྱེད་བཞིན་པའི་བོད་མི་རྣམས་ནས་ངོ་རྒོལ་གྱི་ཚུལ་དུ་རྒྱ་མི་ཟ་ཁང་ནང་ནས་ལས་མཚམས་བཞག་ཡོད་འདུག རྒྱ་མིའི་ཟ་ཁང་ཁ་ཤས་ཀྱི་ནང་དུ་བོད་མི་ལས་ཀ་བྱེད་མཁན་མང་པོ་ཡོད་པར་བརྟེན། རྒྱ་མི་ཟ་ཁང་ཁག་ཅིག་ལས་མི་མེད་པའི་དབང་གིས་ཟ་ཁང་སྒོ་རྒྱག་དགོས་བྱུང་ཡོད་འདུག


དེ་རིང་ངས་"This copy of Windows is not genuine" ཞེས་པའི་སྔོན་བརྡ་ཅ་བསུན་པོ་དེ་གསུབ་ཐུབ་པའི་མཉེན་ཆས་ཞིག་ཁྱེད་རྣམས་ལ་སྤྱན་འབུལ་ཞུ་འདོད་བྱུང་། སྔོན་བརྡ་དེ་ཡོང་དགོས་དོན་གཙོ་བོ་ནི། རང་ཉིད་ཀྱི་སྐར་ཁུང་དེ་དངུལ་སྤྲོད་ནས་ཉོས་པ་ཞིག་མིན་པ་དང་། སྐར་ཁུང་གི་གལ་ཆེའི་ update དྲྭ་རྒྱའི་རྒྱུད་ཁ་སྐོང་བྱེད་སྐབས་ཁྱེད་ཀྱི་སྐར་ཁུང་རྫུས་མ་ཡིན་པ་འཇུས་པ་ལྟ་བུ་རེད།
མཉེན་ཆས་འདི་ཐད་ཀར་སྤྱད་ན་འགྲིགས། སྐར་ཁུང་ངོ་མ་མིན་པའི་སྔོན་བརྡ་གསུབ་ཚར་བ་དང་རྩིས་འཁོར་ཐེངས་གཅིག་Restart བྱེད་དགོས།
RemoveWat.exe ཡིག་ཆ་ཆེ་ཆུང་ 4.4MB འདིར་གནོན་ནས་ཕབས་ལེན་གནང་དགོས།


བགྲེས་པོའི་འབེལ་གཏམ་འདོན་ཐེངས་ཉེར་གསུམ་པ་གསར་ཐོན་གྱི་བརྡ་ཁྱབ།
སྔོན་གླེང་རང་འཁྲིའི་བབས་སྟེགས།
གཡུང་དྲུང་བོན་གྱི་གདན་ས་ཆེན་མོ་༧དཔལ་ལྡན་ཁྲི་བརྟན་ནོར་བུ་རྩེའི་རྩོམ་རིག་སྡེ་ཚན་བགྲེས་པོའི་འབེལ་གཏམ་རྩོམ་སྒྲིག་ལྷན་ཚོགས་ནས་ལོ་ལྟར་ལོ་དེབ་བགྲེས་པོའི་འབེལ་གཏམ་འགྲེམ་སྤེལ་ཞུས་དང་ཞུ་མུས་ཡིན་པ་འདིའི་དམིགས་སྒོ་ནི། རང་རེ་གངས་ཅན་པའི་ས་སྐྱེས་རྡོ་སྐྱེས་ཀྱི་རིག་གཞུང་འདི་ཉིད་གཅེས་ཉར་བྱ་རྒྱུ་ལས། ཡུལ་གཞན་ཞིག་ནས་ནང་འདྲེན་དང་དེ་དག་གི་མཁས་པ་དང་། ལོ་ཙཱ་བ་སོགས་བཀའ་དྲིན་ཆེ་རབས་དང་རྟག་ཏུ་སྐྱབས་འཇུག་ཞུ་སའི་ཡུལ་ཞིག་ཨུ་ཚུགས་ཀྱིས་འཚོལ་སྒྲུབ་བྱ་མི་དགོས་པར་ཞང་བོད་ཐུན་མིན་གཞུང་གི་བབས་སོ་གནས་ལྔའི་རིག་པ་ཞེས་པའི་སྡོམ་ཚིག་འདིའི་ཐོག་ཏུ་འདུས་ཡོད་པ་དང་། དེ་ཡང་ཡུལ་དུས་གནས་བབས་ཅི་འདྲ་ཞིག་འཕྲད་ཀྱང་། ཚད་ཐུབ་ཀྱིས་བལྟ་འཚོལ་སྦྱོང་གསུམ་བྱས་ན། ཕྱི་ཁོར་ཡུག་སྲུང་སྐྱོབ། ནང་སེམས་ཀྱི་ཉམས་ལེན་སོགས་མདོར་ན་ལུས་ངག་ཡིད་གསུམ་ལ་སྲུང་སྐྱོབ་ཐུབ་པའི་རིག་གཞུང་དགོས་འབྱུང་གི་ནོར་བུ་ལྟ་བུ་འདི་དག་མི་ཉམས་གོང་འཕེལ་དང་། ཉམས་པ་སླར་གསོའི་ལས་ལ་འབད་འབུངས་ཀྱིས་བྱ་བར་གཞོལ་རྒྱུ་ནི་གངས་ཅན་པ་ཡོངས་ཀྱི་འོས་འགན་ཉག་གཅིག་དེ་ཆགས་ཡོད། ང་ཚོའི་བསམ་གཞིག་གི་ཁྲོད་དུ་འདང་རེ་བརྒྱབ་ན་རིག་གཞུང་དང་སྤྱི་ཚོགས། ཆོས་ལུགས་སོགས་འགྲོ་བ་མིའི་བསམ་སྤྱོད་གོམས་གསུམ་ལས་བྱུང་བའི་གནས་བབས་མཐའ་ཡས་པ་འདི་དག་འཕོ་འགྱུར་དར་རྒུད་ཀྱི་རང་བཞིན་ལ་བསམ་ན། བཙའ་ཞིང་བདག་ཏུ་བཟུང་ན་སྐབས་རེར་ཁེ་ཕན་དེ་ཙམ་མེད་པའི་ཚོད་དུ་སྣང་མོད། འོན་ཀྱང་མི་རྣམས་ཀྱི་བསམ་བློའི་འདུ་ཤེས་ཀྱིས་ཇི་ཙམ་དཔག་ཀྱང་དེ་ཙམ་གྱིས་སྣང་བའི་དངོས་པོ་འཕེལ་རྒྱས་སུ་འགྲོ་བའི་ཚོད་དུ་སྣང་། དེས་ན་ཕྲག་ཏུ་བབ་པའི་ལས་དོན་གཉེར་རྒྱུ་ནི་མི་ཚེའི་རིན་ཐང་ལས་མི་ཆེན་བླ་དཔོན་གྱི་བསྟོད་དབྱངས་དཔྱིད་ཀྱི་ཕོ་ཉའི་མགྲིན་གླུར་མི་རེ་བ་ངེད་ཚོའི་རྩ་དོན་དུ་བཟུང་ནས
བགྲེས་པོའི་འབེལ་གཏམ་འདོན་ཐེངས་ཉེར་གསུམ་པ་འདིའི་གནས་བབས་ཀྱང་དྲང་བདེན་ཚད་ཐུབ་ཀྱིས་སོ་སོའི་ཆོས་དང་རིག་གཞུང་གི་གཞོགས་འདེགས་དང་། བོན་གྱི་རིང་ལུགས་འདི་ལ་རང་ས་ནས་མ་ཉེས་ཁ་ཡོག་དང་ཆབ་སྲིད་ཀྱི་གནོན་ཤུགས་འོག་གསང་སྟབས་ཀྱིས་སྤྱོད་དགོས་པའི་དུས་ཚིགས་ཀྱང་ཤིན་ཏུ་མང་ནའང་དེང་གི་ཆར་དེ་དག་ལས་བརྒལ་ཏེ། འཛམ་གླིང་ས་སྒང་འདིར་གནའ་གཞུང་མྱུར་སྐྱོབ་དང་། གནའ་དེང་དཔྱད་བསྡུར་གྱི་དུས་ཚིགས་བཟང་ཞིང་ཤར་ནུབ་འདབ་སྦྲེལ་གྱིས་རིག་གནས་སྤེལ་རེས་དང་། ཆོས་ལུགས་སོ་སོའི་བདག་དབང་སྤྱོད་སྐལ་བཟང་བས། དྲང་བདེན་ཚད་ཐུབ་ཀྱི་ལོ་རྒྱུས་དང་། རྒྱལ་རབས། གྲུབ་མཐའ། རིག་གནས་སོགས་གང་ཡིན་ཡང་དོ་སྣང་དགོས་པའི་དུས་ལ་བབ་པར་མཐོང་། དེ་ལྟར་མིན་པ་མིའི་བཟང་སྤྱོད་ཀྱི་བྱ་བ་ལས་འདས་ཏེ་ཕྱོགས་ཞེན་ཁོ་ནའི་དབང་དུ་ཤོར་ན། གཞན་འདུལ་གྱི་སྤོབས་སེམས་དེས་རང་རྒྱུད་ཀྱི་བདེ་སྐྱིད་བཅོམ། ལྡོག་ཕྱོགས་ཀྱི་བསམ་པས་བདེ་བའི་རང་མལ་འཕྲོག དགོས་ངེས་ཀྱི་རིག་གཞུང་སྟོང་པའི་ཀློང་དུ་བསྐྱལ། ལོ་རྒྱུས་ཀྱི་རྡོ་རིང་རྫུན་གྱི་ཕག་ཏུ་སྦས། གཤིས་བཟང་གི་སྤྱོད་པ་འཁྲབ་སྟོན་གྱི་ངོ་བོར་མཐོང་། དགེ་རྒན་གྱི་ཞལ་ཏ་ལྷ་ཀླུའི་སྒྲུང་དུ་བསྒྲུབས། ཕ་མ་ཡི་སློབ་གསོ་མཐའ་ཡི་གད་སར་བཤོས། རང་རང་གི་ཉམས་མྱོང་བྱིས་པའི་རྩེད་ཆས་སུ་རློམ་ན། ནམ་ཕུགས་ཀྱི་བྱ་གཞག་མོ་ཤམ་བུའི་ཟླ་བོར་འགྱུར་ངེས་པས། གནས་སྟངས་དེ་དག་ལ་འདང་ཞིག་མ་བརྒྱབ་ན། མི་ཚེའི་རིན་ཐང་བླང་དོར་གྱི་རྣམ་བཞག་རྨོངས་པར་གྱུར་ན་ཤིན་ཏུ་ཕངས།
ད་ནི་ཅིས་ཀྱང་དྲང་ཕྱོགས་སུ་གཞོལ་ཏེ་ཕ་མའི་སློབ་གསོ་བདེ་སྐྱིད་ཀྱི་རྨང་གཞིར་བཟུང་། དགེ་རྒན་གྱི་ལམ་སྟོན་ལས་མི་ཚེའི་སྙིང་དོན་ལེན། བཟང་སྤྱོད་ཀྱི་གོམ་གཤིས་ལ་གསེར་གྱི་རིན་ཐང་བསམ། ལོ་རྒྱུས་ཀྱི་གནས་བབས་ལ་བདེན་པའི་རྒྱབ་དཔུང་འཚོལ། དགོས་ངེས་ཀྱི་བྱ་གཞག་ལས་སྟོང་བསམ་གྱི་ཚོར་འདུ་སྐྱུང་། བདེ་སྐྱིད་ཀྱི་འཚོ་བ་ཁ་ཐག་རིང་མོ་ཞིག་ནས་ངལ་དུབ་ཀྱིས་འཚོལ་སྒྲུབ་མི་དགོས་པར་རི་བོ་གངས་ཅན་པའི་རིག་གཞུང་གི་ཕྱི་མོར་གྱུར་པ་དྲུང་མུ་གྱེར་གྱི་བསྟན་པའི་གནད་མཐོང་བར་བྱས་ནས་ཉམས་སུ་བླངས་ན་འཕྲལ་ཡུན་བདེ་བའི་ལེགས་ཚོགས་ཤིན་ཏུ་ཆེ་བ་བོན་པོ་རང་གིས་དྲིལ་བསྒྲགས་ཙམ་མིན་པར་ཚད་ལྡན་མཁས་པའི་དཔྱད་བསྡུར་གྱི་བབས་སོ་ལ་གཞིག་ན༼གསེར་ས་འོག་ཏུ་ཡོད་ཀྱང་། འོད་ནམ་མཁར་འཕྲོ༽ཞེས་པའི་དཔེ་ལྟར་ལོ་རེ་བཞིན་བདེན་པའི་མཐའ་གསལ་ཞིང་གནས་སྟངས་ཇེ་བཟང་དུ་འགྲོ་བའི་སྐབས་འདིར་ངེད་བགྲེས་གཏམ་རྩོམ་ཚོགས་ནས་ཀྱང་འབད་འབུངས་གང་ལེགས་ཀྱིས་ད་ཐེངས་མན་ངག་ལེའུ་བརྒྱད་པའི་གལ་བྱང་། རྣམ་སྨིན་སེམས་དཔའི་རྣམ་བཤད་བསྡུས་དོན། བསྐྱེད་རིམ་གལ་གནད་གསལ་བའི་གླེང་བརྗོད། ཆེ་བཞི་མཆོག་ལྔའི་ཡིན་ཚུལ་གསལ་བཤད། ཁམས་འགྲེལ་ཞིབ་མོར་དཔྱད་པའི་ལྟ་བ། དབུ་མའི་ལྟ་སྒོམ་དོན་གྱི་བབས་སོ། ལམ་རིམ་སུམ་བརྒྱའི་སྒྱུར་གྱི་ངོ་སྤྲོད། རྨི་ལམ་བརྟགས་ཐབས་གསལ་བའི་རྣམ་བཤད། རང་འབྱུང་ཆུ་ཚན་བསྟེན་པའི་ཕན་ཡོན། བྱེ་མ་གཡུང་དྲུང་གསལ་བའི་ཞབས་རྗེས། མང་ཡུལ་གུང་ཐང་བགྲོད་པའི་རྙེད་དོན། གློ་བོའི་བོན་བསྟན་དུས་ཀྱི་འགྱུར་འགྲོས། རེག་འཇམ་ཁ་བཏགས་དཀར་པོའི་རྣམ་བཤད་སོགས་ཕྱོགས་བསྡུས་ཀྱིས་སྡེ་ཚན་ཐེག་པ་རིམ་དགུའི་གྲངས་དང་མཉམ་པར་བྱས་ཏེ། ངེད་ཅག་གིས་རང་འཁྲིའི་ལས་འགན་གང་ལེགས་སྒྲུབ་ཁུལ་ཡིན་ཡང་མ་རྟོགས་ལོག་རྟོག་གི་ཉེས་ཆ་ཅི་མཆིས་མཁྱེན་ལྡན་རྣམ་པས་དགེ་འདོན་སྐྱོན་སེལ་གནང་སྐྱོང་ཡོང་བའི་རེ་སྨོན་ཞུ།
ཆེད་དུ་ཞུ་བ།
སྨྱུག་ཐོགས་རྩོམ་པ་པོ་རྣམ་པས་དུས་ལྟར་ལོ་དེབ་ཏུ་འགོད་རྒྱུའི་རྩོམ་ཡིག་ལྷུག་རྩོལ་གནང་བར་སྙིང་དབུས་ནས་བཀའ་དྲིན་ཆེ་ཞུ་བ་དང་ཆབས་ཅིག་ངོས་ཅག་གི་ལོ་དེབ་འདི་ནི་རིག་གཞུང་འཁྲབ་སྟོན་ཙམ་མིན་པར་ཤ་ཆོད་རུས་ཆོད་ལྟ་བུའི་རྩོམ་ཡིག་སྤུས་ཚད་གང་ལེགས་འདེམས་སྒྲུག་གིས་འགོད་རྒྱུ་ནི་རྩ་བའི་དམིགས་ཡུལ་གལ་ཆེན་ཞིག་ཆགས་ཡོད་པས། འདིར་འགོད་འཆར་གྱི་རྩོམ་ཡིག་དག་གནའ་དེང་གི་རྩོམ་གཤིས་ཇི་འདྲ་ཞིག་གི་ལམ་ནས་བྲིས་ན་དེའི་ལམ་ལུགས་དང་མཐུན་པའི་བརྗོད་བྱ། ཚིག་སྦྱོར། ཐ་སྙད་བཀོལ་སྟངས་ལུང་འདྲེན་བྱེད་ཕྱོགས་མཆན་བུ་འདོགས་ལུགས་སོགས་གང་ཞིག་ཡིན་ཡང་དོན་གྱི་མདོ་འགག་གསལ་ཞིང་ཚིག་ཉུང་དོན་ཚང་གཙོར་འདོན་གནང་སྟེ། ར་མགོ་ལུག་སྦྱར་གྱི་འཁྱར་རྩོམ་དུ་མི་འགྱུར་བའི་ཐུགས་སྣང་གནང་རོགས་ཞེས་ནན་ཞུ་བྱ་རྒྱུ་ཡིན།
གཙོ་སྒྲིག་པ་རྒྱུན་འཕྲུག་ཚང་ཡོན་ཏན་རྒྱ་མཚོས་སྤྱི་ལོ་༢༠༢༣ལོའི་ཟླ་༡ཚེས་༢༩ཉིན།
གནས་ཚུལ་དང་པར་རིས་མཁོ་འདོན་པ་ཞང་ཚུལ་མི།


ལོ་སར་སྐབས་སུ་མཚོ་སྔོན་གྱི་འཛད་སྤྱོད་ཚོང་ར་གཏན་འཇགས་ཡིན་པ།
སྤེལ་དུས 2021-02-22
ཡོང་ཁུངས། ཀྲུང་གོ་བོད་ཀྱི་དྲ་བ།
རྩོམ་པ་པོ།
ད་ལོའི་ལོ་སར་སྐབས་སུ། མཚོ་སྔོན་ཞིང་ཆེན་གྱི་འཛད་སྤྱོད་ཚོང་རའི་དངོས་གོང་གཏན་འཇགས་ཡིན་ཞིང་ཕྱིར་འཚོང་བྲིན། ལྟ་སྐུལ་ཚད་ལེན་གཞི་གྲངས་ལས་མངོན་པ་ལྟར་ན། ཞིང་ཆེན་ཡོངས་ཀྱི་གཙོ་གནད་ཉོ་ཚོང་ཁེ་ལས་ཀྱིས་ཁྱོན་བསྡོམས་ཕྱིར་འཚོང་སྒོར་ཁྲི13754.3མངོན་འགྱུར་བྱུང་ཞིང་། དུས་མཉམ་ལས32.1%འཕར།
ལོ་སར་སྐབས་སུ། ཞིང་ཆེན་ཡོངས་ཀྱི་ཚོང་དོན་སྡེ་ཁག་གིས་ཏན་ཏིག་གིས་རིམས་ནད་འགོག་བཅོས་ཚོད་འཛིན་དང་། ཚོང་རའི་མཁོ་འདོན་དང་འཛད་སྤྱོད་ཕྱོགས་ཀྱི་བྱ་བའི་ལས་འགན་དོན་འཁྱོལ་བྱས། ཞིང་ཆེན་ཚོང་དོན་ཐིང་གིས《2021ལོའི་ལོ་སར་གྱི་ཚོང་རའི་མཁོ་འདོན་དང་འཛད་སྤྱོད་སྐུལ་སྤེལ་བྱ་བའི་སྐོར་གྱི་བརྡ་སྦྱོར》སྤེལ་བ་དང་། བྱེད་ཐབས་སྣ་མང་མཉམ་སྤྱོད་ཀྱིས་དུས་ཆེན་གྱི་ཚོང་རར་མཁོ་འདོན་བྱས་ཏེ། རྒྱ་ཆེའི་མི་དམངས་མང་ཚོགས་ཀྱི་རིམ་པ་མང་ཞིང་རྣམ་པ་འདྲ་མིན་གྱི་འཛད་སྤྱོད་དགོས་མཁོ་བསྐངས། ཟླ2པའི་ཚེས10ཉིན། ཞིང་ཆེན་ཡོངས་ཀྱི་གཙོ་གནད་ལྟ་སྐུལ་ཚད་ལེན་བྱས་པའི་ཕྱིར་འཚོང་ཁེ་ལས68དུ་འབྲས་ཏུན847དང་ཕྱེ་ཏུན1072། འབྲུ་སྣུམ་ཏུན266། སྔོ་ཚོད་ཏུན868། བྱ་སྒོང་ཏུན110། འོ་མ་ཏུན171བཅས་གསོག་ཉར་བྱས་ཡོད། ས་གནས་སོ་སོས་ཤ་རིགས་དང་སྔོ་ཚོད་གསོག་ཉར་ཆ་ཚང་དུ་བཏང་ནས་སྔར་ལས་ལྷག་པའི་སྒོ་ནས་ཚོང་རའི་འཕྲལ་བསྟུན་སྙོམས་སྒྲིག་ནུས་ཤུགས་ཇེ་མཐོར་བཏང་། དུས་ཆེན་གྱི་སྐབས་སུ། ཞིང་ཆེན་ཡོངས་ཀྱི་གཙོ་གནད་ཁེ་ལས་ཀྱི་འཁྱགས་ཤའི་ཚོང་ལས་གསོག་ཉར་ཏུན8500དང་། འཁྱགས་ཉར་ཕག་ཤ་ཏུན540གསོག་ཉར་བྱས་ཡོད། ཟི་ལིང་གྲོང་ཁྱེར་གྱིས་ཟླ1པའི་ཚེས20ཉིན་ནས་བཟུང་ཚོང་རར་སྔོ་ཚོད་གསོག་ཉར་བྱེད་འགོ་བརྩམས་ཤིང་། ད་ལྟའི་བར་དུ་ཏུན3000ལྷག་འདོན་སྤྲོད་བྱས།
ལྟ་སྐུལ་ཚད་ལེན་བྱས་པ་ལྟར་ན། ལོ་སར་སྐབས་སུ། དུ་བ་དང་གྱོན་ཆས། ལྷམ་དང་ཞྭ་མོ། གསེར་དངུལ་རྒྱན་ཆ་སོགས་ཚོང་རྫས་ཕྱིར་འཚོང་བྱེད་ཚད་དེ་ལོ་སྔོན་མའི་དུས་མཉམ་གྱི28.32%དང་197.29%། 167%། 12.43%། 143.96%། 30.57%བཅས་འཕར་ཡོད། དུས་མཚུངས་སུ། དྲ་ཐོག་དང་ཡུལ་དངོས་གཉིས་ནས་བྱ་འགུལ་སྣ་ཚོགས་སྤེལ་ཏེ་ཕྱིར་ཚོང་ལ་སྐུལ་འདེད་བཏང་། ཟླ1པའི་ཚེས20ཉིན། ཞིང་ཆེན་ཚོང་དོན་ཐིང་གིས་འབྲེལ་ཡོད་སྡེ་ཁག་དང་མཉམ་འབྲེལ་སྒོས་རྒྱལ་ཁབ་ཕྱི་ནང་གི་ཕྱོགས་གསུམ་པའི་སྟེགས་བུ་དང་། ཞིང་ཆེན་ནང་ཁུལ་གྱི་ཚོང་དོན་སྟེགས་བུ། དེ་མིན་གཙོ་གནད་སྒོ་རྩིས་ཚོང་ཁང་དང་། དངོས་ཟོང་སྣ་མང་ཚོང་ར་སོགས་སུ“མཚོ་སྔོན་ཞིང་ཆེན་གྱི2021ལོའི་དྲ་ཐོག་ཚོང་རྫས་དུས་ཆེན”དང་“ལོ་སར་བསུ་བ་དང་འཛད་སྤྱོད་ལ་སྐུལ་འདེད་གཏོང་བའི་ཆེད་སྤྱོད་བྱ་འགུལ”སྤེལ།
དེ་ལས་གཞན། དྲ་ཐོག་ཕྱིར་འཚོང་གི་དགུ་ཐུག་ཐོ་འགོད་བྱེད་མཁན་ཤིན་ཏུ་མང་ཞིང་། བཟའ་བཏུང་ལས་རིགས་ཀྱི་ཕྱིར་འཚོང་ཚད་མཐོན་པོས་འཕར་སྣོན་བྱུང་ཡོད། ལྟ་སྐུལ་ཚད་ལེན་བྱས་པ་ལྟར་ན། གཙོ་གནད་བཟའ་བཏུང་ཁེ་ལས15ཡིས་དུས་ཆེན་སྐབས་ཀྱི་ཚོང་གཉེར་ཡོང་སྒོ་སྒོར་ཁྲི532.92མངོན་འགྱུར་བྱུང་བ་དང་། དུས་མཉམ་ལས118.4%འཕར། །
རྩོམ་སྒྲིག་པ། བདེ་སྒྲོལ།


སོགས་པའི་བག་ཆགས་ཀྱིས་གང་ཞིང་འབོ་བས་ན་གང་ཟག་གོ། །གཞན་ཕྱིར་ཏེ་[༡]
ཉེས་པ་མ་ལུས་པ་བསལ་བའི་རྒྱུས་སེམས་དཔའ་རྣམ་པར་ད་ག་པ་ཡོད་པ་སྟེ།
སྦྱིན་པ་ལ་སོགས་པ་ཕ་རོལ་ཏུ་ཕྱིན་པ་དྲུག་དང་། སངས་རྒྱས་ལ་སོགས་པ་རྗེས་
སུ་དྲན་པ་དྲུག་དང་། ཆོས་ཐམས་ཅད་རང་བཞིན་མེད་པའི་ངོ་བོ་ཉིད་ལ་བརྩོན་
འགྲུས་ཕ་རོལ་[༢]ཕྱིན་ལ་མངོན་བརྩོན་པ་སྟེ། ཆོས་རྣམ་པ་བཅུ་གསུམ་པོ་དེ་དག་
བསྒོམ༐པ་ནི[༢]་རྣམ་པར་སྤྱོད་པའོ། །དེ་བཞིན་དུ་ཇི་སྐད་བསྟན་པའི་མངོན་པར་
རྟོགས་པ་ལ་སོགས་པའི་དོན་ནི་ད་པེར་ན་ལས་ངན་པ་བྱེད་ནུས་པས་ཆུ་ཆུན་བྲན་[༤]
མོ་རང་དབང་མེད་པར་རྗེ་[༥]བོས་བསྡཡམས་པས་[༦]རྗེ་བོའི་ད་བང་ངོ་། །དེ་བཞིན་
དུ་སེམས་ཅན་ཐམས་ཅད་ཀྱི་དབང་དུ་གྱུར་པའི་[༧]ད་པའ་རྣམས་ཏེ། བྱང་ཆུབ་་
སེམས་དཔའོ། །སེམས་ཅན་ཀུན་གྱིས་བཀོལ་ཞིང་དབང་དུ་འགྲོའོ། །ཞེས་བྱ་
བས་ནི་མཐར་གྱིས་པའི་མངོན་པར་རྟོགས་པ་བསྟན་ཏེ། དེ་སྐད་དུ་ཡང་མཐར་
གྱིས་པ་རྣམ་གསུམ་རྣམ་བཅུ་ཞེས་གསུངས་པ་ཡིན་ན་ནོ། །རྣམ་པར་བསྒོམ་པ་
མཐར་གྱིས་པའི་མངོན་པར་རྟོགས་པ་ཤིན་ཏུ་གོམས་པར་བྱས་པས་དེ་ཉིད་སྐད་
ཅིག་མ་གཅིག་ལ་རྟོགས་པ་འདི་ནི་སྐད་ཅིག་མ་གཅིག་ལ་མངོན་པར་རྫོགས་པར་
བྱང་ཆུབ་པ་ཡིན་ནོ། །ཞེས་དཔེ་སྔོན་དུ་འགྲོ་བས་བསྟན་པའི་ཕྱིཕྱིར། སྤྱོ་བ་
ཞེས་བྱ་བ་ལ་སོགས་པ་གསུངས་ཏེ། དཔེར་ན་རྗེ་བོ་དེས་ཉེས་པའི་ཚིག་གིས་སྤྱོས་
སམ་སྟེ། ཡིད་དུ་མི་འོང་བ་བརྗོད་པའོ། །ཚིག་ངན་པ་དང་དབྱིག་པ་ལ་
སོགས་པས་བརྡེག་པ་བྱེད་ཀྱང་རུང་། འོན་ཀྱང་ཤིན་ཏུ་སྐྲག་པའི་ཡིད་ཀྱིས་
འཇིགས་བཅས་ཟིལ་གྱིས་ནོན་པས་གནས་པ་སྟེ། རྗེ་བོ་འདིས་བདག་བཟློག་ཚིག་
སྨྲས་ན། སླར་ཡང་བསད་པར་གྱུར་དུ་འོང་སྙམ་སེམས་ནས་ཞེས་བྱ་བའི་ཚིག་གི་
ལྷག་མའོ། །དེ་བཞིན་དུ་བྱང་ཆུབ་སེམས་ད་པའ་བྱང་ཆུབ་ཆེད་དུ་བྱང་ཆུབ་
52---་168


ཉེ་ཆར་བོད་ཀྱི་རྩོམ་པ་པོ་ཞོགས་ལྗང་ལགས་རྒྱ་ནག་གི་ཉེན་རྟོག་པས་འཛིན་བཟུང་བྱས་པའི་གནས་ཚུལ་ཐོན་པའི་རྗེས་སུ། ད་ལྟ་སླར་ཡང་རྩོམ་པ་པོ་བློ་མིག་ལགས་རྔ་པ་རྫོང་དུ་འཛིན་བཟུང་བྱས་ཡོད་པའི་གནས་ཚུལ་ཐོན་འདུག དེའི་སྐོར་ལ་ཡེ་ཤེས་རྡོ་རྗེ་ལགས་ཀྱིས་གནས་ཚུལ་དེ་མཁོ་སྤྲོད་བྱེད་མཁན་མི་སྣར་བཀའ་འདྲི་ཞུས་པ་ཞིག་གཤམ་ལ་གསན་གནང་གི་རེད།


དང་པོ། སྤྱིར་བསྟན་པ།
དེ་ཡང་འཛམ་གླིང་ཡུལ་གྲུ་ཀུན་ཏུ་གློག་བརྙན་རིག་གནས་འདི་ཆེས་ཆེར་དར་ཞིང་འཕེལ་བཞིན་པའི་འགྲོས་དང་བསྟུན་ནས་རང་ཅག་བོད་དུའང་སྒྱུ་རྩལ་གྱི་རྣམ་གྲངས་འདི་ཉིད་མེད་པ་ནས་ཡོད་པར་གྱུར་ཅིང་། ཡོད་པ་ནས་ཡུན་གྱིས་དར་བཞིན་པའི་གནས་སྟངས་ཤིག་བྱུང་། དེ་ལྟ་ན་ཡང་། བོད་སྐད་བོད་ཡིག་གི་ལམ་ནས་གློག་བརྙན་རིག་གནས་འདི་ཉིད་བདེ་བླག་དང་བདེ་ཐང་ངང་ཁྱབ་སྤེལ་གཏོང་སའི་སྡིངས་ཆ་ཡག་པོ་ཞིག་མེད་སྟབས། འདིའི་ཐད་ནས་ཞབས་འདེགས་སམ་ཕན་པ་ཅུང་ཙམ་བསྒྲུབ་ཨེ་ཐུབ་ཀྱི་ཀུན་སློང་དང་བཅས། དྲ་རྒྱ་འདི་ཉིད་བཟོ་བའི་མགོ་བརྩམས།
པྲ་དྲའི་པར་གཞི་དང་པོ།
དྲ་རྒྱ་འདི་ཉིད་མ་བཟོས་གོང་། ངེད་རྐང་འཛིན་ཚོགས་པ་ནས་གློག་བརྙན་གྱི་དུས་དེབ་བཟོ་བའི་གྲབས་བཤམས་ཤིང་། དྲ་ངོས་ནས་བརྡ་ཐོ་ཡང་བཀྲམས། གཅིག་ནས་རྩོམ་སོགས་གང་ཡང་མ་འབྱོར་བ་དང་། གཉིས་ནས་མ་རྩ་ཡང་དཀའ་ཙམ་ཡོད་པ་བཅས་རྒྱུ་རྐྱེན་དུ་མའི་དབང་གིས་དེང་མའི་དུས་དེབ་བཟོ་རྒྱུའི་འདུན་པ་དེ་དྲ་རྒྱ་བཟོ་རྒྱུའི་ཕྱོགས་སུ་བསྒྱུར། དེ་ལ་དྲ་རྒྱ་བཟོ་རྒྱུའི་སྤྱིར་བཏང་གི་འགྲོ་ལུགས་སོགས་ཡོངས་སུ་འགྲུབ་རྗེས་གློག་བརྙན་སྐོར་གྱི་རྩོམ་ཡིག་དང་རྒྱུ་ཆ་ཅི་རིགས་འཚོལ་བསྡུ་དང་། ལེ་ཚན་རིགས་དབྱེ། དྲ་ངོས་ཇུས་འགོད་སོགས་ཀྱི་སྔོན་འགྲོའི་ལས་ཀ་དག་མུར་མུར་བསྒྲུབས་ཤིང་། ཕྱོགས་གང་ཐད་ནས་སྨིན་ཙམ་བྱུང་བ་དང་། 2013ལོའི་ཟླ5པའི་ཚེས19སྟེ། བོད་རྩིས་ཀྱི་ས་ག་ཟླ་བའི་ཚེས་བརྒྱད་སྟེ་ཉི་བཟང་སྐར་བཟང་འདིའི་ཉིན་དྲ་རྒྱ་འདི་དངོས་སུ་ཀུན་གྱི་སྤྱན་ལམ་དུ་འབུལ་ཐུབ་པ་བྱུང་ཡོད།
པྲ་ནི་བོད་ཀྱི་པྲ་ཕབ་པའི་རིག་གནས་ལས་བརྗོད་པའི་པྲ་སྟེ། མེ་ལོང་དང་མཐེ་བོང་སོགས་སུ་ཕྱིའི་གཟུགས་ཕབ་པ་ལས་མོ་དཔྱད་དང་ལེགས་ཉེས་བརྟག་པའི་རིག་པ་དེ་ཉིད་དང་། དེང་ང་ཚོས་བརྗོད་ཀྱིན་པའི་གློག་བརྙན་གྱི་སྒྲ་གཟུགས་སྒྱུ་རྩལ་བར་འདྲ་བའི་ཆ་ཞིག་གནས་པས་ན་ཐ་སྙད་དེ་ག་ཚུར་བླངས་ཤིང་། དྲ(དྲྭ་ཞེས་པ་དང་གོ་དོན་འདྲ།)ནི་དྲ་རྒྱའམ་དྲ་ཚིགས་ཀྱི་བསྡུས་མིང་སྟེ། འདི་གཉིས་གཅིག་ཏུ་བསྡུས་པས། རྗེས་གྲུབ་བཏགས་མིང་གི་ཁྱད་ཆོས་དང་ལྡན་པའི་པྲ་དྲ་ཞེས་པ་འདི་ཉིད་ངེད་ཅག་གི་དྲ་རྒྱའི་མིང་དུ་བཏགས་སོ། །
པྲ་དྲའི་ཐོག་མའི་དུས་སྐབས་ཀྱི་པར་གཞིར་གཙོ་བོ་ཡི་གེ་དང་པར་གྱི་ལམ་ནས་གློག་བརྙན་སྐོར་གྱི་གསར་འགྱུར་ཁྱབ་སྒྲོག་དང་། གློག་བརྙན་ཤེས་བྱ་དང་གཞུང་ལུགས་སྐོར་ངོ་སྤྲོད། བརྙན་དཔྱད་དང་འཁྲབ་གཞུང་སོགས་བཀོད་ཅིང་། ཞོར་དུ་དྲ་རྒྱའི་བརྒྱུད་ལམ་ཆར་བསྐྱེད་ཀྱིས་ཡན་ལག་ཏུ་གྱུར་པའི་བརྒྱུད་ལམ་ལ་ཞིན་ལང་པོད་ཐུང(新浪微博：藏语喳喳网)དང་སྐད་འཕྲིན་སྤྱི་སྟེགས།(微信公众号：Filmtbt)གཉིས་གསར་དུ་བཏོན། 2014ལོར་གློག་བརྙན་གཙོར་བཅས་གླུ་གར་དང་རྩོམ་རིག །རི་མོ་དང་བྲིས་རིས་སོགས་ལེ་ཚན་ཉི་ཤུ་ལྷག་གིས་ཟུར་བརྒྱན་ཏེ། iosདང་Androidམ་ལག་གཉིས་ཀར་ཕབ་ཐུབ་པའི་པྲ་དྲའི་APPཞིག་ཕྱིར་བཀྲམས་པ་དང་། ཀུན་གྱིས་དགའ་བསུ་ཆེར་ཐོབ་ཅིང་། རྒྱུ་ཆ་འདྲ་མིན་བསྐུར་ཡོང་མཁན་དང་བེད་སྤྱོད་མཁན་སོགས་ཧ་ཅང་མང་པོ་བྱུང་། (སྒྱུ་རྩལ་གྱི་དོ་ར་ཆུང་ཆུང་ཞིག་དང་འདྲ་བའི་APPཡི་མ་ལག་འདི་བཀྲམས་ནས་ལོ་གཅིག་ལྷག་གི་མཚམས་སུ། དེ་གའི་ལས་ཁུངས་རང་གི་རྐྱེན་པས་གནས་སྐབས་སྒོ་རྒྱག་དགོས་བྱུང་།) གོང་སྨྲས་འཕྲིན་སྦྱོར་གྱི་འདི་དག་བརྒྱུད་ནས་དྲ་རྒྱའི་ནང་དོན་དག་ཐད་ཀར་ལྟ་མཁན་གྱི་སྤྱན་ལམ་དུ་དྲངས་ཏེ་ལྟ་ཆོག་ཆོག་དང་མྱོང་ཆོག་ཆོག་གི་བགྱི་བ་དོན་དུ་གཉེར་ཅིང་ཡོད།
དྲ་རྒྱ་རང་སྟེང་དུ་མི་འདང་བའི་ཆ་དང་ལེགས་བཅོས་བྱེད་དགོས་ས་ཁ་ཤས་ཡོད་པ་ལྟར་དུ། 2016ལོར་པྲ་དྲའི་པར་གཞི་གསར་པར་བསྒྱུར་ཏེ། པར་གཞི་རྙིང་པའི་མི་འདང་ས་དང་སྐྱོན་རྣམས་ལེགས་པར་བཅོས་ཐོག །དྲ་རྒྱའི་རྣམ་པ་དང་ནང་དོན། བྱེད་ནུས་སོགས་སྒོ་ཀུན་ནས་གྲ་རྒྱས་ཕུན་སུམ་ཚོགས་པོར་བཏང་ཡོད། དེ་ཡང་ཐོག་མར་དྲ་ངོས་ཇུས་འགོད་ཀྱི་ཐད་ནས་རྒྱལ་ཕྱི་ནང་གི་གློག་བརྙན་སྐོར་གྱི་དྲ་རྒྱ་གྲགས་ཅན་དག་ལ་དཔེ་ལྟ་བ་དང་སྦྲགས། རང་གི་ཁྱད་ཆོས་ཀྱང་འདོན་སྤེལ་སྒོས། དྲ་རྒྱའི་ངོས་སོ་སོའི་དབྱིབས་དང་ཁ་དོག །ཐིག་དང་ཡི་གེ་སོགས་གནད་ཆེ་ཕྲ་ཀུན་ལ་ཡང་ནས་ཡང་དུ་རྣམ་པར་དཔྱད་དེ་གཏན་ལ་ཕབ་པ་ཡིན། དེ་མིན་པར་གཞི་གསར་པ་འདིར་ཡི་གེ་དང་པར་གྱི་ལམ་ནས་གློག་བརྙན་བརྗོད་ཀྱིན་པ་གང་ཞིག་ལ་བརྙན་གྱི་ལམ་ནས་ཐད་ཀར་གློག་བརྙན་དེ་དང་། གཞན་དེ་འབྲེལ་གྱིMVསྣ་ཚོགས་ལ་ལྟ་ཐུབ་ཀྱི་ཡོད་པས། དྲ་བའི་བར་སྟོང་སྔོན་མ་ལས་ལྡབ་འགྱུར་གྱིས་ཆེར་བསྐྱེད་ཡོད། ལེ་ཚན་གྱི་ཐད་ནས་སྔོན་མའི་ལེ་ཚན་དག་གི་རྨང་གཞིའི་ཐོག་བོད་ཀྱི་གློག་བརྙན་གྲངས་མཛོད་(བརྙན་རིང་བརྙན་ཐུང་གཉི་ག་འདུས་ཡོད།)དང་བརྡ་ཆད། པྲ་བརྙན་སོགས་གསར་དུ་བསྣན་ཏེ་ལེ་ཚན་གྱི་རིགས་ཆེད་ལས་ཅན་དུ་ཕྱོགས་ཅི་ཐུབ་བྱས་ཡོད། སྤྱོད་སྒོའི་ཐད་ནས་དྲ་རྒྱའི་ཀློག་པ་པོ་དང་རྩོམ་སྒྲིག་པ་གཉིས་ཆར་སྔར་བས་སྟབས་བདེ་དང་ཟོར་ཡང་གི་ཁོར་ཡུག་ཅིག་བསྐྲུན་ཡོད་དེ། ཀློག་པ་པོ་ལྷན་རྒྱས་ཀྱིས་དྲ་རྒྱའི་གདོང་ཤོག་གི་འཚོལ་གནས་སུ་འཚོལ་བྱའི་ནང་དོན་གང་དེའི་འབྲེལ་ཡོད་ཐ་སྙད་གཏགས་པ་ཙམ་གྱིས་ལམ་སང་འཚོལ་འབྲས་འཆར་ཡོང་བ་བཟོས་ཡོད།
དྲ་བ་སྤྱིའི་འཁོར་སྐྱོད་ཀྱི་འགྲོས་ཚད་ཀྱང་སྔོན་མ་ལས་ལྡབ་འགྱུར་གྱིས་མགྱོགས། མ་ཟད་རང་ཉིད་དགའ་སའི་ནང་དོན་གྱི་འོག་ཏུ་དཔྱད་མཆན་འགོད་པ་དང་། དེ་ཉིད་སྤྱི་ཚོགས་འབྲེལ་མཐུད་དྲ་ལམ་གཞན་དུ་བརྒྱུད་བསྐུར་དང་མཉམ་རོལ་བྱ་ཆོག་གི་ཡོད། དེ་དང་ཆབས་ཅིག ང་ཚོས་མུ་མཐུད་ནས་པར་གཞི་གསར་པའི་མ་འདང་བའི་ཆ་དག་དུས་དུས་སུ་ལེགས་བཅོས་བྱེད་ཅིང་ཡོད་པ་མ་ཟད། ད་ལོའི་ཟླ་བདུན་པའི་ནང་པྲ་དྲའི་པར་གཞི་གསར་པ་ཡང་གསར་དུ་བསྒྲགས་རྒྱུ་ཡིན་ལ། འདི་ནི་ངེད་ཅག་ལ་མཚོན་ན་མ་དངུལ་ཀྱང་འབོར་ཆེན་བཏང་སྟེ། རྒྱུན་རིང་ལ་བསམ་ཞིབ་ནན་ཏུར་བཏང་སྟེ་བཟོས་པ་ཞིག་ཡིན་པས། མི་འགྱངས་པར་ཀུན་གྱིས་མཐོང་ངེས་ལ། དེར་དམིགས་བསལ་གྱི་བྱེད་ནུས་གལ་བོ་ཆེ་གཉིས་བསྣན་ཡོད་པ་ནི། མི་སྒེར་གྱི་ཐོ་འགོད་ལྟེ་གནས་དང་། གློག་བརྙན་དང་བརྙན་མིའི་སྐོར་གྱི་གྲངས་མཛོད་ཁང་གཉིས་ཡིན།
མདོར་ན། པྲ་དྲ་ནི་ངེད་ཅག་བརྙན་ཞེན་པ་སྐོར་ཞིག་གིས་རང་ཉིད་ཀྱི་དགའ་ཕྱོགས་ལྟར་མ་སྐུལ་དང་བླངས་ཀྱི་སྒོ་ནས་གཉེར་གྱིན་པའི་ཆ་འཕྲིན་ཞབས་ཞུའི་རྣམ་པ་ཅན་གྱི་གློག་བརྙན་སྐོར་གྱི་ཆེད་དོན་དྲ་རྒྱ་ཞིག་ཡིན་ལ། རྒྱལ་སྤྱིའི་དྲ་རྒྱ་སྤྱིའི་འགྲོ་ལུགས་ལྟར་བཟོས་པའི་ཁྲིམས་མཐུན་ལུགས་མཐུན་གྱི་དྲ་ཚིགས་ཤིག་ཀྱང་ཡིན། དྲ་ཚིགས་འདི་གཉེར་ནས་ལོ་ལྔ་ལྷག་འགོར་ཡོད་ལ། དེའི་རིང་གློག་བརྙན་སྐོར་གྱི་བརྙན་པར་ཡིག་གསུམ་སྟོང་ཕྲག་བརྒལ་བ་བཀོད་མྱོང་བས། ད་ལྟ་བོད་ཀྱི་གློག་བརྙན་དང་འབྲེལ་བའི་རིག་གཞུང་དཔྱད་རྩོམ་དང་དཔེ་དེབ་དག་གི་ལུང་དང་དཔེ་འདྲེན་སའི་ཁུངས་སུ་ཡང་གྱུར་ཡོད་ལ། ངེད་ཅག་ནས་ཀྱང་ཚད་ལྡན་དང་ཁུངས་ཐུབ་ཅིག་ཏུ་ཨེ་ཡོང་ལ་འབད་པ་ཆུ་བོའི་རྒྱུན་ལྟར་བྱེད་ཅིང་ཡོད།
གཉིས་པ། ལེ་ཚན་རྣམ་བཤད།
2016ལོའི་ཟླ11པར་བཀྲམས་པའི་པྲ་དྲའི་པར་གཞི་གསར་པ་འདི་ནི་ལེ་ཚན་བཅུའི་བདག་ཉིད་ཅན་ཞིག་ཡིན། ལེ་ཚན་རེ་རེ་ཡང་ནང་གསེས་སྡེ་ཚན་དུ་མར་ཕྱེས་སྟེ་དྲ་རྒྱའི་དཀར་ཆག་ཞིབ་ཚགས་སུ་བཏང་ཡོད། དེ་ཡང་ལེ་ཚན་བཅུ་བོ་ནི་ གསར་འགྱུར། སྐྱེ་བོ། གློག་བརྙན་ཁང་། དཔྱད་གཏམ། གྲངས་མཛོད། པྲ་བརྙན། བརྡ་ཆད། སྣ་ཚོགས། ངེད་ཚང་། 汉文English བཅས་སོ། །
1) གསར་འགྱུར་ལ་ནང་གསེས་སྡེ་ཚན་ལྔ་སྟེ། དེ་དག་ནི་ཏོག་དང་མི། བརྙན། དོན། ཕལ་རྣམས་སོ། །ཏོག་ཅེས་པའི་ནང་བོད་ཀྱི་གློག་བརྙན་རིག་གནས་ལས་ཅུང་ཙམ་གལ་ཆེ་གྲས་རིགས་ཀྱི་གནས་ཚུལ་སྤེལ་ས་དང་། མི་ཞེས་པར་བོད་ཀྱི་གློག་བརྙན་པ་མི་སྒེར་བ་རྣམས་ཀྱི་གསར་འགྱུར་དང་། བརྙན་ཞེས་པར་གློག་བརྙན་རང་དང་འབྲེལ་བའི་ཕབ་སྐྲུན་དང་མཇུག་བསྡུའི་མཛད་སྒོ། གཟིགས་འབུལ་མཛད་སྒོ་སོགས་ཀྱི་གསར་འགྱུར་སྤེལ་བ་དང་། དོན་ཞེས་པར་གློག་བརྙན་སྐོར་གྱི་དོན་དག་དམིགས་བསལ་བ་སོགས་ཀྱི་གནས་ཚུལ་འགོད་པ། ཕལ་ཞེས་པར་གོང་གི་གསར་འགྱུར་དུ་མ་འདུས་པའི་གློག་བརྙན་སྐོར་གྱི་གསར་འགྱུར་རམ་གནས་ཚུལ་ཅུང་ཙམ་ཕལ་བའི་སྐོར་འགོད་ཀྱིན་ཡོད། གསར་འགྱུར་གྱི་སྡེ་ཚན་འདི་དག་བརྒྱུད་ནས་བོད་ཡུལ་སྟོད་སྨད་བར་གསུམ་གྱི་གློག་བརྙན་བྱེད་སྒོ་དང་སྣང་ཚུལ་གསར་པ་ཅི་རིགས་དུས་ཐོག་ཏུ་སྤེལ་གྱིན་ཡོད་པས། གློག་བརྙན་ཆ་འཕྲིན་ཁྱབ་སྒྲོག་དང་གློག་བརྙན་རིག་གནས་འཕེལ་རྒྱས་འགྲོ་བར་ཡར་སྐུལ་གྱི་ནུས་པ་ཐོན་གྱིན་ཡོད།
2) སྐྱེ་བོ་ལ་ནང་གསེས་སྡེ་ཚན་དྲུག་སྟེ། དེ་དག་ནི་འཁྲབ་ཁྲིད་པ་དང་འཁྲབ་སྟོན་པ། བཟོ་སྐྲུན་པ། བརྙན་ལེན་པ། རོལ་མོ་བ། གཞན་བཅས་སོ། །སྐྱེ་བོ་ཞེས་པའི་ལེ་ཚན་འདིར་གཙོ་བོ་བོད་ཀྱི་གློག་བརྙན་པ་རྣམས་ཀྱི་ངོ་སྤྲོད་དང་མིག་སྔའི་གནས་ཚུལ་སོགས་འགོད་བཞིན་ཡོད་པ་དང་། དེ་ལས་གཞན་ཞེས་པའི་སྡེ་ཚན་འདིར་གོང་གི་ལས་རིགས་ལྔ་གར་མ་འདུས་པའི་ལས་རིགས་གཞན་པའི་ཁྲོད་ཀྱི་གློག་བརྙན་པའི་གནས་ཚུལ་སྤེལ་བཞིན་ཡོད།
3) གློག་བརྙན་ལ་ནང་གསེས་སྡེ་ཚན་ལྔ་སྟེ། དེ་དག་ནི་སྔོན་བརྡའི་བརྙན་དང་གཏམ་རྒྱུད། འགུལ་རིས། དངོས་བཤུས། བོད་འབྲེལ་གློག་བརྙན་བཅས་སོ། །སྔོན་བརྡའི་བརྙན་དུ་གློག་བརྙན་དངོས་སུ་མ་བཀྲམས་གོང་གི་སྔོན་བརྡ་ལྟ་བུའི་བརྙན་གྱི་སྐོར་གཏོང་གིན་ཡོད། བོད་འབྲེལ་གློག་བརྙན་དུ་ད་སྔ་དྲ་ལམ་ནས་ལྟ་ཐུབ་པའི་མི་རིགས་གཞན་གྱིས་བཟོས་པའི་བོད་བརྗོད་བྱ་བྱས་པའི་གློག་བརྙན་སྐོར་གཏོང་གིན་ཡོད། སྡེ་ཚན་གཞན་གསུམ་ནི་ཡོངས་གྲགས་ཀྱི་གློག་བརྙན་རྣམ་གྲངས་དགར་ཕྱོགས་ལྟར་བོད་བརྙན་དག་རིགས་ཆེན་པོ་གསུམ་དུ་དགར་བ་ཞིག་ཡིན། གློག་བརྙན་ཁང་ཞེས་པའི་ལེ་ཚན་འདི་ཉིད་གཙོ་བོ་བརྙན་རྐྱང་བའི་ལེ་ཚན་ཞིག་ཡིན་ཏེ། འདིར་བཀོད་པའི་གློག་བརྙན་རིང་ཐུང་ཚང་མ་ཐད་གར་པྲ་དྲ་རང་ནས་ཚེགས་མེད་གེགས་མེད་དུ་ལྟ་ཐུབ་ཀྱི་ཡོད་པས། ག་ལེར་ལེ་ཚན་འདི་ཉིད་ཇེ་རྒྱས་ཇེ་ལེགས་སུ་གཏོང་བའི་འཆར་གཞི་མུ་ནས་འཐེན་གྱིན་ཡོད།
4) དཔྱད་གཏམ་ལ་ནང་གསེས་སྡེ་ཚན་ལྔ་སྟེ། དེ་དག་ནི་ངོ་སྤྲོད་དང་གཤིས་ལུགས། གཏམ་རྒྱུད། བྱུང་བ། བརྙན་མིག། གཞན་བཅས་སོ། །འདི་ནི་གློག་བརྙན་དཔྱད་གཏམ་རིག་པའི་ཁྱབ་ཁོངས་ལྟར་དཔྱད་བྱའི་གློག་བརྙན་ལ་དབྱེ་ཞིབ་བྱེད་སྟངས་ཀྱི་ཟུར་རམ་དཔྱད་སྟངས་མ་འདྲ་བ་གཞིར་བཟུང་ནས་རིགས་དགར་བ་ཞིག་ཡིན། འདིས་ནི་དཔྱད་བརྗོད་པ་རྣམས་ལ་གློག་བརྙན་དཔྱད་བརྗོད་ཀྱི་ཁ་ཕྱོགས་གསལ་སྟོན་དང་ཆེད་ལས་ཅན་དུ་ཕྱོགས་པའི་བླང་བྱ་ཞིག་ཀྱང་བཏོན་ཡོད།
5) གྲངས་མཛོད་ལ་ནང་གསེས་སྡེ་ཚན་གཉིས་སྟེ། བརྙན་རིང་དང་བརྙན་ཐུང་ངོ་། ། གྲངས་མཛོད་བཟོ་སྟངས་ནི་ཨ་རིའི་གློག་བརྙན་སྐོར་གྱི་ཡིག་མཛོད་དྲ་རྒྱIMDBསོགས་ལ་དཔེ་ལྟོས་སྒོས། གློག་བརྙན་རེ་རེའི་འཁྲབ་ཁྲིད་པ་དང་ཕབ་སྐྲུན་པ། འཁྲབ་གཞུང་འབྲི་མཁན། འཁྲབ་སྟོན་པ། བརྙན་ལེན་པ། ལོ་ཚིགས། སྐད་རིགས། མཛེས་རྩལ། རོལ་མོ། རིང་ཚད། སྦྲེལ་ཐག །དེ་མིན་བྱ་དགའ་གང་ཐོབ་དང་། ནང་དོན་གནད་བསྡུས། འབྲེལ་པར། འབྲེལ་ཡོད་གློག་བརྙན་སོགས་ཀྱི་ཆ་འཕྲིན་རྣམས་ཕུད། གློག་བརྙན་རེ་རེར་པྲ་དྲ་རང་གི་པྲ་རྟགས་ཀྱིས་རྒྱས་བཏབ་ཡོད་པ་སྟེ། TF15L017ལྟ་བུའི་པྲ་རྟགས་ལྟ་བུ་ཡིན་ན། གྲངས་ཀ་འདི་དག་ལས་བོད་བརྙན་ཡིན་མིན་དང་ལོ་ཚིགས། བརྙན་གྱི་རིང་ཐུང་། གྲངས་མཛོད་ནང་གི་ཨང་རིམ་སོགས་མཚོན་བཞིན་ཡོད་པས། ཆོས་ཉིད་ཞིབ་མོ་གློག་བརྙན་རེ་རེའི་པྲ་རྟགས་ལ་བལྟས་པས་གསལ་ཡོང་།
6) པྲ་བརྙན་ལེ་ཚན་ནི་ཆེད་དུ་པྲ་དྲ་དང་འབྲེལ་ཡོད་ཀྱི་བརྙན་གཏོང་ས་ཡིན་ལ། འདིར་པྲ་དྲའི་བྱེད་སྒོ་དང་འབྲེལ་བའི་བརྙན་སྣ་ཚོགས་གཏོང་རྩིས་ཡིན། ལེ་ཚན་འདི་ཡང་ངེད་ཅག་གིས་ཇུས་འགོད་བྱེད་དང་བྱེད་སྒང་ཡིན།
7) བརྡ་ཆད་ལ་ནང་གསེས་སྡེ་ཚན་ལྔ་སྟེ། དེ་དག་ནི་གཞུང་ལུགས་དང་རིགས་དབྱེ། འཁྲབ་ཁྲིད་དང་འཁྲབ་སྟོན། འཁྲབ་གཞུང་དང་བརྙན་ཕབ། མཛེས་རྩལ་དང་རོལ་མོ། སྒྲིག་སྦྱོར་དང་དོ་དམ་བཅས་སོ། །ནང་དོན་དེ་དག་དང་འབྲེལ་བའི་བརྡ་ཆད་རྣམས་ལ་པར་ཡིག་(བོད་རྒྱ་ཡིག་རིགས་གཉིས་ཀ་ཡོད།)སྦྲགས་མའི་ལམ་ནས་ངོ་སྤྲོད་བྱས་ཤིང་། མཇུག་ཏུ་འདེམ་ཤོག་འཕེན་པའི་ཐབས་སྤྱད་དེ། མང་མོས་ལྟར་ཐག་གཅོད་སྒོས་བརྡ་ཆད་གཅིག་གྱུར་བྱེད་པའི་ཐབས་སྤྱད་དེ་ལོ་ཕྱེད་རེའི་མཚམས་སུ་གློག་བརྙན་སྐོར་གྱི་བརྡ་ཆད་རྣམས་སྤྱི་བསྒྲགས་བྱེད་ཀྱིན་ཡོད། བརྡ་ཆད་ཀྱི་ལེ་ཚན་འདི་ཡང་བོད་ཡིག་ལམ་ནས་གློག་བརྙན་སྐོར་གྱི་བརྡ་ཆད་སྐོར་སྐོར་གཅིག་གྱུར་དང་སྐྱོན་བྲལ་ངང་འཕེལ་རྒྱས་ཡོང་ཆེད་བཀོད་སྒྲིག་བྱས་པ་ཡིན་ལ། གལ་འགངས་ཆེ་བས། འདི་ཡང་ངེད་ཅག་ནས་ཅུང་ཟད་ནན་ཏན་ངང་བཟོ་བཞིན་པའི་ལེ་ཚན་ཞིག་ཡིན།
8) སྣ་ཚོགས་ལ་ནང་གསེས་སྡེ་ཚན་བདུན་སྟེ། དེ་དག་ནི་བྱེད་སྒོ་དང་། འཁྲབ་གཞུང་། གཞུང་ལུགས། ཁྱབ་སྒྲོག ། པར། བརྙན། གཞན་བཅས་སོ། །བྱེད་སྒོའི་ནང་པྲ་དྲའི་ངོས་ནས་སྤེལ་བའི་གློག་བརྙན་སྐོར་གྱི་བྱེད་སྒོ་རྣམས་དང་། དེའི་རྗེས་ཀྱི་སྡེ་ཚན་གཉིས་གའི་ནང་དུ་དེ་འབྲེལ་གྱི་ནང་དོན་སྐོར་སྤེལ་གྱིན་ཡོད། ཁྱབ་སྒྲོག་ཏུ་ཚོང་ལས་ཁྱབ་སྒྲོག་སྐོར་སྤེལ་གྱིན་ཡོད། པར་བརྙན་སོ་སོར་གློག་བརྙན་དང་འབྲེལ་མིན་ལ་མ་ལྟོས་པར་རྒྱལ་ཕྱི་ནང་གི་པར་གྱི་བརྩམས་ཆོས་གྲགས་ཅན་དང་། བོད་ནང་གི་བརྙན་བྲིན་ཤོས་སོགས་འགོད་ཀྱིན་ཡོད།
9) ངེད་ཚང་ལ་ནང་གསེས་སྡེ་ཚན་དྲུག་སྟེ། དེ་དག་ནི་ང་ཚོར་འབྲེལ་བ་དང་། ལོ་འཁོར་བྱ་དགའ། དྲ་བའི་ས་ཁྲ། གློག་བརྙན་མཁོ་སྤྲོད། དོན་ཆེན་རེའུ་མིག །གཞན་བཅས་སོ། །ངེད་ཚང་དུ་ངེད་དྲ་བའི་རྩོམ་སྒྲིག་པ་རྣམས་ཀྱི་ངོ་སྤྲོད་དང་ངེད་ཅག་གི་འབྲེལ་གཏུག་བྱེད་ཐབས། རྩོམ་བསྐུར་ས་བཅས་བཀོད་ཡོད། ལོ་འཁོར་བྱ་དགའི་ནང་ལོ་དེའི་རྡེབ་ཚད་མང་ཤོས་ཀྱི་རྩོམ་ཡིག་ཁག་ཅིག་ལ་བྱ་དགའ་སྤྲོད་ཀྱིན་ཡོད། གློག་བརྙན་མཁོ་སྤྲོད་དུ་པེ་ཏུའུ་ཡོན་(百度云)བརྒྱུད་དེ་ཕྱི་གླིང་གི་གློག་བརྙན་གྲགས་ཅན་དག་བརྙན་ཞེན་པ་རྣམས་ལ་རིན་མེད་མཁོ་སྤྲོད་བྱེད་ཀྱིན་ཡོད། དོན་ཆེན་རེའུ་མིག་ཏུ་པྲ་དྲའི་དོན་ཆེན་དག་དུས་ཀྱི་རིམ་པ་བཞིན་ཐོ་བརྒྱབ་ཡོད། གཞན་ཞེས་པ་འདིར་གོང་གི་སྡེ་ཚན་དག་གི་ནང་མ་འདུས་པའི་པྲ་དྲ་དང་འབྲེལ་ཡོད་ཀྱི་ནང་དོན་གཞན་རྣམས་འདུའོ། །
10) 汉文 Englishཞེས་པའི་ལེ་ཚན་འདི་ནི་ཆེད་དུ་སྐད་རིགས་གཞན་པའི་ཀློག་པ་པོ་རྣམས་ལ་དམིགས་ནས་བཀོད་སྒྲིག་བྱས་པ་ཡིན་ལ། ཡང་ཅིག་བཤད་ན་བོད་ཡིག་ལམ་གྱི་ཀློག་མཁན་རྣམས་ལ་སྐད་རིགས་གཞན་པ་སྟེ་རྒྱ་དབྱིན་གྱི་དཔྱད་རྩོམ་རྣམ་པའི་རྩོམ་ཡིག་དག་དཔྱད་གཞིའི་ཚུལ་དུ་མཉམ་སྤྱོད་བྱེད་ཀྱིན་པ་ཞིག་ཡིན། གོང་བསྟན་ལྟར་མིག་སྔར་གྱི་པྲ་དྲའི་སྒྲོམ་ནི་ལེ་ཚན་བཅུ་བོ་འདིས་གྲུབ་ཡོད་དོ། །
གསུམ་པ། འཕྲིན་སྦྱོར་སྐོར།
དུས་རབས་གསར་པའི་ཚན་རྩལ་འཕེལ་རྒྱས་ཀྱི་འགྲོས་དང་བསྟུན་ནས་འཕྲིན་སྦྱོར་གསར་པའི་(New Media)སྟོབས་ཤུགས་ཀྱིས་སྲོལ་རྒྱུན་གྱི་འཕྲིན་སྦྱོར་རིགས་སྣ་ཚོགས་ལ་བརྡབ་གསིག་ཆེན་པོ་ཐེབས་ཀྱིན་པའི་སྐབས་འདིར། སྤྱི་དམངས་འཕྲིན་སྦྱོར་རམ་མི་སྒེར་འཕྲིན་སྦྱོར་(We Media)གྱི་རིགས་ཆར་རྗེས་ཀྱི་ཤྭ་མོ་བརྡོལ་བ་བཞིན་ཆེས་ཆེར་འཕེལ་གྱིན་པ་ཀུན་གྱི་མཁྱེན་གསལ་ལྟར་རེད། དེ་ཡང་བརྙན་འཕྲིན་དང་རླུང་འཕྲིན། དུས་དེབ་དང་ཚགས་པར་ཙམ་དུ་མ་ཟད། ཐ་ན་དྲ་རྒྱ་ཡང་སྲོལ་རྒྱུན་གྱི་འཕྲིན་སྦྱོར་ལྟ་བུར་འགྱུར་དང་འགྱུར་གྱིན་པའི་གནས་སྟངས་འོག །ངེད་པྲ་དྲ་ཚང་ནས་ཀྱང་དྲ་རྒྱའི་དུས་རབས་ཀྱི་འཕུར་འགྲོས་བཞིན་དྲ་རྒྱ་འདི་གའི་ཡན་ལག་བརྒྱུད་ལམ་གྱི་ཚུལ་དུ། ཞིན་ལང་པོད་ཐུང་དང་པྲ་དྲའི་འཕྲིན་སྟེགས། ཐུན་ཞོན་བརྙན་མཛོད། པྲ་དྲའི APP སོགས་བསྟུད་མར་བཟོས་ཤིང་། རིམ་བཞིན་དེ་དང་འབྲེལ་ཡོད་ཀྱི་བརྒྱུད་ལམ་གཞན་ཡང་གསར་སྤེལ་བྱེད་འཆར་ཡོད།
ཞིན་ལང་པོད་ཐུང་ (藏语喳喳网) དུ་བོད་རྒྱ་ཡིག་རིགས་གཉིས་ཀའི་ལམ་ནས་བོད་ཕྱི་ནང་གི་གློག་བརྙན་དང་འབྲེལ་བའི་གསར་འགྱུར་དང་། འཛམ་གླིང་ཤར་ནུབ་ཀྱི་གློག་བརྙན་ཡག་ཤོས་དག་ངོ་སྤྲོད། དེ་བཞིན་པྲ་དྲའི་ནང་དོན་གསར་ཤོས་དག་བརྒྱུད་སྤེལ་དང་། སྐད་འཕྲིན་སྤྱི་སྟེགས་ (Filmtbt) སུ་གཙོ་བོ་བོད་ཡིག་གི་ལམ་ནས་གློག་བརྙན་གཙོས་གླུ་གར་རོལ་མོ་དང་། པར་བརྙན་སོགས་སྒྱུ་རྩལ་བརྩམས་ཆོས་ཀྱི་རིགས་སུ་གྱུར་པ་རྣམས་ཁྱབ་སྤེལ་བྱེད་ཀྱིན་ཡོད། དེ་མིན་པྲ་དྲའིAPPནི་ལེའུ་དང་པོའི་སྐབས་སུ་གླེང་ཟིན་པ་དེའོ། །ད་དུང་འཕྲིན་ལམ་གཞན་དག་ཀྱང་ཡོད་དེ། འདིར་རེ་རེ་བཞིན་ངོ་སྤྲོད་པའི་ངལ་བ་མི་བྱའོ། །
མདོར་ན། པྲ་དྲའི་མི་སྒེར་འཕྲིན་སྦྱོར་(自媒体)གྱིས་དྲ་རྒྱའི་ཨ་མ་འདི་ཉིད་ལ་བརྟེན་ནས་ཆ་འཕྲིན་ཞབས་ཞུ་འདོན་སྤྲོད་བྱེད་ཀྱིན་ཡོད་ལ། འདིར་བརྟེན་ནས་པྲ་དྲ་གསར་དུ་ངོ་ཤེས་ཤིང་རིམ་བཞིན་འབྲལ་མི་ཐུབ་པའི་གྲོགས་པོར་གྱུར་པའང་ཤིན་ཏུ་མང་ངོ་། །
བཞི་པ། བྱེད་སྒོ་སྐོར།
པྲ་དྲ་སྤྱི་ཁྱབ་རྩོམ་སྒྲིག་ཁང་ནས་བརྙན་ཞེན་པ་རྣམས་དང་ཐག་ཉེ་རུ་བཅར་ཆེད། ད་སྔ་བར་དངོས་བརྒྱུད་གཉིས་ནས་གློག་བརྙན་དང་འབྲེལ་བའི་བྱེད་སྒོ་སྣ་ཚོགས་ཤིག་སྤེལ་མྱོང་བ་ལ་ཀུན་གྱིས་དགའ་མོས་དང་དང་དོད་ཆེན་པོ་བྱས་སོང་། འདིར་བྱེད་སྒོ་ཁག་རེ་རེ་བཞིན་ངོ་སྤྲོད་མདོར་བསྡུས་ཤིག་བྱས་ན། 1）གློག་བརྙན་བཅུ་རེ་འོས་སྦྱོར། ༢༠༡༤ལོར། གློག་བརྙན་པ་དང་གློག་བརྙན་ལ་ཉམས་ཞིབ་གནང་མཁན་མི་སྐོར་ཞིག་ལ་རང་ཉིད་ཆེས་དགའ་སའི་གློག་བརྙན་བཅུ་རེ་བདམས་ཏེ་འོས་སྦྱོར་བྱ་བའི་བྱེད་སྒོ་ཞིག་སྤེལ་བ་ལ། སྔ་ཕྱིར་ཧྥི་རན་སི་རོ་བྷེན་དང་འཆིང་གྲོལ། པདྨ་ཚེ་བརྟན། ལྡོང་བུ། ཆགས་མེད་རིན་པོ་ཆེ། ཆོས་ཉིད་དབང་མོ་བཅས་མཉམ་ཞུགས་གནང་བ་དང་སོ་སོས་གློག་བརྙན་ངོ་སྤྲད། 2) འབྲོག་པའི་ངག ། ༢༠༡༦ལོར། ངེད་དྲ་བ་དང་འཚོ་བ་ཞེས་པའི་ཞོ་ལས་སྤྱི་གཉེར་ཁང་གཉིས་མཉམ་འབྲེལ་བྱས་ཏེ་འབྲོག་པའི་འཚོ་བ་བརྗོད་བྱ་བྱས་པའི་དངོས་བཤུས་གློག་བརྙན་སྐོར་ཞིག་པེ་ཅིང་ནས་གཟིགས་འབུལ་བྱ་བའི་བྱེད་སྒོ་སྤེལ། 3) G སྟོང་གསུམ་ཅན་གྱི་གློག་བརྙན་མཁོ་འདོན། ༢༠༡༦ལོར་དྲ་ལམ་བར་སྟོང་བརྒྱུད་ནས་ཤོང་ཚདGསྟོང་གསུམ་ཅན་གྱི་བརྙན་མཛོད་ཅིག་ལས་ལྟད་མོ་བར་གང་མཁོ་རྣམས་ཕངས་པ་མེད་པར་བརྙན་འགྱེད་བཏང་། 4) དུས་བསྟུན་གློག་བརྙན་འོས་སྦྱོར། པྲ་དྲ་ཤར་གཏོང་བྱས་པའི་ལོ་དེ་ནས་བཟུང་ཡུལ་དང་དུས་མི་འདྲ་བར་དམིགས་ནས་དེ་དང་འཚམ་པའི་གློག་བརྙན་འོས་སྦྱོར་བྱས་ཡོད། དཔེར་ན་ས་ག་ཟླ་བར་ལྟ་རྒྱུའི་གློག་བརྙན་དང་མཐར་ཕྱིན་སློབ་མ་རྣམས་ལ་ཕུལ་བའི་ལེགས་སྐྱེས། དགེ་རྒན་དུས་ཆེན་ལ་ལྟ་རྒྱུའི་གློག་བརྙན། དགའ་ལྡན་ལྔ་མཆོད་ཉིན་ལྟ་རྒྱུའི་གློག་བརྙན་སོགས་ལྟ་བུའོ། །
ལྔ་པ། བོད་ཀྱི་གློག་བརྙན་དྲ་རྒྱ་ཆེ་ཤོས།
འདིར་ཆེད་དུ་བོད་ཀྱི་གློག་བརྙན་ཆེ་ཤོས་ཞེས་འབོད་དགོས་དོན་ནི། པྲ་དྲའི་ཕྱི་ནང་གསང་གསུམ་ལ་ཆེ་བ་གསུམ་གྱི་ཁྱད་ཆོས་དང་ལྡན་པས་སོ། །
1) དྲ་ངོས་མཛེས་ཆ་ཆེ་བ། དེ་ཡང་པྲ་དྲའི་གདོང་ཤོག་གི་དབྱིབས་དང་ཁ་དོག་གཉིས་ཆ་ནས་དཔྱད་པ་སྔོན་དུ་སོང་སྟེ་ཇུས་འགོད་བྱས་པ་ནི། གདོང་ཤོག་སྤྱིའི་ཆ་ནས་གསུམ་སྡུར་གཅིག་གི་དབྱེ་ཐབས་སྤྱད་དེ་དྲ་ངོས་ཀྱི་ཆ་གཉིས་སུ་ལེ་ཚན་གཙོ་བོ་དག་དང་། ཆ་གཅིག་ལ་ཞར་གཏོགས་ཀྱི་ལེ་ཚན་ཁག་བཀོད་ཡོད། དེ་བཞིན་ས་མིག་དག་ཀྱང་ཆེ་ཆུང་རན་ལ་པར་སྣ་ཚོགས་ཀྱི་ཕྲས་བརྒྱན་ཡོད་པས། མཛེས་དཔྱོད་ཀྱི་ཉམས་དང་ཨེ་འཚམ་འཚམ་ལ་འབད་ཡོད། དྲ་རྒྱའི་ཁ་དོག་གི་ཆ་ནས་རྨང་གདན་དཀར་པོ་དང་དབུ་ཤོག་ལྗང་གུ །དྲ་རྟགས་སེར་པོ་བཅས་ཡིན། དཀར་པོས་དག་གཙང་དྲི་མ་མེད་པ་མཚོན་ཏེ། ལྷག་བསམ་དཀར་པོས་དྲ་རྒྱ་འདི་གཉེར་ཏེ་བོད་ཀྱི་གློག་བརྙན་ལས་རིགས་ལ་སྲི་ཞུ་སྒྲུབ་ཀྱིན་པ་མཚོན་པ་དང་། ལྗང་གུས་གློག་བརྙན་རིག་གནས་ལ་ནམ་ཡང་གསོན་ཤུགས་འབར་ནས་ཡོད་པ་མཚོན་ཡོད། སེར་པོས་ནི་ཞི་རྒྱས་དབང་གྲགས་ལས་རྒྱས་པ་མཚོན་ཏེ། དྲ་ཚིགས་འདི་ཡུན་ནས་ཡུན་དུ་དར་ཞིང་རྒྱས་ཡོང་བ་དང་རྒྱས་རྒྱུ་ཡིན་པ་མཚོན་ནོ། །
2) ནང་དོན་ཁྱབ་རྒྱ་ཆེ་བ། ནང་དོན་གྱི་ཆ་ནས་གློག་བརྙན་འདྲ་མིན་གྱི་ངོ་སྤྲོད་དང་། རྒྱུན་ཤེས། གཞུང་ལུགས་སྐོར་གྱི་རྨང་གཞིའི་ཤེས་བྱ། བརྙན་དཔྱད་སྐོར། གློག་བརྙན་སྐོར་གྱི་བརྡ་ཆད་ཀྱི་ལོ་ཙཱ་དང་གཅིག་གྱུར་གྱི་གནད་དོན། བརྙན་དང་པར་གྱི་སྐོར། བོད་དང་འབྲེལ་ཡོད་ཀྱི་གློག་བརྙན་དག་གི་གྲངས་མཛོད་སྐོར་བཅས་རྩ་བའི་ཆ་ནས་གློག་བརྙན་རིག་པའི་ཁྱབ་ཁོངས་ཧྲིལ་བོར་བསྲིངས་ཡོད་པའི་ཁུལ་དུ་ཡོད། ངེད་ཅག་ནས་ཀྱང་པྲ་དྲ་འདི་ཉིད་གློག་བརྙན་ཕྱོགས་ཀྱི་ཤེས་བྱ་སྣ་ཚོགས་ཚོགས་འདུས་ཡོད་པ་ཞིག་ཏུ་ཡོང་བར་འབད་བཞིན་ཡོད། སྐད་རིགས་ཀྱི་ཆ་ནས་ཀྱང་བོད་ཡིག་གཙོས་རྒྱ་ཡིག་དང་དབྱིན་ཇིའི་ཆེད་རྩོམ་ཡག་ཤོས་དག་བཀོད་པའི་ལེ་ཚན་ཀྱང་བཟོས་པས། པྲ་དྲ་འདི་ཉིད་དུ་ཡིག་རིགས་གསུམ་ལྡན་ཡོད་ཅེས་བརྗོད་ཀྱང་ཆོག་སྙམ།
3) བར་སྟོང་ཤོང་ཚད་ཆེ་བ། པྲ་དྲའི་ནང་ཡི་གེ་དང་འདྲ་པར་ཕུད། བརྙན་གྱི་ཟིན་ཚད་ཤིན་ཏུ་མང་བས་དྲ་བའི་བཞུར་ཚད་(流量)མཐོ་ཞིང་། ལེ་ཚན་གྱི་གྲངས་མང་བས་གཞི་གྲངས་མང་ལ་བར་སྟོང་གི་ཤོང་ཚད་ཀྱང་ཆེ་ཙམ་ཡོད། སྐབས་རེར་དྲ་བའི་ནང་དོན་དག་ལ་ལྟ་མཁན་མང་དྲགས་པས། གཏན་ཁེལ་གྱི་བཞུར་ཚད་ལས་འགོངས་ཏེ་དྲ་ཁྲལ་ལྷག་མ་འཇལ་དགོས་ཀྱང་ཐུག་གི་ཡོད། ད་ལོའི་ཟླ་བདུན་པའི་ནང་དགྲམ་འགྱུར་གྱི་པར་གཞི་གསར་པར་བར་སྟོང་དེ་ལས་ཀྱང་ཆེ་རུ་བསྐྱེད་དེ། མི་སྒེར་ཐོ་འགོད་དང་གྲངས་མཛོད་ཞིབ་ཆ་བཟོས་ཡོད་པས། དེའི་ཐད་ནས་ང་ཚོས་གང་ཐུབ་ཅི་ཐུབ་སྒོས་ལྟ་མཁན་དག་གི་རེ་བ་བསྐོང་ཨེ་ཐུབ་ལ་འབད་བཞིན་ཡོད།
མདོར་ན། པྲ་དྲ་ནི་བོད་ཀྱི་གཞོན་སྐྱེས་བརྙན་ཞེན་པ་སྐོར་ཞིག་གིས་བོད་སྐད་བོད་ཡིག་གི་ལམ་ནས་བོད་ཀྱི་གློག་བརྙན་དར་སྤེལ་ལ་དམིགས་ནས་གཉེར་གྱིན་པའི་ཞབས་ཞུ་རང་བཞིན་གྱི་དྲ་རྒྱ་ཞིག་ཡིན་ལ། ད་ལྟ་དྲ་རྒྱར་ལས་མི་གཏན་ཁེལ་བཅུ་དྲུག་ཡོད་ཅིང་། ངེད་ཅག་གིས་ཕྱོགས་ཡོངས་ནས་ད་ལོར་དགྲམ་འགྱུར་གྱི་དྲ་རྒྱའི་པར་གཞི་གསར་པར་གྲ་སྒྲིག་བྱེད་ཀྱིན་ཡོད། འདི་ཡང་ངེད་ཅག་བརྙན་ཞེན་པ་རྣམས་ཀྱི་གཞོན་པའི་ལང་ཚོ་ངོམ་ས་ཞིག་དང་། དྲ་རྒྱའི་ལམ་གྱི་བོད་ཀྱི་གློག་བརྙན་སྡིངས་ཆ་ཞིག་ཡིན་པས་ན། འདིར་ཆེད་དུ། ལོ་ངོ་ལྔ་རིང་ལ་ངེད་དྲ་རྒྱར་རྒྱབ་སྐྱོར་བྱེད་མཁན་གྱི་སྡེ་ཁག་དང་མི་སྒེར། དྲ་རྒྱའི་ནང་རྒྱུན་པར་རྩོམ་སྐུར་ཡོང་མཁན་གྱི་རྩོམ་པ་པོ་དང་དྲ་རྒྱར་དོ་སྣང་བྱེད་མཁན་གྱི་ཀློག་པ་པོ་དག་ལ་ཞེ་བསམ་པའི་གཏིང་ནས་བཀའ་དྲིན་ཆེ་ཞུས་པའོ། །
ཏིང་འཛིན་བཀྲ་ཤིས་ཀྱིས།
༢༠༡༨ལོའི་ཟླ་༥པའི་ཚེས་༡༩ཉིན།
ཐམས་ཅད་བཀྲ་ཤིས་པར་གྱུར་ཅིག་གུ།
ཟུར་བཀོད། ལོ་གསུམ་རིང་སྔ་ཕྱིར་བཟོས་པའི་པྲ་དྲ་ཡི་རྟགས་(LOGO)སྣ་ཚོགས། http://www.filmtbt.com/abouts/other/2016-08-28/559.html


ད་ཐེངས་ཡང་གྲགས་ཅན་འཁྲབ་ཁྲིད་པSteven Spielberg ཡིས་གློག་བརྙན་དུ་ཕབ་བསྐྲུན་བྱས་པ་རེད། གློག་བརྙན་ཧྲིལ་པོར་མིང་ལ་རྗོ་ཡེ(Joey)རུ་འབོད་པའི་ཞིང་རའི་རྟ་ཞིག་གི་མཐོང་སྣེ་བརྒྱུད་ནས་ཞིང་གྲོང་གི་གཞོན་ནུ་ཨལ་བྷིར་ཐྲི(Albert)ཡིས་འཛམ་གླིང་ འཁྲབ་ཁྲིད་པ། སི་ཐེ་ཝུན•སི་ཕེའོ་པེར་གི།( Steven Spielberg) གཙོ་འཁྲབ་པ། ཀྲེ་རེ་མཱི•འིར་ཝིན།(Jeremy Irvine) ཕེ་ཐེར•མུའུ་ལཱན(Peter


གཙུག་ལག་སྲིད་པའི་བུ་བཞི་རྣམས་གང་དང་གང་ཡིན་ནམ།
རྩོམ་བྲིས་པ། རྩོམ་སྒྲིག་པ། དྲི་བ་གཏོང་མཁན། བོན་བུ་མོ་ལ་དགའ།
དྲི་བ། “སྟོན་པ་འདས་ཀྱང་བསྟན་པ་མི་ནུབ་ཕྱིར། །ལོག་པ་འདུལ་ཕྱིར་རྒྱལ་བའི་སྲས་བཞི་བཞག” །ཅེས་དང་། “གཙུག་ལག་བུ་བཞི་གཡུང་དྲུང་བོན་དུ་ངེས།” །ཞེས་སོགས་གསུངས་པའི་རྒྱལ་བའི་སྲས་བཞིའམ་གཙུག་ལག་བུ་བཞི་དེ་རྣམས་རེ་རེ་ནས་འཇོག་རོགས།
ལན། སྤྱིར་གཙུག་ལག་སྲིད་པའི་བུ་བཞི་དེ་སྨན་དང་། གཏོ། རྩིས། ཆོས་བཞི་ལ་གསུངས་མཁན་ཁག་གཅིག་དང་། ཡང་དེ་རྣམས་ཀྱི་སྟོན་པའམ་མི་ཡུལ་དུ་འདྲེན་མཁན་གྱི་དཔོན་གསས་ཏེ། སྟོན་པའི་སྲས་དཔྱད་བུ་ཁྲི་ཤེས་དང་། སྲས་གཏོ་བུ་འབུམ་སངས། རྒྱ་ཀོང་ཙེ་འཕྲུལ་རྒྱལ། ཤཀྱ་ཐུབ་པ་དང་བཞི་རུ་འདོད་མཁན་བཅས་ཡོད་པར་སྙམ། དེ་དག་ལས་ཡོངས་གྲགས་དཔྱད་གཞིའི་ཡིག་ཆ་ཁག་ལ་གཞིག་ན་གོང་སྨྲས་གཏོ་རྩིས་སྨན་ཆོས་བཞིའི་དཔོན་གསས་རྣམས་ལ་གོ་དགོས་པར་སྣང་སྟེ།
དེ་ཡང་། བླ་ཆེན་དྲན་པ་ནམ་མཁས་མཛད་པའི་(གཡུང་དྲུང་བོན་གྱི་སྒྲ་བསྒྲགས་པ་རིན་པོ་ཆེའི་གླིང་གྲགས།) ལས། “དེ་ཡང་སྟོན་པ་འདས་ཀྱང་བསྟན་པ་མི་ནུབ་པའི་ཕྱིར། འདིར་གཙུག་ལག་སྲིད་པའི་བུ་བཞིས་སྤྲུལ་ལུགས་བསྟན་ཏེ། ཉེ་ལོ་སྔ་སངས་པོ་དང་ཆུ་ལྕམ་གཉིས་ཀྱི་སྲས། སྲིད་རྗེ་འབྲང་དཀར་དང་ལྷ་ཟ་གང་བྲག་མ་གཉིས་ལས། སྲིད་པའི་ཁམས་སུམ་ཅུ་རྩ་དྲུག་ཅེས་བྱ་སྟེ། ལྕམ་དྲལ་སུམ་ཅུ་རྩ་དྲུག་འཁྲུངས་པའི་མཐའ་ཆུང་སྲིད་པའི་བུ་ལོག་པ་ཅན་དང་སྲིད་ལྕམ་བྱུར་མ་གཉིས་སྡིག་པ་ནང་འཚོས་པ་ལས། མུན་པ་ཟེར་ལྡན་ནག་པོ་སྤྲུལ་པ་ཞུགས་ཏེ། དུག་གི་རྐྱལ་བ་ཁ་མེད་ཅིག་བྱུང་བའི་ནང་ནས་བདུད་རམ་པ་དུག་འགྱེད་དང་། འགྲན་དེ་ཡ་བོ་དང་། འཁོར་བ་གཏིང་ནག་དང་། ང་མིན་ཆོས་པོ་དང་བཞི་བྱུང་ངོ་། །
དུས་དེར་བདུད་རམ་པ་དུག་འགྱེད་ཀྱིས་དུག་གི་ལས་བྱས་ཏེ། སེམས་ཅན་རྣམས་ལ་ནད་ཀྱི་བར་ཆད་བཏང་བ་ལ། སྟོན་པའི་སྲས་དཔྱད་བུ་ཁྲི་ཤེས་སུ་སྤྲུལ་ཏེ། ཕྱི་ནང་གི་དུག་རྣམས་སྨན་གྱིས་བཏུལ་ནས་ཐམས་ཅད་བདེ་བ་ལ་བཀོད་པར་མཛད།
ཡང་བདུད་འགྲན་དེ་ཡ་བོས་བདུད་སྲིན་ཕོ་མོ་རྣམས་གཡབ་ཀྱིས་བཏབ། ཕྱ་གཉེན་གྱིས་གཟུང་པ་བཀྱེས་ནས། སེམས་ཅན་རྣམས་ལ་བགེགས་ཀྱིས་བར་ཆད་བཏང་བ་ལ། སྟོན་པས་སྲས་གཏོ་བུ་འབུམ་སངས་སུ་སྤྲུལ་ཏེ། གཏོ་ཡིས་བགེགས་ཀྱི་བར་ཆད་བསལ་ནས་ཕན་པར་མཛད་དོ། །
ཡང་བདུད་འཁོར་བ་གཏིང་ནག་གིས། འབྱུང་བའི་བདུད་བཞི་ཟད་བཀུག་ནས། ཀེགས་ཕབ་བར་ཆོད་བཏང་བ་ལ། འཕྲུལ་གྱི་ཧ་ཤང་རྒྱ་ཀོང་ཙེ་སྤྲུལ་ཏེ། གབ་ཙེ་སུམ་བརྒྱ་དྲུག་ཅུ་གཏན་ལ་ཕབ་ནས། རྩིས་ཀྱིས་སེམས་ཅན་བདེ་བ་ལ་བཀོད་པར་མཛད་དོ། །
“ཡང་བདུད་ང་མིན་ཆོས་པོ་ཞེས་བྱ་བ་དེས། རྡོ་རྗེ་རྩེ་ཆག་གཅིག་དང་དྲིལ་བུ་རྩེ་དུམ་གཅིག་ལག་ན་ཐོགས། མི་ལྤག་གི་གཡང་གཞི་ནི་གོན། ཁ་ནས་ངས་ནི་ཆོས་བྱེད་པ་ཡིན། གཡུང་དྲུང་གི་བོན་ནི་རྫུན་ཡིན་ཟེར། བོན་གྱིས་སངས་རྒྱས་ཟེར་བ་ནི་བསླུ་བྲིད་ཡིན། དེ་བས་སེམས་ཅན་ཐམས་ཅད་ཀྱིས་ཆོས་བྱེད་དགོས་པས། དུས་བཟང་དགུ་ལ་སངས་རྒྱས་བསྒྲུབ་པའི་ཐབས་ང་ལ་ཡོད་པས། ག་ལ་བ་དེར་འདོང་ཅིག་ཟེར་ནས། ཁོའི་སྒྲུབ་ཁང་ནག་ལ་གཏིང་ཟབ་པ་ཞིག་ཏུ་འཁོད་དེ་སེམས་ཅན་གང་འདུན་པ་རྣམས་ཀྱི་སྲོག་བཅད་ནས་ཤ་ཟོས་ཏེ། ལྤགས་རུས་ཐམས་ཅན་རྐུན་དོང་ནང་དུ་བྲུབ་ནས། ཕུང་པོ་ལྷག་མེད་ལ་སངས་རྒྱས་ཏེ་སོང་ཟེར། འགའ་རེ་ལ་མྱོས་ཆུ་བླུད་ནས་ཞག་དང་ཟ་མར་བཞག་ནས། ཁྱོད་ཀྱི་སྒྲིབ་པ་ཆེ་བས་བྱང་ནས་ད་སྦྱོངས་སུ་ཉེ་ཟེར་ཞིང་། ཡང་སྔར་ལྟར་བྱས་སོ། །དེ་ནས་སྟོན་པ་གཤེན་རབ་ཐུགས་སུ་བསྙུང་སྟེ། ཁོ་བཏུལ་བར་དགོངས་ནས་སྟོན་པས་དྲག་པོ་ཐོག་ཏུ་སྤྲུལ་ཏེ། ཁོས་རྡོ་རྗེའི་བྲག་ཏུ་སྤྲུལ། སྟོན་པས་ཚ་བ་མེ་རུ་སྤྲུལ་དུས། ཁོས་གྲང་བ་ཆུ་རུ་སྤྲུལ། དེ་ལྟར་ཅི་བྱས་ཀྱང་སྔོན་གྱི་ལས་དང་སྨོན་ལམ་གྱིས་ཤིན་ཏུ་ཡང་གདུལ་དཀའ་བར་བྱུང་སྟེ། དེའི་གཉེན་པོ་གང་དུ་འདུག་དགོངས་པས་ང་མིན་ཆོས་པོའི་སྐྱེ་བ་མང་པོའི་གོང་མ་ནས་མངལ་སྐྱེས་ཀྱིས་མི་ཐུལ་པའི་སྨོན་ལམ་དྲག་པོ་བཏབ་ཅིང་། མངལ་སྐྱེས་མ་ཡིན་པ་ཞིག་གིས་འདུལ་དགོས་དགོངས་ནས། སུམ་ཅུ་རྩ་གསུམ་ན་ལྷའི་བུ་དམ་པ་ཏོག་དཀར་པོ་བདོག་པ་ཐུགས་ལ་ཤར་ཏེ། སྟོན་པ་སུམ་ཅུ་རྩ་གསུམ་དུ་བྱོན་ནས། སྟོན་པ་ཉིད་ཀྱིས་ལྷའི་བུ་དམ་པ་ཏོག་དཀར་ལ་འགྲོ་བ་འདུལ་བའི་ལུང་ཕོག་སྟེ། ཞེས་པ་ནས། གཡུང་དྲུང་བོན་གྱི་དོན་གསང་བ་ཁྱད་པར་ཅན་གྱི་ཐབས་བསྟན་པར་བྱ་བ་མི་བསྙེལ་བར་གྱིས་ཤིག ཚུལ་ནི་བདག་འགྲོ་བའི་དོན་ལ་སྤྲུལ་པ་ཇི་བཞིན་ནོ། །ཐབས་ནི་བདག་གིས་ཀྱང་གཡུང་དྲུང་བོན་གསང་བ་ཡང་གསང་གི་དོན་རྣམས་གཏན་ལ་ཕབ་ནས་གནས་དེ་རུ་སྤྲུལ་ཏེ། ཁྱོད་ཀྱིས་དེ་ལས་ཀྱང་རབ་ཏུ་ཆོས་ཞེས་བྱ་བར་སྟོན་ཅིག ཅེས་གསུངས་ནས། སྤྲུལ་པའི་སྲས་དེ་ལ་མངལ་གྱི་དྲི་མས་མ་གོས་ཤིང་མི་བརྗེད་པའི་གཟུངས་ཀྱི་དབང་བསྐུར་ནས་བྱོན་ནོ། །” གསུངས་འདུག་པ་དང་ཡང་། ཀུན་མཁྱེན་ཉི་མ་བསྟན་འཛིན་དབང་གི་རྒྱལ་པོའི་བཀའ་དང་བཀའ་བརྟེན་གྱི་རྣམ་བཤད་ལས། “ཤཱཀ་ཐུབ་སོགས་གཙུག་ལག་སྲིད་པའི་སྲས་བཞིས་གསུངས་པ་རྣམས་བཀའ་དང་བཀའ་བརྟེན་གང་ཡིན་ཞེ་ན། དེ་དག་ཕལ་ཆེར་ནི་གསུང་གི་བྱིན་གྱིས་བརླབས་པའི་བཀའ་ཡིན་ལ། འགའ་ཞིག་རྗེས་སུ་གནང་བའི་བཀའ་ལ་ཡང་འདུ་བར་མངོན།” ཞེས་གསུངས་པས་དེས་ན་གཙུག་ལག་སྲིད་པའི་བུ་བཞི་ནི་གོང་སྨྲས་ཀྱི་སྐྱེས་ཆེན་དེ་དག་རྣམས་ཡིན་པར་སེམས་སོ།། །།


རྩོམ་པ་པོ།   བསོད་ནམས་ཀྱིས་བསྒྱུར།   ཡིག་བསྒྱུར།       དུས་ཚོད།   2013-04-19   རྩོམ་ཁུངས།
ཟླ3པའི་ཚེས28ཉིན་གྱི་ཕྱི་དྲོ།བདེ་ཆེན་བོད་རིགས་རང་སྐྱོང་ཁུལ་སྐབས་བཅུ་གཉིས་པའི་མི་དམངས་འཐུས་མི་ཚོགས་ཆེན་གྱི་ཚོགས་འདུ་ཐེངས་གསུམ་པ་སེམས་ཀྱི་ཉི་ཟླ་རྫོང་མཁར་ནས་གཟབ་རྒྱས་ངང་འཚོགས་པ། (ཡུའེ་ཧྥུ་ཆོན་གྱིས་པར་བླངས།)
སེམས་ཀྱི་ཉི་ཟླའི་བོད་ཡིག་དྲ་བའི་འཕྲིན།ཟླ་ 3 པའི་ཚེས་ 28 ནས་ཟླ་ 4 པའི་ཚེས་ 1 ཉིན་བར།དུས་ཡུན་ཉིན་ 4 ཡིན་པའི་བདེ་ཆེན་བོད་རིགས་རང་སྐྱོང་ཁུལ་སྐབས་བཅུ་གཉིས་པའི་མི་དམངས་འཐུས་མི་ཚོགས་ཆེན་གྱི་ཚང་འཛོམས་ཚོགས་འདུ་ཐེངས་གསུམ་པའི་གྲོས་རིམ་ཁག་ཡོངས་སུ་གྲུབ་རྗེས།ཟླ་ 4 པའི་ཚེས་ 1 ཉིན་ཁུལ་ཨུའི་སྙན་ཞུ་ཚོམས་ཆེན་ནས་རྒྱལ་ཁའི་ངང་མཇུག་སྒྲིལ་བ། ཐེངས་འདིའི་ཚོགས་འདུ་ནི་དམངས་གཙོ་དང་མཐུན་སྒྲིལ་འཆམ་མཐུན་གྱི་ཚོགས་འདུ་ཞིག་ཡིན་ཞིང་སེམས་ཤུགས་གཅིག་འགྲིལ་དང་བདེན་འཚོལ་དངོས་གཉེར་དང་འཕེལ་རྒྱས་ཀྱི་ཚོགས་འདུ་ཞིག་ཡིན་པ་རེད།ཚོགས་འདུ་ལེགས་འགྲུབ་ངང་འཚོགས་པ་དེས་སྔར་ལས་ལྷག་པར་ཁུལ་ཡོངས་ཀྱི་མི་རིགས་ཁག་གི་མི་དམངས་ཀྱིས་ཏང་གི་ཚོགས་ཆེན་བཅོ་བརྒྱད་པའི་དགོངས་དོན་དང་ཁུལ་ཨུའི་སྐབས་བདུན་པའི་ཚོགས་འདུ་ཐེངས་བཞི་པའི་དགོངས་དོན་སློབ་སྦྱོང་བྱེད་རྒྱར་སྐུལ་སློང་བྱས་ཏེ།ཁུལ་ཡོངས་གོང་འོག་གི་བློ་གྲོས་དང་སྟོབས་ཤུགས་གོང་བུར་སྒྲིལ་ནས།བདེ་ཆེན་གྱི་དཔལ་འབྱོར་སྤྱི་ཚོགས་འཕེལ་རྒྱས་ཀྱི་གོམ་སྟབས་མགྱོ གས་སུ་གཏོང་བ་དང་།རྒྱལ་ཡོངས་བོད་ཁུལ་གྱི་མཆོང་སྐྱོད་འཕེལ་རྒྱས་དང་ཡུན་རིང་བདེ་འཁོད་དཔེ་སྟོན་ཁུལ་གྱི་འཛུགས་སྐྲུན་ལ་སྐུལ་སྤེལ་གཏོང་བར་གལ་ཆེའི་སྐུལ་ནུས་ཐོན་ངེས་པ་རེད།
ཟླ་ 3 པའི་ཚེས་ 28 ཉིན་གྱི་སྔ་དྲོར་ཚོགས་པའི་ཚོགས་འདུ་གཉིས་ཀྱི་ཏང་ཡོན་ཚོགས་འདུའི་ཐོག་ཁུལ་ཨུའི་ཧྲུའུ་ཅི་ཀྲང་ཏེང་ལིའང་གིས་གསུང་བཤད་གནང་བ་རེད།ཁོང་གིས་ནན་གྱིས་གསུང་དོན།སྔར་ལས་ལྷག་པར་བསམ་བློ་གཅིག་གྱུར་བྱེད་པ་དང་ལས་འགན་གསལ་པོ་བྱས་ཏེ།ཏང་ཡོན་འཐུས་མི་དང་ཏང་ཡོན་ཨུ་ཡོན་གྱི་བྱེད་ནུས་འདོན་སྤེལ་གང་ལེགས་བྱས་ནས།ཚོགས་འདུར་ཞུགས་པའི་དེ་མིན་གྱི་འཐུས་མི་དང་ཨུ་ཡོན་ལ་མཐུན་སྒྲིལ་བྱས་པ་དང་ཕྱར་བ་གྲུ་འདེགས་ངང་ཚད་གཞི་མཐོ་ལ་སྤུས་ཚད་མཐོ་བའི་ངང་ཚོགས་འདུའི་གྲོས་རིམ་ཁག་གི་ལས་འགན་ཡོངས་སུ་གྲུབ་སྟེ་ཏན་ཏིག་གིས་ཁུལ་ཡོངས་ཀྱི་དཔལ་འབྱོར་སྤྱི་ཚོགས་ཡག་ཅིང་མགྱོ གས་པོར་འཕེལ་རྒྱལ་ཡོང་བར་སྐུལ་འདེད་གཏོང་དགོས།
ཟླ་3པའི་ཚེས་28ཉིན་གྱི་ཕྱི་དྲོར་འཚོགས་པའི་འགོ་ཚུགས་ཚོགས་འདུའི་ཐོག ཁུལ་གཙོ་ཧོང་ཀྲེང་ཧུང་གིས་ཁུལ་མི་དམངས་སྲིད་གཞུང་གི་ཚབ་ཞུས་ནས་ཚོགས་ཆེན་ལ་སྲིད་གཞུང་ལས་ཀའི་སྙན་ཞུ་ཕུལ་བ་རེད།
ཚོགས་འདུར་ཞུགས་པའི་འཐུས་མིས་བདེ་ཆེན་ཁུལ་མི་དམངས་སྲིད་གཞུང་གི་ལས་ཀའི་སྙན་ཞུའི་གྲོས་ཆོད་དང་།བདེ་ཆེན་ཁུལ་ 2012 ལོའི་རྒྱལ་དམངས་དཔལ་འབྱོར་དང་འཕེལ་རྒྱས་སྐོར་གྱི་འཆར་གཞིའི་ལག་བསྟར་གནས་ཚུལ་དང་ 2103 ལོའི་རྒྱལ་དམངས་དཔལ་འབྱོར་དང་སྤྱི་ཚོགས་འཕེལ་རྒྱས་སྐོར་གྱི་འཆར་གཞིའི་གྲོས་ཆོད།བདེ་ཆེན་ཁུལ་ 2012 ལོའི་ས་གནས་ནོར་སྲིད་ཀྱི་སྔོན་རྩིས་ཀྱི་ལག་བསྟར་གནས་ཚུལ་དང་ 2103 ལོའི་ས་གནས་ནོར་སྲིད་ཀྱི་སྔོན་རྩིས་ཀྱི་གྲོས་ཆོད་དང་།བདེ་ཆེན་ཁུལ་མི་དམངས་འཐུས་མི་ཚོགས་ཆེན་རྒྱུན་ལས་ཨུ་ཡོན་ལྷན་ཁང་གི་ལས་ཀའི་སྙན་ཞུའི་གྲོས་ཆོད་དང་།བདེ་ཆེན་ཁུལ་འབྲིང་རིམ་མི་དམངས་ཁྲིམས་ཁང་གི་ལས་ཀའི་སྙན་ཞུའི་སྐོར་གྱི་གྲོས་ཆོད།བདེ་ཆེན་ཁུལ་མི་དམངས་ཞིབ་དཔྱོད་ཁང་གི་ལས་ཀའི་སྙན་ཞུའི་སྐོར་གྱི་གྲོས་ཆོད།ཡུན་ནན་ཞིང་ཆེན་བདེ་ཆེན་བོད་རིགས་རང་སྐྱོང་ཁུལ་གྱི་རྩྭ་ཐང་དོ་དམ་སྲོལ་ཡིག་འཆར་ཟིན་གྱི་གྲོས་ཆོད་སོགས་གྲོས་ཆོད་ཁག་7ལ་གྲོས་ཞིབ་བྱས་ནས་གྲོས་འཆམ་བྱུང་བ་རེད།
ཀྲང་ཏེང་ལིའང་དང་ཧོང་ཀྲེང་ཧུང་།དབྱང་མིང་ཧྲུའུ།ཏུའུ་ཡུང་ཁྲུན་སོགས་མཇུག་སྒྲིལ་བའི་ཚོགས་འདུར་ཕེབས་པ།ཁུལ་མི་དམངས་འཐུས་མི་ཚོགས་ཆེན་གྱི་ཀྲུའུ་རེན་ལི་ཚན་ཀོང་གིས་མཇུག་སྒྲིལ་བའི་ཚོགས་ཆེན་ཐོག་གསུང་བཤད་གནང་བ་རེད།ཁོང་གིས་གསུང་དོན།མི་དམངས་འཐུས་མི་ཚོགས་ཆེན་ལམ་ལུགས་དང་མི་དམངས་འཐུས་མིའི་ལས་ཀ་དེ་དུས་གཏན་རྒྱུན་མཐུད་ངང་འཕེལ་རྒྱས་གཏོང་བའི་བྱ་གཞག་ཞིག་ཡིན་ཞིང་།རྒྱ་ཆེ་བའི་འཐུས་མིས་མི་དམངས་ཀྱི་ཆེད་དུ་དབང་ཆ་ཡག་པོ་འཛིན་པ་དང་།དབང་ཆ་ཡག་པོ་སྤྱད་ནས།ཐོག་མཐའ་བར་གསུམ་དུ་སྤོབས་པ་རྒྱས་པའི་སྙིང་སྟོབས་ཀྱིས་བདེ་ཆེན་གྱི་འཕེལ་རྒྱས་དང་དམངས་འཚོ་ལེགས་སུ་གཏོང་བར་རང་ཉིད་ཀྱི་བྱས་རྗེས་འཇོག་རྒྱུའི་རེ་བ་བཏོན་ཞིང་།ཁུལ་ཡོངས་ཀྱི་རིམ་ཁག་མི་དམངས་འཐུས་མི་ཚོགས་ཆེན་གྱི་རྒྱུན་ལས་ཨུ་ལྷན་གྱིས་ཏང་གི་ཚོགས་ཆེན་བཅོ་བརྒྱད་པའི་དགོངས་དོན་དོན་འཁྱོལ་མཐར་ཕྱིན་བྱེད་པ་དང་།ཐེངས་འདིའི་ཚོགས་ཆེན་ཐོག་གི་གྲོས་ཆོད་ཁག་ཁྱོན་ཡོངས་ནས་དོན་འཁྱོལ་བྱེད་རྒྱུ་དང་ལྟེ་བར་གཞིགས་པ་དང་ཁྱོན་ཡོངས་ལ་ཞབས་འདེགས་ཞུ་རྒྱུར་ཟུང་འབྲེལ་བྱེད་པ།རྩ་ཁྲིམས་དང་བཅའ་ཁྲིམས་ཀྱི་གཏན་འབེབས་ལ་བརྩི་སྲུང་ནན་པོ་བྱས་ནས།ཐོག་མཐའ་བར་གསུམ་དུ་མི་དམངས་ཀྱི་རྩ་བའི་ཁེ་ཕན་དེ་ཡག་པོ་འགྲུབ་པ་དང་སྲུང་སྐྱོང་ཡག་པོ་བྱེད་པ།འཕེལ་རྒྱས་ཡག་པོ་བྱེད་རྒྱུ་དེ་མི་དམངས་འཐུས་མི་ཚོགས་ཆེན་གྱི་ལས་ཀའི་འགོ་ཚུགས་ས་དང་དམིགས་ཡུལ་བྱས་ཏེ།དངོས་ཐོག་ནས་མི་དམངས་འཐུས་མི་ཚོགས་ཆེན་གྱི་ལས་ཀ་དེ་མི་དམངས་ཀྱི་ཆེད་དུ་ཁེ་ཕན་འཚོལ་བའི་ངོ་བོ་གསལ་པོར་མཚོན་རྒྱུའི་རེ་བ་བཏོན་པ་རེད།


Degé Kangyur volume 64, F.181.b
བཅོམ་ལྡན་འདས་ཤཱཀྱ་ཐུབ་པའི་བསྟན་པ་གནས་པའི་ཚེ་བདག་གིས་མུ་སྟེགས་ཅན་ངན་པའི་ཚོགས་ཐམས་ཅད་བུད་མེད་ཀྱི་གཟུགས་ཀྱིས་བཏུལ་ནས་རྒྱལ་པོའི་ཆོས་ལུགས་སྤྱད་དེ་རྒྱལ་སྲིད་མངོན་པར་སྤྱད་ལ་ཆོས་ཀྱི་སྒྲ་ཆེན་པོ་མངོན་པར་སྒྲོགས་པར་གྱུར་ཅིག་ཅེས་བྱས་སོ། །དེ་ནས་དེའི་ཚེ་མིང་ཆེན་གྱིས་འདི་སྙམ་དུ་སེམས་བསྐྱེད་དེ། བཅོམ་ལྡན་འདས་མ་འོངས་པའི་དུས་ན་བདག་བཅོམ་ལྡན་འདས་ཤཱཀྱ་ཐུབ་པའི་བསྟན་པ་ལ་ཉན་ཐོས་ཀྱི་མཆོག་ཏུ་གྱུར་ཏེ། དེ་བཞིན་གཤེགས་པའི་མཐུས་དེ་བཞིན་གཤེགས་པའི་བསམ་གྱིས་མི་ཁྱབ་པའི་ཡུལ་ལ་རྣམ་པར་འཕྲུལ་པའི་སེང་གེའི་སྒྲ་ཆེན་པོ་མཆོག་གིས་འབྲས་བུ་ཡོད་པར་ཆོས་སྟོན་པའི་ཆོ་ག་དེ་ལྟ་བུའི་བསམ་གྱིས་མི་ཁྱབ་པའི་ཡུལ་གཙོ་བོར་གྱུར་པའི་ཡོན་ཏན་དང་ལྡན་པར་གྱུར་ནས་བདག་གིས་སེང་གེའི་སྒྲ་མངོན་པར་བསྒྲགས་ལ། དེ་བཞིན་གཤེགས་པའི་བསྟན་པའི་ཁུར་ལྕི་བ་ཡུན་རིང་པོར་ཁྱེར་བར་གྱུར་ཅིག་ཅེས་བྱས་སོ། །ལྷ་མོ་དགེ་བའི་རྩ་བ་དེས་ན་ཁྱོད་གཏོགས་པ་བཞི་ངའི་བསྟན་པ་ལ་དཀའ་བ་མང་པོ་བྱེད་ཅིང་སྐྱེ་བོ་ཕལ་དང་འཐུན་པར་བྱེད་པ་ཡིན་ཏེ། ལྷ་མོ་ཁྱེད་བཞི་ནི་ད་ལྟ་འབའ་ཞིག་ཀྱང་མ་ཡིན་གྱི། འདས་པའི་དུས་ན་ཡང་ང་ལ་རྣམ་པ་མང་པོར་བྱ་བ་བྱས་ཤིང་ངའི་བསྟན་པའི་ཁུར་གྱི་བཀོད་པ་ལ་སྨོན་ལམ་བཏབ་པ་ཡིན་གྱིས། ལྷ་མོ་སེམས་མངོན་པར་དད་པར་གྱིས་ལ་སངས་རྒྱས་མང་པོ་ལ་བསྙེན་བཀུར་བྱས་པར་ཤེས་པར་གྱིས་ཤིག །དེ་ནས་ལྷ་མོས་བཅོམ་ལྡན་འདས་ལ་འདི་སྐད་ཅེས་གསོལ་ཏོ། །བདག་གི་བསམ་པ་དང་བར་འགྱུར་བ་དང་། སྐྱེ་བོ་མང་པོ་ལ་སྨན་པར་འགྱུར་བའི་སླད་དུ་བདག་ཅག་བཞི་གང་ལགས་པ་བཅོམ་ལྡན་འདས་ཀྱིས་བཤད་དུ་གསོལ། བཅོམ་ལྡན་འདས་ཀྱིས་བཀའ་སྩལ་པ། ལྷ་མོ་ལེགས་སོ་ལེགས་སོ། །ལྷ་མོ་ཁྱོད་ལེགས་ཀྱིས་ཁྱོད་གཏོགས་པ་བཞི་ལུང་བསྟན་པའི་ཆོ་གའི་རིམ་པ་ལྷ་མོ་ཁྱོད་ཀྱིས་ཉོན་ཅིག །ལྷ་མོ་ཁྱོད་གཏོགས་པ་བཞིའི་ཡོན་ཏན་གྱི་ཆེ་བ་ཉིད་ལ་ལྟོས། བློན་པོ་ཆེན་པོ་དམ་པའི་ཆོས་ཀྱི་དཀྱིལ་འཁོར་གྱི་མཛོད་དེ་ནི་སློབ་དཔོན་ལུང་སྟོན་པ་བྲམ་ཟེ་ཀཽཎྜི་ནྱ་ཡིན་པར་རིག་པར་བྱའོ། །ལྷ་མོ་སློབ་དཔོན་ལུང་སྟོན་པ་བྲམ་ཟེ་ཀཽཎྜི་ནྱ་ཡང་ང་འདས་པའི་འོག་ལོ་བརྒྱ་ཉི་ཤུ་ལོན་པ་ན་མོའུ་རྱའི་རིགས་ཞེས་བྱ་བ་ཕྱེད་ཀྱི་འཁོར་ལོས་སྒྱུར་བའི་རིགས་སུ་སྐྱེ་བར་འགྱུར་ཏེ། ལྷ་མོ་མོའུ་རྱའི་རིགས་སུ་སྐྱེས་ནས་ཀྱང་ཕྱེད་ཀྱི་འཁོར་ལོས་སྒྱུར་བའི་རྒྱལ་པོར་འགྱུར་ཏེ། ལྷ་མོ་མོའུ་རྱའི་རིགས་ཀྱི་རྒྱལ་པོའི་མཆོག་ཏུ་འགྱུར་ལ་ཆོས་ཀྱི་ལུགས་ཇི་ལྟ་བ་བཞིན་དུ་རྒྱལ་པོ་བྱེད་པར་འགྱུར་རོ།PreviousNext


༧གོང་ས་༧སྐྱབས་མགོན་ཆེན་པོས་ཕྱིའི་འཕྲོད་བསྟེན་ཙམ་མིན་པར་ནང་སེམས་ཀྱི་འཕྲོད་བསྟེན་ལའང་བདག་གཅེས་དགོས་སྐོར་བཀའ་སློབ་བསྩལ།
༄། །ཕྱི་ལོ་ ༢༠༡༨ ཟླ་ ༩ ཚེས་ ༢༤ ཉིན་སྤྱི་ནོར་༧གོང་ས་སྐྱབས་མགོན་ཆེན་པོ་མཆོག་ནས་སུད་སི་གྲོང་ཁྱེར་ཝིན་ཊར་ཐུར་མཐོ་སློབ་ Zürcher Hochschule für Angewandte Wissenschaft (ZHAW) ཀྱི་སློབ་ཕྲུག་ཆིག་སྟོང་ལྷག་ལ་བརྗོད་གཞི་ “འགྲོ་བ་མིའི་ཁྱད་ཆོས་སམ་རིན་ཐང་དང་། ཤེས་ཡོན་” སྐོར་བཀའ་སློབ་བསྩལ་གནང་མཛད། ཉིན་དེའི་ཞོགས་པ་ཕྱག་ཚོད་ ༩ པའི་ཐོག་སྡིངས་ཆའི་སྟེང་བགྲོ་གླེང་མཉམ་ཞུགས་ཁོངས་སུ་མཐོ་སློབ་ཀྱི་སྡེ་ཚན་ཁག་ཅིག་གི་མཁས་དབང་གཉིས་དང་། སློབ་ཕྲུག་ཚོགས་པའི་ཚོགས་གཙོ། རི་ཀོན་ཆོས་འཁོར་དགོན་པའི་འཛིན་སྐྱོང་ཚོགས་པའི་ཚོགས་གཙོ་གཞོན་པ་ རུ་ཌི་ ཧོག་གར། སུད་སི་གཟུགས་མཐོང་རླུང་འཕྲིན་ཁང་གི་གསར་འཕྲིན་སྤེལ་མཁན་སུད་སི་རྒྱལ་ཡོངས་ནང་གསར་འགོད་པའི་གཟེངས་རྟགས་ཐོབ་མཁན་བུད་མེད་ན་གཞོན་སུ་སཱན་ ཝིལ་ལེ་ ཞུས་པ་དེས་བགྲོ་གླེང་གཙོ་སྐྱོང་གནང་།
མཐོ་སློབ་དབུ་འཛིན་པི་ཝེ་ཏེའུ་ Jean-Marc Piveteau ཡིས་ཐོག་མར་མཐོ་སློབ་ཀྱི་ངོ་སྤྲོད་བསྡུས་ཙམ་གནང་བ་སྦྲགས་མཐོ་སློབ་དེའི་སློབ་ཕྲུག་གཞོན་སྐྱེས་རྣམས་ལ་དེང་དུས་ཀྱི་ཚད་མཐོའི་ཤེས་ཡོན་སྤྲོད་ཐབས་དང་། མ་འོངས་པར་ཁོང་རྣམས་ཀྱིས་དམིགས་བཀར་ལས་སྣེར་གྲུབ་འབྲས་རྒྱ་ཆེ་ཐོབ་པས་མ་ཚད། སྤྱི་ཚོགས་ནང་དོན་དམ་པའི་ཕན་ཐོགས་བསྐྲུན་ཐུབ་པའི་དམིགས་ཡུལ་བཅངས་ཡོད་སྐོར་དང་། ༧གོང་ས་མཆོག་ཉིད་ནས་སྤྱི་ཚོགས་དེ་འདྲ་ཞིག་བསྐྲུན་རྒྱུའི་ཐབས་ལམ་སྐོར་བཀའ་སློབ་ནན་ཏན་བསྩལ་དང་བསྩལ་བཞིན་པ་ལ་བརྟེན། ཇི་ལྟར་གསོལ་འདེབས་ཞུས་པ་བཞིན་ད་རེས་ཆིབས་བསྒྱུར་བཀའ་དྲིན་བསྐྱངས་པར་འཚམས་འདྲི་དང་ཐུགས་རྗེ་ཆེ་ཞེས་ཞུས།
༧གོང་ས་མཆོག་ནས་བཀའ་གནང་དོན། འགྲོ་བ་མི་རིགས་ཐམས་ཅད་བདེ་བ་འདོད་པ་དང་། སྡུག་བསྔལ་མི་འདོད་པ་གཅིག་མཚུངས་ཡིན་པ་ལས། རང་ཉིད་ཀྱི་རྒྱལ་ཁབ་དང་། གཞན་གྱི་རྒྱལ་ཁབ། དེ་བཞིན་རང་ཉིད་ཀྱི་ཆོས་ལུགས་དང་གཞན་གྱི་ཆོས་ལུགས་ཞེས་ནང་གསེས་དབྱེ་འབྱེད་ལ་དོ་འཁུར་ཆེ་བ་དང་ཁྲེག་འཛིན་དབང་གིས་དུས་དེང་སང་ཡང་འཛམ་གླིང་འདིའི་སྟེང་མི་གསོད་ཁྲག་སྦྱོར་དང་དཀའ་སྡུག་ཇི་བཞིན་མྱོང་བ་ཀུན་གསལ་ཡིན། དེ་དག་ནི་དངོས་ཡོད་དང་མི་འཚམས་པ་ཡིན་ཞེས་བཀའ་བསྩལ།
མགོན་པོ་མཆོག་ནས་མུ་མཐུད་བཀའ་གནང་དོན། ཡུ་རོབ་གླིང་ཕྲན་ཆེན་པོའི་ཁོངས་གཏོགས་རྒྱལ་ཁབ་དེ་རྣམས་དེ་སྔ་དམག་ཆེན་དང་པོ་དང་གཉིས་པའི་སྐབས་སུ་རྒྱལ་ཁབ་ཕན་ཚུན་དགྲ་བོའི་འདུ་ཤེས་ཤུགས་ཆེ་འཛིན་ཏེ་དམག་འཕྲུག་ལན་མང་བྱུང་བ་དང་མི་གསོད་ཁྲག་སྦྱོར་ཚད་མེད་བྱུང་བ་དེ་འདྲ་ཡིན་ནའང་། ད་ལྟའི་ཆར་ཡུ་རོབ་སྤྱི་མཐུན་རྒྱལ་ཁབ་ཅེས་རྒྱལ་ཁབ་དེ་དག་ཐུན་མོང་མཉམ་གནས་ཞི་བདེའི་འཚོ་བར་ལོངས་སུ་སྤྱོད་བཞིན་ཡོད་པ་ནི་ངོ་མཚར་ཅན་གྱི་གནས་ཚུལ་ཡིན་པས། མགོན་པོ་མཆོག་ཉིད་ནས་དེར་མོས་གུས་ཆེན་པོ་ཡོད་ཅེས་གསུངས།
ད་དུང་མུ་མཐུད་བཀའ་གནང་གསལ། འཛམ་གླིང་འདིའི་སྟེང་གི་མི་འབོར་དུང་ཕྱུར་བདུན་ཅུ་དེ་དག་བདེ་སྐྱིད་དང་ལྡན་པ་འཚོ་གནས་ཡོང་བ་ནི། མི་གཞན་གྱི་བྱམས་བརྩེ་དང་། སྙིང་རྗེ་ལ་རག་ལས་ཡོད་པ་ལས། ཕྱི་དངོས་པོ་གཅིག་པུས་དེ་ལྟར་བསྒྲུབ་མི་ཐུབ། དེང་གི་སྐབས་སུ་འགྲོ་བ་མི་རིགས་ཐམས་ཅད་ཁྱིམ་ཚང་ཆེན་པོ་ལྟ་བུ་ཞིག་ཏུ་འགྱུར་ཡོད་པ་དང་། རང་ཉིད་ཀྱིས་ཀུན་སྤྱོད་བཟང་པོ་བསྟེན་ན་རང་ཉིད་ལ་གྲོགས་པོ་དམ་པ་མང་པོ་ཐོབ་པ་དང་། མི་འདོད་པའི་དགྲ་ཉུང་དུ་འགྲོ་བ། མི་ཚེ་བདེ་སྐྱིད་དང་ལྡན་པ་ཡོང་བའི་ཁེ་ཕན་ཡོད་པ་དོན་མི་ཟ། ཁོང་ཁྲོ་དང་། ཞེ་སྡང་གི་ཚོར་བ་དྲག་པོ། དུག་རྫས་དང་བཟི་སྨན། ཆང་རག་ལ་སོགས་པ་ལ་གཉེན་པོ་བསྟེན་དགོས་ཞེས་གསུངས།
༧གོང་ས་མཆོག་ནས་སྐུ་རླུང་བཞེངས་ཚུལ་ཇི་འདྲ་ཡིན་ནམ་ཞུས་པའི་བཀའ་ལན་དུ། དགུང་ལོ་ཆུང་དུས་སྐབས་རྒྱལ་ཡབ་ལྟར་སྐུ་རླུང་བཞེངས་སླ་བ་དང་། དགུང་ལོ་ཇི་ཙམ་སོན་སྐབས་རྒྱལ་ཡུམ་གྱི་མཛད་སྤྱོད་དང་མཚུངས་ཏེ་སྐུ་རླུང་མི་བཞེངས་པར་གྱུར་ཞེས་བཀའ་གནང་།
མུ་མཐུད་བཀའ་གནང་གསལ། སྤྱིར་དེང་དུས་མིའི་གཟུགས་ཁམས་འཕྲོད་བསྟེན་ལ་དོ་སྣང་བདག་གཅེས་ཇེ་ཆེར་བྱེད་པ་དང་ཕྱོགས་མཚུངས་ནང་སེམས་ཀྱི་བདེ་སྡུག་འཕྲོད་བསྟེན་ལའང་དོ་སྣང་ནན་ཏན་བྱེད་དགོས་པ་གལ་གནད་ཆེ་སྟེ། ནང་སེམས་ཀྱི་ཞི་བདེ་དེ་ནི་ཤེས་ཡོན་དང་། དབང་ཐང་ཅན་གྱི་གོ་གནས། རྒྱུ་ནོར་ལོངས་སྤྱོད་ལ་སོགས་པའི་ཕྱིི་དངོས་པོས་བསྒྲུབ་ཐབས་བྲལ་ཞིང་། བདེ་སྐྱིད་དོན་དུ་གཉེར་འདོད་ན་གནའ་རབས་རྒྱ་གར་གྱི་མཁས་པ་རྣམས་ཀྱིས་བརྟག་དཔྱད་མཐིལ་ཕྱིན་མཛད་པའི་ནང་དོན་རིག་པའི་གནད་རྣམས་ལ་སློབ་གཉེར་བྱེད་དགོས་ཏེ། དེ་ནི་དེང་དུས་ནུབ་ཕྱོགས་པའི་ཚན་རིག་པ་མཁས་དབང་རྣམས་ཀྱིས་ཀྱང་ར་སྤྲོད་ཐུབ་ཡོད་ཅེས་བཀའ་བསྩལ།
མགོན་པོ་གང་ཉིད་ནས་མཐའ་དོན་སློབ་ཕྲུག་ན་གཞོན་རྣམས་ལ་བཀའ་ཇི་འདྲ་ཞིག་བསྩལ་གནང་ཡོད་དམ་ཞུས་པར། ༧གོང་ས་མཆོག་ནས་གང་ཡང་མེད་ཅེས་གསུངས་མ་ཐག་ཚོགས་ཁང་ནང་དོ་སྣང་ཆེན་པོའི་ངང་ཚོགས་བཅར་བ་སློབ་ཕྲུག་རྣམས་ཀྱིས་དགའ་མགུའི་ཚུལ་ལག་པའི་ཐལ་མོ་ཤུགས་ཆེར་བརྡེབས།
དེ་ཡང་ད་རེས་༧གོང་ས་༧སྐྱབས་མགོན་ཆེན་པོ་མཆོག་སུད་སིར་ཆིབས་སྒྱུར་གྱི་མཛད་འཕྲིན་ཁག་ནས་མཐའ་མ་དེ་ཡིན་ཞིང་། བགྲོ་གླེང་དེ་ནི་མཐོ་སློབ་ ZHAW དེ་ཉིད་དང་། རི་ཀོན་ཆོས་འཁོར་དགོན་པ། ༧གོང་ས་༧སྐྱབས་མགོན་ཆེན་པོའི་དགའ་ལྡན་ཕོ་བྲང་ཐེབས་རྩ་བཅས་ནས་གོ་སྒྲིག་གནང་། མཐོ་སློབ་དེའི་ནང་བོད་རིགས་སློབ་ཕྲུག་མི་ཉུང་བ་ཞིག་ཀྱང་སློབ་སྦྱོང་གནང་མུས་ཡིན།
མཐའ་མར་རི་ཀོན་ཆོས་འཁོར་དགོན་གྱི་ཚོགས་གཙོ་འབུམ་རམས་པ་ཀརྨ་བློ་བཟང་ལགས་ནས་༧གོང་ས་༧རྒྱལ་བའི་དབང་པོ་སུད་སིར་རི་ཀོན་ཆོས་འཁོར་དགོན་པ་ཕྱག་འདེབས་གནང་མཛད་དེ་ལོ་ངོ་ ༥༠ འཁོར་བའི་དུས་དྲན་མཛད་སྒོ་དག་དང་། ད་རེས་ཀྱི་བཀའ་སློབ་བགྲོ་གླེང་བཀའ་དྲིན་སྐྱོང་གནང་མཛད་པར་ཐུགས་རྗེ་བླ་མེད་དུ་ཆེ་ཞེས་ཞུས་ཏེ་མཛད་སྒོ་ལེགས་པར་གྲུབ་པ་བཅས་དཔར་པ་བཀྲ་ཤིས་རྣམ་རྒྱལ་དང་། གསར་འགོད་པ་བློ་བཟང་བསྟན་འཛིན་གཉིས་ནས་གནས་ཚུལ་སྙིང་བསྡུས་སུ་བཀོད།།
མཆན་བུ། (༠)
མཆན་འགྲེལ་ཐོག་མ་དེ་ཁྱེད་ནས་འགོད་རོགས་ཞུ།


▶ཨ་རིའི་རྒྱལ་དོན་བློན་ཆེན་གྱིས་ཡུག་རེན་ལ་འཚམས་འདྲི་ཞུས་པའི་ལན་་་
ཨ་རིའི་རྒྱལ་དོན་བློན་ཆེན་གྱིས་ཡུག་རེན་རྒྱལ་སར་འཚམས་འདྲི་ཞུས་པའི་ལན་དུ་ཕེ་སི་ཁོ་ཧྥུའུ་ཡིས་འདི་སྐད་བཤད།
ས་གནས་དེ་གའི་དུས་ཚོད་སྤྱི་ཚེས་6ཉིན། ཨུ་རུ་སུའི་ཙུང་ཐུང་གི་གསར་འགྱུར་དྲུང་ཡིག་ཕེ་སི་ཁོ་ཧྥུའུ་ཡིས་ཨ་རིའི་རྒྱལ་དོན་བློན་ཆེན་པུའུ་ལིན་ཁེན་ཡུག་རེན་གྱི་རྒྱལ་ས་ཅི་ཧྥུར་འཚམས་འདྲི་ཞུས་པའི་སྐོར་ལ་ལན་བསྐྱོན་པ་རེད། ཁོང་གིས་པུའུ་ལིན་ཁེན་ད་ཐེངས་ཅི་ཧྥུར་བསྐྱོད་པའི་ཐོག་ནས་ཨ་རིས་རིན་དོད་གང་ལའང་མི་འཛེམས་པར་ཡུག་རེན་མུ་མཐུད་དུ་དམག་འཁྲུག་གི་མེ་འོབས་ནང་གནས་སུ་འཇུག་རྒྱུ་ཡིན་པ་དངོས་ར་སྤྲད་ཡོད་ཅེས་བརྗོད་པ་རེད།
ཕེ་སི་ཁོ་ཧྥུའུ་ཡིས་ཨུ་རུ་སུ་ཕྱོགས་ཀྱིས་པུའུ་ལིན་ཁེན་གྱིས་གློ་བུར་དུ་ཅི་ཧྥུར་འཚམས་འདྲི་བྱེད་པར་དོ་ཁུར་ཆེན་པོ་བྱེད་ཀྱི་ཡོད། ཨུ་རུ་སུ་ཕྱོགས་ཀྱི་མིག་སྔར་ཁོང་དུ་ཆུད་པའི་ཆ་འཕྲིན་ལ་གཞིགས་ན། ཨ་རིས་“མུ་མཐུད་ནུས་ཤུགས་ཡོད་རྒུས་ཡུག་རེན་ལ་རྒྱབ་སྐྱོར་བྱ་རྒྱུ་ཡིན་”ཞེས་བཤད་ཡོད་པས། དེའི་ཐོག་ནས་ཨ་རིས་མུ་མཐུད་མེ་ཚ་བའི་ཐོག་ཤིང་ཤགས་པའི་དཔེར་ལྟར་རིན་དོད་གང་ལའང་མི་འཛེམས་པར་ཡུག་རེན་དམག་འཁྲུག་གི་མེ་འོབས་སུ་བཅུག་སྟེ་“ཡུག་རེན་ཕོ་ཟད་མོ་དང་མོ་ཟད་ཤིང་ལ་ཐུག་འཇུག་རྒྱུ་ཡིན་པའི་”ར་སྤྲོད་གསལ་པོ་བྱས་ཡོད་ཅེས་བཤད་པ་རེད།
སྤྱི་ཚེས་6ཉིན་ཡུག་རེན་རྒྱལ་ཁབ་གསར་འགྱུར་ཁང་གིས་གནས་ཚུལ་སྤེལ་བར་གཞིགས་ན། ཉིན་དེར་ཨ་རིའི་རྒྱལ་དོན་བློན་ཆེན་པུའུ་ལིན་ཁེན་གྱིས་ཅི་ཧྥུར་ཁོང་གིས་ད་ཐེངས་ཀྱི་བྱེད་སྒོ་དེ་ནི་ཨ་རིས་ཡུག་རེན་ལ་ཕུགས་སྐྱོར་བྱ་རྒྱུ་ཡིན་པ་མ་ཟད་ཡུག་རེན་ལ་ཕར་རྒོལ་དང་འབྱུང་འགྱུར་གྱི་འགོག་སྲུང་ནུས་པ་འཛུགས་པའི་མཁོ་སྒྲུབ་མཐའ་གསལ་བྱ་རྒྱུ་ཡིན་པ་མཚོན་པའི་ཆེད་དུ་ཡིན་ཚུལ་བསྟན་པ་རེད།
ཡོང་ཁུངས། ཀྲུང་དབྱང་རླུང་འཕྲིན་བརྙན་འཕྲིན་སྤྱི་ཁྱབ་ལས་ཁུངས་བོད་སྐད་རླུང་འཕྲིན།
ཞུ་དག བསྟན་འཛིན་དབང་ཕྱུག
ཡིག་སྒྱུར། ཨ་བསྟན།
原文来源:央视网
审稿:旦增旺久
翻译:阿旦
编辑&制作:娜科


སྒྲ་མགུར་ཟ་མ་ཏོག།
ཨེ་མ་ཧོས————
༼༡༽
རང་བྱུང་སྟོང་ཉིད་སྒྲ་དབྱངས་ལ།།
རྟེན་འབྲེལ་ཐར་པའི་སྙན་ངག་གིས།།
ལྷན་སྐྱེས་གཉུག་མའི་ཡེ་ཤེས་གསལ།།
རང་རིག་ལྷ་མོ་དབྱངས་ཅན་རྒྱལ།།
༼༢༽
རང་གོས་ཟླ་གམས་ལི་ཁྲིའི་མདོག།
དྲོད་འཇམ་ཡང་པ་ལྷ་ཡི་གོས།།
བལ་ཐུལ་གསོར་མོའི་ནང་རོལ་དུ།།
གཏུམ་མོ་སྒྱུ་འཕྲུལ་བདེ་དྲོད་འབར།།
༼༣༽
རང་ཚོར་དྲི་ཞིམ་བསང་རྫས་ཀྱིས།།
ལྷ་ཁང་གྲུ་བཞིའི་མནོལ་ཀུན་བསངས།།
ཀུན་རྟོག་དྲི་མ་ངན་པ་ཀུན།།
སྐད་ཅིག་ཉིད་ལ་གནས་པར་བྲལ།།
༼༤༽
རང་གྲོལ་མྱོང་བའི་དམ་ཚིག་གི།
གཞི་ལམ་འབྲས་བུའི་ཚོར་བ་བརྟས།།
ཡིད་བཞིན་ནོར་བུ་ལས་ལྷག་པའི།།
རང་གཞན་དོན་གཉིས་ལྷུན་གྱིས་གྲུབ།།
༼༥༽
རང་ཉིད་ལྗགས་རིང་བདེན་པའི་ཚིག།
འཇིགས་མེད་སྤོབས་པའི་གཏེར་རྒྱ་གྲོལ།།
དག་སྣང་རིག་པའི་རྩ་ཁ་རྒྱས།།
དམ་ཆོས་བདུད་རྩིའི་རོ་མཆོག་མྱོང་།།
༼༦༽
རང་བཞིན་དྲན་པའི་མེ་ལོང་ལ།།
ལེགས་ཉེས་མ་འདྲིས་གསལ་བར་མཐོང་།།
ཆོས་ཀུན་སྒྱུ་མར་ཤེས་པའི་བློས། །
ཞེན་པའི་འཆིང་ཐག་རང་སར་གྲོལ།།
ཅེས་པ་འདི་ནི་གནུབས་ཆེན་སངས་རྒྱས་ཡེ་ཤེས་ཀྱི་སྒྱུ་འཕྲུལ་མཁན་ཆེན་བླ་མ་དཔལ་དགྱེས་པ་རྡོ་རྗེས་ཚོགས་དྲུག་སྒྲ་མགུར་ཏུ་ཨེ་ཝཾ་ཛྙཱ་ན་གུ་རུའི་ལྷ་ཁང་དུ་བགྱིས་པར་དགེའོ།། །། སྤྱི་ལོ་༢༠༢༠ ཟླ་བ་༡ ཚེས་༦ལའོ།། །།
༄༅། །བཅོམ་ལྡན་འདས་མ་ཤེས་རབ་ཀྱི་ཕ་རོལ་ཏུ་ཕྱིན་པའི་སྙིང་པོ་བཞུགས། །
རྒྱ་གར་སྐད་དུ། བྷ་ག་བ་ཏི་པྲཛྙཱ་པཱ་ར་མི་ཏཱ་ཧྲི་ད་ཡ། བོད་སྐད་དུ། བཅོམ་ལྡན་འདས་མ་ཤེས་རབ་ཀྱི་ཕ་རོལ་ཏུ་ཕྱིན་པའི་སྙིང་པོ། །བམ་པོ་གཅིག་གོ བཅོམ་ལྡན་འདས་མ་ཤེས་རབ་ཀྱི་ཕ་རོལ་ཏུ་ཕྱིན་པ་ལ་ཕྱག་འཚལ་ལོ། །འདི་སྐད་བདག་གིས་ཐོས་པ་དུས་གཅིག་ན། བཅོམ་ལྡན་འདས་རྒྱལ་པོའི་ཁབ་བྱ་རྒོད་ཕུང་པོའི་རི་ལ་དགེ་སློང་གི་དགེ་འདུན་ཆེན་པོ་དང༌། བྱང་ཆུབ་སེམས་དཔའི་དགེ་འདུན་ཆེན་པོ་དང་ཐབས་གཅིག་ཏུ་བཞུགས་ཏེ། དེའི་ཚེ་བཅོམ་ལྡན་འདས་ཟབ་མོ་སྣང་བ་ཞེས་བྱ་བ་ཆོས་ཀྱི་རྣམ་གྲངས་ཀྱི་ཏིང་ངེ་འཛིན་ལ་སྙོམས་པར་ཞུགས་སོ། །ཡང་དེའི་ཚེ་བྱང་ཆུབ་སེམས་དཔའ་སེམས་དཔའ་ཆེན་པོ་འཕགས་པ་སྤྱན་རས་གཟིགས་དབང་ཕྱུག་ཤེས་རབ་ཀྱི་ཕ་རོལ་ཏུ་ཕྱིན་པ་ཟབ་མོ་སྤྱོད་པ་ཉིད་ལ་རྣམ་པར་བལྟ་ཞིང་། ཕུང་པོ་ལྔ་པོ་དེ་དག་ལ་ཡང་རང་བཞིན་གྱིས་སྟོང་པར་རྣམ་པར་བལྟའོ། །དེ་ནས་སངས་རྒྱས་ཀྱི་མཐུས། ཚེ་དང་ལྡན་པ་ཤཱ་རིའི་བུས་བྱང་ཆུབ་སེམས་དཔའ་སེམས་དཔའ་ཆེན་པོ་འཕགས་པ་སྤྱན་རས་གཟིགས་དབང་ཕྱུག་ལ་འདི་སྐད་ཅེས་སྨྲས་སོ། །རིགས་ཀྱི་བུ་གང་ལ་ལ་ཤེས་རབ་ཀྱི་ཕ་རོལ་ཏུ་ཕྱིན་པ་ཟབ་མོ་སྤྱོད་པ་སྤྱད་པར་འདོད་པ་དེས་ཇི་ལྟར་བསླབ་པར་བྱ། དེ་སྐད་ཅེས་སྨྲས་པ་དང༌། བྱང་ཆུབ་སེམས་དཔའ་སེམས་དཔའ་ཆེན་པོ་འཕགས་པ་སྤྱན་རས་གཟིགས་དབང་ཕྱུག་གིས་ཚེ་དང་ལྡན་པ་ཤཱ་ར་དྭ་ཏིའི་བུ་ལ་འདི་སྐད་ཅེས་སྨྲས་སོ། །ཤཱ་རིའི་བུ་རིགས་ཀྱི་བུ་འམ་རིགས་ཀྱི་བུ་མོ་གང་ལ་ལ་ཤེས་རབ་ཀྱི་ཕ་རོལ་ཏུ་ཕྱིན་པ་ཟབ་མོ་སྤྱོད་པ་སྤྱད་པར་འདོད་པ་དེས་འདི་ལྟར་རྣམ་པར་བལྟ་བར་བྱ་སྟེ། ཕུང་པོ་ལྔ་པོ་དེ་དག་ཀྱང་རང་བཞིན་གྱིས་སྟོང་པར་རྣམ་པར་ཡང་དག་པར་རྗེས་སུ་བལྟའོ། །གཟུགས་སྟོང་པའོ། །སྟོང་པ་ཉིད་ཀྱང་གཟུགས་སོ། ། གཟུགས་ལས་སྟོང་པ་ཉིད་གཞན་མ་ཡིན་ནོ། །སྟོང་པ་ཉིད་ལས་ཀྱང་གཟུགས་གཞན་མ་ཡིན་ནོ། །དེ་བཞིན་དུ་ཚོར་བ་དང༌། འདུ་ཤེས་དང༌། འདུ་བྱེད་དང༌། རྣམ་པར་ཤེས་པ་རྣམས་སྟོང་པའོ། །ཤཱ་རིའི་བུ་དེ་ལྟ་བས་ན་ཆོས་ཐམས་ཅད་སྟོང་པ་ཉིད་དེ། མཚན་ཉིད་མེད་པ། མ་སྐྱེས་པ། མ་འགགས་པ། དྲི་མ་མེད་པ། དྲི་མ་དང་བྲལ་བ་མེད་པ། བྲི་བ་མེད་པ། གང་བ་མེད་པའོ། །ཤཱ་རིའི་བུ་དེ་ལྟ་བས་ན་སྟོང་པ་ཉིད་ལ་གཟུགས་མེད། ཚོར་བ་མེད། འདུ་ཤེས་མེད། འདུ་བྱེད་རྣམས་མེད། རྣམ་པར་ཤེས་པ་མེད། མིག་མེད། རྣ་བ་མེད། སྣ་མེད། ལྕེ་མེད། ལུས་མེད། ཡིད་མེད། གཟུགས་མེད། སྒྲ་མེད། དྲི་མེད། རོ་མེད། རེག་བྱ་མེད། ཆོས་མེད་དོ། །མིག་གི་ཁམས་མེད་པ་ནས་ཡིད་ཀྱི་ཁམས་མེད། ཡིད་ཀྱི་རྣམ་པར་ཤེས་པའི་ཁམས་ཀྱི་བར་དུ་ཡང་མེད་དོ། །མ་རིག་པ་མེད། མ་རིག་པ་ཟད་པ་མེད་པ་ནས་རྒ་ཤི་མེད། རྒ་ཤི་ཟད་པའི་བར་དུ་ཡང་མེད་དོ། །སྡུག་བསྔལ་བ་དང༌། ཀུན་འབྱུང་བ་དང༌། འགོག་པ་དང༌། ལམ་མེད། ཡེ་ཤེས་མེད། ཐོབ་པ་མེད། མ་ཐོབ་པ་ཡང་མེད་དོ། །ཤཱ་རིའི་བུ་དེ་ལྟ་བས་ན་བྱང་ཆུབ་སེམས་དཔའ་རྣམས་ཐོབ་པ་མེད་པའི་ཕྱིར། ཤེས་རབ་ཀྱི་ཕ་རོལ་ཏུ་ཕྱིན་པ་ལ་བརྟེན་ཅིང་གནས་ཏེ། སེམས་ལ་སྒྲིབ་པ་མེད་པས་སྐྲག་པ་མེད་དེ། ཕྱིན་ཅི་ལོག་ལས་ཤིན་ཏུ་འདས་ནས་མྱ་ངན་ལས་འདས་པའི་མཐར་ཕྱིན་ཏོ། །དུས་གསུམ་དུ་རྣམ་པར་བཞུགས་པའི་སངས་རྒྱས་ཐམས་ཅད་ཀྱང་ཤེས་རབ་ཀྱི་ཕ་རོལ་ཏུ་ཕྱིན་པ་ལ་བརྟེན་ནས། བླ་ན་མེད་པ་ཡང་དག་པར་རྫོགས་པའི་བྱང་ཆུབ་ཏུ་མངོན་པར་རྫོགས་པར་སངས་རྒྱས་སོ། །དེ་ལྟ་བས་ན་ཤེས་རབ་ཀྱི་ཕ་རོལ་ཏུ་ཕྱིན་པའི་སྔགས། རིག་པ་ཆེན་པོའི་སྔགས། བླ་ན་མེད་པའི་སྔགས། མི་མཉམ་པ་དང་མཉམ་པའི་སྔགས། སྡུག་བསྔལ་ཐམས་ཅད་རབ་ཏུ་ཞི་བར་བྱེད་པའི་སྔགས། མི་བརྫུན་པས་ན་བདེན་པར་ཤེས་པར་བྱ་སྟེ། ཤེས་རབ་ཀྱི་ཕ་རོལ་ཏུ་ཕྱིན་པའི་སྔགས་སྨྲས་པ། ཏདྱ་ཐཱ། ཨོཾ་ག་ཏེ་ག་ཏེ་པཱ་ར་ག་ཏེ། པཱ་ར་སཾ་ག་ཏེ། བོ་དྷི་སྭཱ་ཧཱ། ཤཱ་རིའི་བུ་བྱང་ཆུབ་སེམས་དཔའ་སེམས་དཔའ་ཆེན་པོས་དེ་ལྟར་ཤེས་རབ་ཀྱི་ཕ་རོལ་ཏུ་ཕྱིན་པ་ཟབ་མོ་ལ་བསླབ་པར་བྱའོ། །དེ་ནས་བཅོམ་ལྡན་འདས་ཏིང་ངེ་འཛིན་དེ་ལས་བཞེངས་ཏེ། བྱང་ཆུབ་སེམས་དཔའ་སེམས་དཔའ་ཆེན་པོ་འཕགས་པ་སྤྱན་རས་གཟིགས་དབང་ཕྱུག་ལ་ལེགས་སོ་ཞེས་བྱ་བ་བྱིན་ནས། ལེགས་སོ་ལེགས་སོ། །རིགས་ཀྱི་བུ་དེ་དེ་བཞིན་ནོ། །རིགས་ཀྱི་བུ་དེ་དེ་བཞིན་ཏེ། ཇི་ལྟར་ཁྱོད་ཀྱིས་བསྟན་པ་དེ་བཞིན་དུ་ཤེས་རབ་ཀྱི་ཕ་རོལ་ཏུ་ཕྱིན་པ་ཟབ་མོ་ལ་སྤྱད་པར་བྱ་སྟེ། དེ་བཞིན་གཤེགས་པ་རྣམས་ཀྱང་རྗེས་སུ་ཡི་རང་ངོ་། །བཅོམ་ལྡན་འདས་ཀྱིས་དེ་སྐད་ཅེས་བཀའ་སྩལ་ནས། ཚེ་དང་ལྡན་པ་ཤཱ་རིའི་བུ་དང༌། བྱང་ཆུབ་སེམས་དཔའ་སེམས་དཔའ་ཆེན་པོ་འཕགས་པ་སྤྱན་རས་གཟིགས་དབང་ཕྱུག་དང༌། ཐམས་ཅད་དང་ལྡན་པའི་འཁོར་དེ་དག་དང༌། ལྷ་དང༌། མི་དང༌། ལྷ་མ་ཡིན་དང༌། དྲི་ཟར་བཅས་པའི་འཇིག་རྟེན་ཡི་རངས་ཏེ། བཅོམ་ལྡན་འདས་ཀྱིས་གསུངས་པ་ལ་མངོན་པར་བསྟོད་དོ། ། བཅོམ་ལྡན་འདས་མ་ཤེས་རབ་ཀྱི་ཕ་རོལ་ཏུ་ཕྱིན་པའི་སྙིང་པོ་ཞེས་བྱ་བ་ཐེག་པ་ཆེན་པོའི་མདོ་རྫོགས་སོ།། །།
སྒྲ་མགུར་ཟ་མ་ཏོག།


༧སྐྱབས་རྗེ་ཡོངས་འཛིན་རིན་པོ་ཆེར་བརྟན་བཞུགས་ཉིན་གསུམ་པའི་གནས་བསྡུས།
༄༅། །༢༠༡༦།༤།༢༢།སྔ་དྲོའི་ཕྱག་ཚོོད་༩།ཐོག་སྐྱབས་རྗེ་ཡོངས་འཛིན་རིན་པོ་ཆེ་མཆོག་བླ་བྲང་ནས་སྤོས་གླིང་གིས་གདན་དྲངས་ཏེ་ཚོགས་གུར་ཆེར་མོར་མི་འཇིག་གདོང་ལྔའི་ཁྲི་རུ་འཁོད། དེ་མཚམས་སེར་སྐྱ་མི་མང་རྣམས་གདན་ལ་འཁོད་རྗེས་༧རྗེ་བླ་མ་མཆོག་ནས་དྲན་པ་ཚེ་སྒྲུབ་ཀྱི་བཀའ་དབང་བཀའ་དྲིན་བསྩལ་བ་དང་། དབང་གི་སྔོན་འགྲོའི་བཤད་པ་ཟབ་རྒྱས་གནང་། ཕྱི་རྒྱལ་གྱི་དད་ལྡན་རྣམས་ལ་བླ་མ་ཁྱིམ་གསར་གྱིས་དབྱིད་སྐད་སྒྱུར་གནང་མཛད། མཐར་འདུས་མང་དང་ཕྱོགས་མཐའ་ཁག་ནས་ཕེབས་པའི་དད་ལྡན་རྣམས་ཀྱིས་བཤར་དབང་ཞུས་རྗེས་ཉིན་གུང་གི་གསོལ་ཚིགས་བཞེས།
ཕྱག་ཚོད་༣།ཐོག་རིན་པོ་ཆེ་མཆོག་ནས་ཀུན་གསལ་བྱམས་མ་ཆེན་མོའི་སྔགས་བསྟོད་ཀྱི་ལུང་དང་ཁྲིད་གདམས་གནང་བ་དང་། ཕྱི་རྒྱལ་གྱི་དད་ལྡན་བོན་ཞུ་བའི་ཆེད་དུ་བླ་མ་ཁྱིམ་གསར་གྱིས་དབྱིན་སྐད་དུ་བསྒྱུར་གནང་བ་དང་། མཐར་བླ་ཁྲི་མཁན་པོ་དགེ་བཤེས་ཉི་མ་གྲགས་པ་མཆོག་ནས་བརྟན་བཞུགས་གོ་སྒྲིག་ཚོགས་པའི་ཚབ་ཞུས་ཏེ། ད་ལན་གྱི་བརྟན་བཞུགས་རྒྱས་འབུལ་གྱི་ལས་དོན་ཐད་ཕྱར་བ་གྲུ་འདེགས་གནང་མཁན་གྱི་གོ་སྒྲིག་ཚོགས་མི་རྣམས་དང་། འབྲེལ་ཡོད་བོན་གྱི་ལྷ་སྡེ་མི་མང་། དམིགས་བསལ་དུ་༧གདན་ས་ཁྲི་བརྟན་ནོར་བུ་རྩེའི་འདུས་པ་རྒྱ་མཚོས་མ་བསྐུལ་དང་བླངས་ཀྱིས་གྲ་སྒྲིག་འཐུས་ཚང་གནང་བ་ལ་བཀའ་དྲིན་ལེགས་གསོལ་དང་ཐུགས་རྗེ་ཆེ་ཞུའི་གཏམ་བཤད་སྤེལ། དེ་མཚམས་འདུས་མང་དང་དད་ལྡན་ལྷ་སྡེ་ཡོངས་ཀྱིས་ཕྱག་ཏུ་སྒྲོན་མེ་ཐོགས་ཏེ་མཁའ་འགྲོ་རིན་ཆེན་ཕྲེང་རྒྱུད་ལས་བྱུང་བའི་མར་མེ་སྨོན་ལམ་དབྱངས་སུ་གྱེར་བཞིན་བསོད་ནམས་ལས་ཀྱིས་འཛོམས་པའི་གཤེན་གྲོགས་ཕོ་མོ་རྣམས་དད་དམ་གཙང་ཞིང་ཚེ་རབས་ཀུན་ཏུ་གཡུང་དྲུང་སྤུན་དུ་འགྱུར་བའི་གསོལ་སྨོན་ཞུས་པ་དང་། ༧དཔལ་རྒྱལ་བ་སྨན་རི་བའི་བསྟན་བདག་མཁན་སློབ་ཉི་ཟླ་ཟུང་འབྲེལ་གྱི་གསོལ་འདེབས་གདུང་ཤུགས་དྲག་པོས་དབྱངས་སུ་གྱེར་བཞིན་རིན་པོ་ཆེ་རྣམ་གཉིས་སྐུ་ཚེ་གཡུང་དྲུང་གི་གཤིས་སུ་བརྟན་པ་དང་། ཚེ་རབས་ནས་ཚེ་རབས་སུ་འདྲེན་པ་ཉི་ཟླ་ཟུང་གིས་སྐྱབས་འོག་ཏུ་ཚུད་པའི་གསོལ་འདེབས་བྱས་མཐར་སྒོ་གསུམ་རྣམ་པར་དག་པའི་སྨོན་ལམ་གྱིས་རྒྱས་གདབ་སྟེ་བརྟན་བཞུག་མཛད་སྒོ་ཆེན་མོ་དེ་ཉིད་ཁ་དགེ་བཀྲ་ཤིས་ངང་ནས་མཇུག་ལེགས་གྲུབ་པ་བཅས་བརྟན་བཞུགས་ཉིན་གསུམ་པའི་གནས་བསྡུས་སུ་ཁྱུང་ཐོག་རྒོད་ཀྱིས་༢༠༡༦།༤།༢༢།ཉིན།


བོད་སྐད་སྡེ་ཚན།
| བཙན་བྱོལ།
༄༅། །རྒྱ་གར་དུ་ཡོད་པའི་བཙན་བྱོལ་བོད་མི་ཚོའི་ཁྲིམས་མཐུན་གྱི་གནས་བབས་ཀྱི་འགྱུར་ལྡོག་གི་སྐོར་བསོད་ནམས་ཚེ་རིང་ལགས་ཀྱིས་ངོ་སྤྲོད་ཞུས་པར་གསན་རོགས་ཞུ༎གསར་འགོད་པ་བསོད་ནམས་ཚེ་རིང༌།
༸གོང་ས་༸སྐྱབས་མགོན་ཆེན་པོ་མཆོག་གིས་འབྲས་སྤུངས་སྒོ་མང་གྲྭ་ཚང་གི་ཆོས་ར་གསར་པ་དབུ་འབྱེད་མཛད་པ།
བོད་ཀྱི་དབུ་ཁྲིད་༧གོང་ས་མཆོག་གིས་ཐུགས་དམ་ཉམས་ཞིབ་པ་རྣམས་དང་མཇལ་མོལ།
རིག་གནས་གསར་བརྗེའི་སྐབས་ཀྱི་འཐབ་འཛིང་སྐོར།


ཕྱི་ཟླ་༧་ཚེས་༤་ཉི་མོ་འདི་ནི་ལོ་༢༤༠་གོང་དུ་ཨ་མི་རི་ཀ་དབྱིན་ཇིའི་མངའ་འོག་ནས་རང་བཙོན་ཐོབ་པའི་དུས་ཆེན་ཡིན་ཞིང་། དེ་རིང་ཨ་རིའི་རྒྱལ་ཡོངས་སུ་མི་མང་རྣམས་དགའ་ཚོར་ལྡན་པའི་སྒོ་ནས་གླིང་ཁར་བསྐྱོད་པ་དང་རྒྱལ་ཁབ་ཀྱི་མཚོན་རྟགས་ཀྱིས་ཡོངས་སུ་ཁེངས་པའི་རུ་སྒྲིག་གཏོང་སྲོལ་ཡོད་པ་མ་ཟད། མཚན་མོར་ཤོག་སྦག་བརྒྱབ་པ་དང་གླུ་གཞས་བཏང་བ་སོགས་ཀྱི་དགའ་སྟོན་བྱས་ནས་རང་བཙན་གྱི་དུས་དྲན་སྲུང་རྩི་ཞུ་སྲོལ་ཡོད།


༄༅། །ཕྱི་ལོ་ ༢༠༢༢ ལོའི་པེ་ཅིང་དགུན་ཁའི་རྒྱལ་སྤྱིའི་ཨོ་ལིམ་པིག་རྩེད་འགྲན་འཚོགས་ལ་ཉེ་བ་དང་བསྟུན། རང་དབང་ཅན་གྱི་རྒྱལ་ཁབ་མང་པོ་ཞིག་གིས་སོ་སོའི་གཞུང་འབྲེལ་མི་སྣ་རྩེད་འགྲན་ཐོག་གཏོང་རྒྱུ་མིན་པའི་ཐག་གཅོད་གནང་ཡོད། དེས་རྒྱལ་ཁབ་སོ་སོའི་དཔལ་འབྱོར་སོགས་ཀྱི་ཁེ་ཕན་ལས་འགྲོ་བ་མིའི་ཐོབ་ཐང་གལ་ཆེ་བར་བརྩིས་ཡོད་པ་མ་ཟད། དེ་ནི་འགྲོ་བ་མིའི་ཐོབ་ཐང་ལ་རྒྱལ་ཁ་ཐོབ་པ་ཞིག་ཆགས་ཀྱི་ཡོད་པར་སོང་། རང་དབང་ལ་དགའ་བའི་རྒྱལ་ཁབ་ཁག་གིས་དེ་འདྲའི་རྣམ་འགྱུར་བསྟན་པར་ཐོག་མར་དགའ་བསུ་དང་། བསྔགས་བརྗོད་ཞུ་རྒྱུ་ཡིན། དེ་ནི་དཔའ་མཛངས་སྙིང་སྟོབས་ལྡན་པའི་གནང་སྟངས་ཤིག་ལ་ངོས་འཛིན་བྱེད་ཀྱི་ཡོད་ལ། རྒྱལ་ཁབ་གཞན་ནས་ཀྱང་དེ་ལྟར་བློ་སྤོབས་ལྡན་པའི་ཐག་གཅོད་ཡོང་རེ་བྱེད་ཀྱི་ཡོད།
རྒྱ་ནག་དམར་གཞུང་གིས་ལོ་ངོ་བཅུ་ཕྲག་མང་པོའི་རིང་རྒྱལ་སྤྱིའི་གཞི་རྩའི་འགྲོ་བ་མིའི་བཟང་སྤྱོད་ཀྱི་རིན་ཐང་ཁག་རྩིས་མེད་རྡོག་རོལ་བཏང་སྟེ། བོད་ནང་ཡོད་པའི་ང་ཚོའི་གཞིས་བཞུགས་སྤུན་ཟླ་ཚོར་མུ་མཐུད་སྡུག་སྦྱོང་མནར་གཅོད་བཏང་དང་གཏོང་བཞིན་ཡོད་པ་མ་ཟད། རྒྱའི་བཙན་འོག་ཏུ་ཡོད་པའི་གྲངས་ཉུང་མི་རིགས་གཞན་རྣམས་ནས་ཀྱང་དེ་མཚུངས་མནར་གཅོད་མྱངས་དང་མྱོང་བཞིན་ཡོད། རྒྱ་ནག་དམར་གཞུང་གིས་གཞིས་བཞུགས་བོད་མི་རྣམས་ཀྱི་སྨྲ་བརྗོད་རང་དབང་དང་། ཆོས་དད་རང་དབང་། འགྲུལ་བསྐྱོད་རང་དབང་སོགས་གཞི་རྩའི་འགྲོ་བ་མིའི་ཐོབ་ཐང་ཁག་ཡོངས་སུ་རྫོགས་པ་འཕྲོག་ཅིང་། དཔལ་འབྱོར་གྱི་ཁེ་ཕན་བསྒྲུབ་ཆེད་རྒྱལ་ཁབ་ཀྱི་འཛུགས་བསྐྲུན་སོགས་ལ་ཁ་གཡར་ནས་བོད་ནང་གི་ཆུ་བོ་ཆེ་ཁག་ལ་ཆུ་མཛོད་བརྒྱབ་སྟེ་ཆུ་ཁ་བསྒྱུར་ཐབས་དང་། ཞིང་འབྲོག་རྣམས་བཙན་གྱིས་གནས་སྤོས་བྱེད་བཅུག་པ། རང་བྱུང་གཏེར་ཁ་ཚད་ལས་འདས་པ་བསྔོག་འདོན་གྱིས་མཐོ་སྒང་བོད་ཀྱི་རང་བྱུང་ཁོར་ཡུག་ལ་གཏོར་བཤིག་ཤུགས་ཆེ་བཏང་སྟེ། འཛམ་གླིང་སྤྱིའི་ཁོར་ཡུག་གི་གནས་བབ་ལ་ཉེན་ཁ་དང་། ལྷག་པར་དུ་ཨེ་ཤི་ཡ་ཁུལ་ལ་ཉེན་ཁ་ཚབས་ཆེན་བཟོ་བཞིན་ཡོད། རྒྱ་ནག་གཞུང་གིས་མི་སྤྱོད་ལས་འདས་པའི་བྱེད་སྟངས་དེ་ཚོས་བོད་ནང་ཡོད་པའི་བོད་མི་ཙམ་མིན་པར་འཛམ་གླིང་ཡོངས་ལ་ཉེན་ཁ་ཆེ་བའི་གནས་སྟངས་ཤིག་ཆགས་ཡོད། དེར་བརྟེན་རྒྱལ་སྤྱིའི་དབུ་འཁྲིད་རྣམ་པས་རྒྱ་གཞུང་གིས་བོད་ནང་གཞི་རྩའི་འགྲོ་བ་མིའི་ཐོབ་ཐང་རྡོག་རོལ་བཏང་དང་གཏོང་བཞིན་པའི་ཐོག་ཐུགས་སྣང་དང་། གླེང་སློང་གནང་རྒྱུའི་རེ་སྐུལ་ཞུ་རྒྱུ་ཡིན།
བོད་མིའི་སྒྲིག་འཛུགས་ནི་བོད་མི་ཡོངས་ཀྱི་ཁྲིམས་མཐུན་གྱི་སྐུ་ཚབ་དང་། གཉིས་སྨན་དབུ་མའི་ལམ་གྱི་སྲིད་བྱུས་ནི་བོད་མིའི་སྒྲིག་འཛུགས་ཀྱི་བོད་རྒྱའི་དཀའ་རྙོག་སེལ་ཐབས་སླད་ཆབ་སྲིད་ཀྱི་ལངས་ཕྱོགས་ཤིག་ཡིན། དེ་ནི་བོད་མིའི་བླ་ན་མེད་པའི་དབུ་འཁྲིད་སྤྱི་ནོར་༧གོང་ས་༧སྐྱབས་མགོན་ཆེན་པོ་མཆོག་གི་དགོངས་གཞི་དང་། བོད་མི་མང་སྤྱི་འཐུས་ལྷན་ཚོགས་ནས་སྤྱི་མོས་ཐོག་གཏན་འབེབས་གནང་བ་ཞིག་ཆགས་ཡོད། ཕྱི་ལོ་ ༢༠༡༠ ལོའི་ནང་བོད་རྒྱ་འབྲེལ་མོལ་ཐེངས་དགུ་པ་གནང་བའི་རྗེས་འབྲེལ་མོལ་མཚམས་ཆད་པ་དང་། དུས་དེ་ནས་བཟུང་ད་བར་ང་ཚོའི་ངོས་ནས་འབྲེལ་མོལ་མཐུད་ཐབས་སླད་ཐབས་ཤེས་བྱས་ཡོད་ཀྱང་། རྒྱ་གཞུང་ནས་དེར་བཟང་ཕྱོགས་ཀྱི་བརྡ་ལན་ཞིག་སྤྲད་མེད།
རང་དབང་ལྡན་པའི་རྒྱལ་ཁབ་ཁག་གིས་སོ་སོའི་གཞུང་འབྲེལ་མི་སྣ་རྩེད་འགྲན་ཐོག་གཏོང་རྒྱུ་མིན་པའི་ཐག་གཅོད་གནང་བ་དེས་འགྲོ་བ་མིའི་རིན་ཐང་ལས་གལ་ཆེ་བ་ཞིག་མེད་པའི་བརྡ་ལན་གསལ་པོ་སྤྲོད་ཀྱི་ཡོད།
རང་དབང་ཅན་གྱི་རྒྱལ་ཁབ་གཞན་ཁག་གི་དབུ་འཁྲིད་རྣམ་པས་ཀྱང་འགྲོ་བ་མིའི་རིན་ཐང་དང་། བཟང་སྤྱོད། བདེན་པ་བཅས་ལ་རྒྱབ་སྐྱོར་དང་གདུང་སེམས་མཉམ་སྐྱེད་གནང་སྟེ། པེ་ཅིང་དགུན་ཁའི་རྒྱལ་སྤྱིའི་ཨོ་ལིམ་པིག་རྩེད་འགྲན་ཐོག་གཞུང་འབྲེལ་མི་སྣ་མཉམ་ཞུགས་གནང་རྒྱུ་མིན་པའི་ཐག་གཅོད་གནང་སྐྱོང་ཡོང་བའི་འབོད་སྐུལ་ཞུ་རྒྱུ་ཡིན།
བོད་མི་མང་སྤྱི་འཐུས་ལྷན་ཚོགས་ནས། ཕྱི་ལོ་ ༢༠༢༡ ཟླ་ ༡༢ ཚེས་ ༡༣ ཉིན།


བོད་ཀྱི་གསོ་བ་རིག་པའི་ལྡིང་ཁང་དུ་འཚེར་བའི་བཻཌཱུརྱའི་འོད་ཟེར།
སི་ཁྲོན་ཞིང་ཆེན་བོད་ཡིག་སློབ་གྲྭའི་དགེ་རྒན་ཆེན་མོ་སྐུ་ནུབ་བློ་བཟང་རྒྱ་མཚོའི་ལོ་རྒྱུས་རགས་བསྡུས།
ཆེད་བསྐོས་གསར་འགོད་པ་མི་ཉག་འཇིགས་མེད་རྡོ་རྗེས་བྲིས་ཤིང་པར་མཁོ་འདོན་བྱས།
སི་ཁྲོན་ཞིང་ཆེན་བོད་ཡིག་སློབ་གྲྭའི་དགེ་རྒན་ཆེན་མོ་སྐུ་ནུབ་བློ་བཟང་རྒྱ་མཚོ་ལགས།
གཅིག །འགོ་བརྗོད།
སྐུ་ནུབ་བློ་བཟང་རྒྱ་མཚོ་མཆོག་ནི་གུས་པར་མཚོན་ན་ཆོས་དང་རིག་གནས། འཚོ་ཚིས་ཟང་ཟིང་སོགས་ཕྱོགས་ཡོངས་ནས་བཀའ་དྲིན་ཤིན་ཏུ་ཆེ་བའི་མི་སྣ་ཞིག་ཡིན། ཁོང་གི་མི་གཤིས་ཀུན་སྤྱོད་དང་། རིག་གནས་མཁྱེན་ཡོན། ཁྱིམ་རྒྱུད་གནས་ཚུལ་སོགས་ལ་རྒྱུས་མངའ་ཆེ་ཙམ་ཡོད་ཅིང་། ལྷག་པར་དུ་སྤྱི་ལོ་2011ལོར་ཕྲན་ཡང་སི་ཁྲོན་ཞིང་ཆེན་བོད་ཡིག་སློབ་གྲྭའི་གསོ་རིག་འཛིན་གྲྭར་ཞུགས་རྒྱུའི་སྐལ་བ་ལྡན་པ་ནས་བཟུང་ཁོང་གི་སློབ་མར་གྱུར་ཅིང་། དེ་ནས་ད་ལྟའི་བར་དུ་དགེ་སློབ་ཀྱི་འབྲེལ་བ་འོ་ཆུ་ལྟར་འདྲེས་ནས་ཡོད་ལ། ཁོང་གིས་ཕྲན་ལ་ཐེབས་པའི་བག་ཆགས་ཀྱང་ཉུང་ཉུང་མིན། ད་ལྟ་གུས་པས་བོད་ཀྱི་གསོ་བ་རིག་པའི་ལས་གནས་གཉེར་བཞིན་ཡོད་པ་ཡང་ཁོང་གི་བཀའ་དྲིན་ལས་བྱུང་བ་ཡིན་ཞིང་། དེ་ཡང་བོད་ཀྱི་གསོ་བ་རིག་པར་གནང་རིགས་རྗེས་སྦྱངས་ཀྱི་སྨན་པ་རིགས་གསུམ་ཞེས་གྲགས་པ་ལས། ཕྱི་མ་རིགས་དང་རྗེས་སྦྱངས་གཉིས་ཀྱི་གསོ་བ་རིག་པའི་ལས་དོན་མི་སྣ་ཞིག་ཏུ་གྱུར་པའི་ལས་དབང་དེ་ཡང་ཁོང་དང་འབྲལ་ཐབས་མེད། དེ་བས་ད་ཐེངས་སི་ཁྲོན་ཏང་གི་འཛུགས་སྐྲུན་གངས་ལྗོངས་ཉི་གཞོན་རྩོམ་སྒྲིག་ཁང་གིས་དགེ་རྒན་ཆེན་མོ་སྐུ་ནུབ་བློ་བཟང་རྒྱ་མཚོར་ཆེད་དུ་བཅར་འདྲིའི་མངག་བཅོལ་འདི་ལ་བདག་གིས་དགའ་བས་དང་ལེན་བྱས་པ་ཡིན།
སྐུ་ནུབ་བློ་བཟང་རྒྱ་མཚོ་ལྷ་ས་སྨན་རྩིས་ཁང་དུ་ཟབ་སྦྱོང་ལ་འགྲོ་སྐབས།
གཉིས། ཡུལ་དངོས་བཅར་འདྲི།
གསར་འགོད་པ། རྒན་ལགས་སྐུ་ཁམས་བཟང་། སི་ཁྲོན་ཏང་གི་འཛུགས་སྐྲུན་གངས་ལྗོངས་ཉི་གཞོན་རྩོམ་སྒྲིག་ཁང་གིས་མངག་བཅོལ་ལྟར་བདག་གིས་རྒན་ལགས་ཀྱི་མི་ཚེའི་ལོ་རྒྱུས་དང་འབྲེལ་བའི་གནས་ཚུལ་འགའ་ལ་རྒྱུས་ལོན་བྱ་འདོད་པས། རྒན་ལགས་ཀྱིས་དེའི་ཐད་ནས་བཀའ་ལན་བསྐྱོན་རོགས་ཞུ།
དགེ་རྒན་རྒྱ་མཚོ། ལགས་སོ། །ཁམས་བཟང་། འགྲིག་གི་རེད། བདག་གིས་ཤེས་ཚོད་ཀྱིས་ལན་འདེབས་ཆོག །
གསར་འགོད་པ། ཐོག་མར་རྒན་ལགས་ཀྱི་སྐུ་འཁྲུངས་དུས་དང་ཁྱིམ་རྒྱུད་ཀྱི་གནས་ཚུལ་ངོ་སྤྲོད་ཅིག་གནང་རོགས་ཞུ།
དགེ་རྒན་རྒྱ་མཚོ། བདག་ནི་སྤྱི་ལོ་1959ལོར་དཀར་མཛེས་ཁུལ་རྟའུ་རྫོང་སྨུག་རོང་ཡུལ་ཚོ་རི་འབྲུག་ཚང་ཞེས་པར་ཕ་དགྲ་འདུལ་དང་། མ་བསོད་ནམས་ལྷ་སྐྱིད་གཉིས་ཀྱི་བུ་རུ་སྐྱེས། རི་འབྲུག་ཚང་ནི་སྐབས་དེ་དུས་ལ་མཚོན་ན་ལྟོས་བཅས་ཀྱི་རིག་གནས་ཀྱི་ཆ་རྐྱེན་འཛོམས་པའི་ཁྱིམ་ཚང་ཞིག་ཡིན། ཁྱིམ་རྒྱུད་འདིར་བོད་སྨན་མཁས་པ་དང་། ཡིག་གཟུགས་མཁས་པ། ཤིང་བརྐོས་ལག་རྩལ་མཁས་པ་སོགས་འཁྲུངས་མྱངས་ཤིང་། དེ་ཡང་རི་འབྲུག་རྣམ་འཇོམས་ཞེས་པའི་སྨན་བཅོས་མཁས་པ་ཞིག་ཁྱིམ་ཚང་འདིར་འཁྲུངས་ཡོད་ལ། དེའི་རྒྱུན་ལས་སྐུ་ནུབ་སྟག་སྤྲུལ་སྐུ་ཕྲེང་བཞི་པ་ཀུན་བཟང་གང་ཤར་རང་གྲོལ་ལགས་ཀྱང་སྨན་པ་ཆེན་པོར་གྱུར། དེ་ནས་མི་ཐོག་རིམ་བརྒྱུད་ཀྱིས་ཁྱིམ་རྒྱུད་འདིར་སྨན་པ་མཁས་པ་བར་མ་ཆད་པར་བྱུང་ཞིང་། ད་ལྟ་བདག་གི་བར་དུ་མི་ཐོག་བཞི་ལ་སྨན་བརྒྱུད་མ་ཆད་པ་རེད།
སྐུ་ནུབ་བློ་བཟང་རྒྱ་མཚོས་རྔ་བ་ཁུལ་འཛམ་ཐང་རྫོང་གསོ་རིག་བརྒྱུད་སྦྱོང་ལྟེ་གནས་སུ་གསོ་བ་རིག་པའི་སློབ་ཁྲིད་གནང་བཞིན་པ།
གསར་འགོད་པ། རྒན་ལགས་ཀྱི་མཚན་ལ་སྐུ་ནུབ་བློ་བཟང་རྒྱ་མཚོ་ཞེས་འབོད་བཞིན་འདུག་པས། མཚན་གྱི་ཐོག་མར་སྐུ་ནུབ་ཅེས་འབོད་པའི་གོ་དོན་ཅི་རེད། དེའི་སྐོར་ནས་ངོ་སྤྲོད་ཅིག་གནང་རོགས་ཞུ།
དགེ་རྒན་རྒྱ་མཚོ། སྐུ་ནུབ་ཅེས་པ་ནི་སྨུག་རོང་རི་འབྲུག་ཚང་དུ་ཁམས་མི་ཉག་སྐུ་ནུབ་དགོན་པའི་བསྟན་བདག་སྐུ་ཕྲེང་བཞི་པ་ཀུན་བཟང་གང་ཤར་རང་གྲོལ་ལགས་སྐུ་འཁྲུངས་ཤིང་། གདན་ས་ནས་སྐུ་བདག་བྱས་ཏེ་མི་ཉག་སྐུ་ནུབ་དགོན་དུ་གདན་དྲངས། སྐུ་ནུབ་སྤྲུལ་སྐུ་ནི་གོང་དུ་ཞུས་པ་བཞིན་སྐུ་ན་ཆུང་ངུའི་དུས་རི་འབྲུག་རྣམ་འཇོམས་ཀྱིས་སྨན་བཅོས་སྐོར་ནས་ཤུགས་རྐྱེན་ཆེན་པོ་ཐེབས་ཤིང་། ཕྱིས་སུ་མདོ་ཁམས་རྫོགས་ཆེན་དགོན་དུ་གྲྭ་སར་བྱོན་ནས་སི་ཏུ་ཆོས་ཀྱི་འབྱུང་གནས་དང་། ཀོང་སྤྲུལ་བློ་གྲོས་མཐའ་ཡས། འཇུ་མི་ཕམ་འཇམ་དབྱངས་རྣམ་རྒྱལ་སོགས་ཀྱི་གསོ་རིག་གི་བརྒྱུད་པ་ལས་དཔལ་ལྡན་རྒྱུད་བཞི་སོགས་ལ་འཆད་ཉན་སློབ་སྦྱོང་གནང་བ་དང་། མི་ཉག་མགར་ཐར་དུ་དར་མོ་སྨན་པ་ཞེས་གྲགས་པའི་རྒྱལ་དབང་ལྔ་པའི་བླའི་སྨན་པ་དར་མོ་སྨན་རམས་པ་བློ་བཟང་ཆོས་གྲགས་ཀྱི་ཁྱིམ་རྒྱུད་དུ་གྲགས་པའི་སྨན་པ་མཁས་ཆེན་ཞིག་སློབ་དཔོན་དུ་བསྟེན་པ་སོགས་ལས་སྐུ་ནུབ་ཀུན་བཟང་སྤྲུལ་སྐུ་ཞེས་མདོ་ཁམས་ཡུལ་གྱི་སྨན་པ་མཁས་ཆེན་དུ་གྱུར་ཅིང་། མགར་ཐར་རྫོང་བོད་སྨན་ཁང་གསར་འཛུགས་བྱས་པ་དང་། སྐུ་ནུབ་ཟླ་ཤེལ་ལྕགས་རིལ་ཆེན་མོ་སོགས་གསར་བཏོད་མཛད་པས་ཆོས་དང་རིག་གནས་ཀུན་ལ་མདོ་ཁམས་མི་ཉག་ཡུལ་དུ་སྙན་གྲགས་དང་མཛད་རྗེས་ཆེ་ལ། ཁོང་གི་མཚན་ལ་བླ་དྭགས་སུ་སྐུ་ནུབ་སྨན་པ་དང་། སྐུ་ནུབ་ཀུན་བཟང་སྤྲུལ་སྐུ་ཞེས་གྲགས་ཤིང་། དེ་ནས་སྐུ་ནུབ་སྤྲུལ་སྐུའི་སྐུ་ཚ་མཁན་པོ་འོད་ཟེར་ལགས་ཀྱང་སྐུ་ནུབ་དགོན་པའི་ཚོགས་གྲལ་དུ་ཞུགས་ཤིང་སྐུ་ནུབ་དགོན་པའི་མཁན་པོ་མཛད་པས་སྐུ་ནུབ་མཁན་པོ་འོད་ཟེར་ཞེས་འབོད་པ་བྱུང་ཞིང་། ཁོང་ཡང་སྨན་པ་མཁས་ཆེན་ཡིན་པས་སྐུ་ནུབ་སྨན་པ་འོད་ཟེར་ཞེས་གྲགས། དེ་ཡང་སྐུ་ནུབ་མཁན་པོ་འོད་ཟེར་ལགས་ནི་བདག་གི་ཁུ་བོ་ཡིན་པ་དང་། ཆུང་ངུའི་དུས་ནས་ཕྲན་ཉིད་ཕྱག་ཕྱིར་ཁྲིད་ནས་ཆོས་དང་རིག་གནས། འཚོ་བའི་ཟང་ཟིང་སོགས་བཀའ་དྲིན་གྱིས་བསྐྱངས་ཤིང་། བདག་གིས་ད་ལྟའི་བར་དུ་བོད་ཀྱི་གསོ་བ་རིག་པ་ལ་སྲི་ཞུ་ཅུང་ཙམ་ཞུ་ཐུབ་པ་བྱུང་བ་ཡང་སྐུ་ནུབ་སྤྲུལ་སྐུ་དང་། སྐུ་ནུབ་འོད་ཟེར་གཉིས་ཀྱི་བདག་རྐྱེན་ཡིན། དེ་ནས་བདག་གིས་ཀྱང་ད་ལྟའི་བར་དུ་སྐུ་ནུབ་བློ་བཟང་རྒྱ་མཚོ་ཞེས་བྲིས་པ་ཡིན་ཞིང་། གཅིག་ན་ཁོང་རྣམ་པའི་བཀའ་དྲིན་དྲན་ཕྱིར་དང་། གཉིས་སུ་གསོ་བ་རིག་པའི་བརྒྱུད་ཁུངས་ལ་གཏུགས་ཏེ་མིང་དེ་ལྟར་དུ་འབོད་པ་ལས། བདག་གི་ཁྱིམ་རྒྱུད་ནི་སྨུག་རོང་རི་འབྲུག་ཚང་ནས་རེད། གསོ་བ་རིག་པའི་བརྒྱུད་པ་ཡང་རི་འབྲུག་རྣམ་འཇོམས་དང་། སྐུ་ནུབ་སྤྲུལ་སྐུ། ཁུ་བོ་སྐུ་ནུབ་འོད་ཟེར་བཅས་ནས་བརྒྱུད་དེ་བདག་གི་བར་དུ་མི་ཐོག་བཞི་ཙམ་སོང་འདུག །
སྐུ་ནུབ་བློ་བཟང་རྒྱ་མཚོ་ཁྲེང་ཏུའུ་ཀྲུང་ལུགས་གསོ་རིག་སློབ་ཆེན་མི་རིགས་གསོ་རིག་སློབ་གླིང་གི་གདན་ཞུས་དགེ་རྒན་ཆེན་མོར་བསྐོས་པ།
གསར་འགོད་པ། རྒན་ལགས་ཀྱིས་སློབ་སྦྱོང་གི་བརྒྱུད་རིམ་དང་འབྲེལ་ནས་གསོ་བ་རིག་པའི་ལམ་ཁ་འདི་འདེམས་དགོས་པའི་རྒྱུ་མཚན་ངོ་སྤྲོད་ཅིག་གནང་རོགས་ཞུ།
དགེ་རྒན་རྒྱ་མཚོ། གོང་དུ་ཞུས་པ་བཞིན། བདག་ཆུང་ངུའི་དུས་ནས་ཁུ་བོ་སྐུ་ནུབ་འོད་ཟེར་གྱིས་ཕྱག་ཕྱིར་སྐུ་ནུབ་དགོན་དུ་ཁྲིད་ཅིང་། ཡི་གེ་འབྲི་ཀློག་དང་། བརྡ་སྤྲོད་ཀྱི་རྨང་གཞི་སོགས་ལ་སློབ་སྦྱོང་གི་འགོ་ཚུགས་ཤིང་། ཁྱད་པར་དུ་སྐུ་ནུབ་སྤྲུལ་སྐུའི་མདུན་ནས་སྨན་རྩྭ་བསྡུ་ལེན་དང་། ཐང་ཕྱེ་རིལ་བུ་སོགས་སྨན་རྫས་སྡེབ་སྦྱོར། སྨན་བཅོས་མན་ངག་སོགས་མང་དུ་མཐོང་ཐོས་སུ་བརྒྱུད་པ་དང་། ཞར་དང་ཞོར་ནས་ཤེལ་གོང་ཤེལ་ཕྲེང་དང་། དེལ་དམར་བའི་གཏར་མེའི་གདམས་པ་སོགས་ཀྱིས་ཁྲིད་ལུང་ཡང་ཐོབ། སྐབས་དེ་དུས་ཙམ་ནས་བདག་གིས་དཔལ་ལྡན་རྒྱུད་བཞི་ལས་རྩ་བ་ཐུགས་ཀྱི་རྒྱུད་བློ་ལ་འཛིན་པ་སོགས་ཀྱིས་མཚོན་པའི་བོད་སྨན་རིག་གཞུང་སྐོར་ལ་རྨང་གཞི་ཅུང་ཙམ་རེ་བཞག་པ་དང་། དེ་ནས་ལག་ལེན་བརྒྱུད་པའི་མན་ངག་ཀྱང་ཇི་རྙེད་ཅིག་ཐོབ་པ་བརྒྱུད་ཁུ་བོ་སྐུ་ནུབ་འོད་ཟེར་དང་མཉམ་དུ་སྤྱི་ལོ་1977ལོ་ནས་རྟའུ་རྫོང་གསེར་ཁ་མཉམ་ལས་སྨན་བཅོས་འཕྲོད་བསྟེན་ཁང་དུ་སྨན་བཅོས་བྱ་བར་ཐོག་མར་ཞུགས་པ་ཡིན། སྤྱི་ལོ་1981ལོར་སྡེ་དགེ་རྫོགས་ཆེན་དུ་སི་ཁྲོན་ཞིང་ཆེན་མི་རིགས་ཨུ་ཡོན་ལྷན་ཁང་གིས་སི་ཁྲོན་ཞིང་ཆེན་བོད་ཡིག་སློབ་གྲྭ་ཐོག་མར་གསར་འཛུགས་གནང་སྐབས་བདག་གི་ཁུ་བོ་སྐུ་ནུབ་འོད་ཟེར་དགེ་རྒན་དུ་གདན་དྲངས་པ་དང་བདག་ཀྱང་ཕྱག་ཕྱིར་ཁྲིད་ནས་སི་ཁྲོན་ཞིང་ཆེན་བོད་ཡིག་སློབ་གྲྭའི་ཐོག་མའི་སློབ་མའི་གྲས་སུ་རྒྱུགས་འཕྲོད། རང་གི་དགའ་ཕྱོགས་དང་ཁུ་བོ་དམ་པའི་མངག་བཅོལ་ལྟར་གསོ་རིག་ཆེད་སྦྱོང་བྱ་རྒྱུ་བདམས་པ་ཡིན། སྡེ་དགེ་རྫོགས་ཆེན་བོད་ཡིག་སློབ་གྲྭ་རུ་དཔལ་སྤུངས་མཁན་ཆེན་བློ་ཆོས་དང་། ར་སྐོར་མཁན་ཆེན་ཐུབ་ནོར། ཨ་རིག་མཁན་ཆེན་པདྨ་ཚེ་དབང་། བྲག་འགོ་དགེ་བཤེས་བློ་བཟང་དོན་གྲུབ། སྨུག་ཚངས་སྤྲུལ་སྐུ། རྫོགས་ཆེན་མཁན་པོ་ཐུབ་དབང་སོགས་ཀྱི་མདུན་ནས་བོད་ཀྱི་ཆོས་དང་རིག་གནས་ཇི་སྙེད་ཅིག་ལ་སློབ་སྦྱོང་བྱ་ཁུལ་བྱས་པ་ཡིན་ཞིང་། ཁྱད་པར་དུ་ཁུ་བོ་སྐུ་ནུབ་འོད་ཟེར་དང་། མདོ་ཟླ་གསལ་དབང་མོ་གཉིས་ཀྱི་མདུན་ནས་སྨན་རྩིས་ཀྱི་གཞུང་ལུགས་ཇི་སྙེད་ཅིག་ལ་སློབ་སྦྱོང་བྱས་པ་ཡིན། སྤྱི་ལོ་1983ལོར་སྐྱབས་རྗེ་གཟན་དཀར་རིན་པོ་ཆེའི་བཀའ་དྲིན་བདག་རྐྱེན་ལ་བརྟེན་ནས་སི་ཁྲོན་ཞིང་ཆེན་བོད་ཡིག་སློབ་གྲྭས་ཆེད་མངག་གིས་གསོ་རིག་དགེ་རྒན་གྱི་གྲས་ནས་ཁུ་བོ་སྐུ་ནུབ་འོད་ཟེར་དང་། མདོ་ཟླ་གསལ་དབང་མོ། སློབ་མའི་གྲས་ནས་བསོད་ནམས་དབང་རྒྱས་དང་། ཕྲན་བཅས་དགེ་སློབ་བཞི་ལྷ་ལྡན་སྨན་རྩིས་ཁང་དུ་མི་ལོ་གཅིག་དང་ཟླ་གསུམ་ལྷག་ལ་གངས་རིའི་ལྗོངས་ཀྱི་མ་ཧཱ་པཎྜིཏ་མཁན་པོ་ཁྲོ་རུ་ཚེ་རྣམ་ལགས་ཆེད་དུ་དགེ་རྒན་དུ་བསྟེན་རྒྱུའི་གོ་སྐབས་ཐོབ་ཅིང་། དེ་ཡང་མཚོ་སྔོན་གྱི་ཀརྨ་ཚོགས་གཉིས་དང་། བོད་ལྗོངས་ཀྱི་ཚེ་རྒྱ་ལགས། ང་ཚོ་དགེ་སློབ་བཞི་བཅས་སློབ་མ་ཉུང་ཤས་ཤིག་ལ་དཔལ་ལྡན་རྒྱུད་བཞིའི་ཁྲིད་ཆ་ཚང་བ་དང་། གཡུ་ཐོག་སྙིང་ཐིག་གི་དབང་ལུང་། གཞན་ཡང་མན་ངག་ལག་ལེན་གྱི་ཟབ་ཁྲིད་མང་པོ་ཕངས་མེད་དུ་བསྩལ་ནས་ཐུགས་བརྩེས་རྗེས་སུ་བཟུང་། ཞོར་དུ་སྨན་རྩིས་མཁས་དབང་མཁན་པོ་ཚུལ་ཁྲིམས་རྒྱལ་མཚན་སོགས་སུ་བསྟེན་རྒྱུའི་གོ་སྐབས་ཀྱང་ཐོབ། དེ་ནས་1986ལོ་ནས་2018ལོའི་བར་ལས་འཁྱུར་ངལ་གསོ་མ་བྱས་བར་སི་ཁྲོན་ཞིང་ཆེན་བོད་ཡིག་སློབ་གྲྭ་ནས་མི་ལོ་30ལྷག་ལ་གསོ་རིག་ཆེད་སྦྱོང་སློབ་མ་བརྒྱ་སྟོང་མང་པོ་གསོ་སྐྱོང་བྱེད་ཐུབ་པ་ཡང་མཁན་ཆེན་ཚང་གི་བཀའ་དྲིན་ཡིན། ཚེ་སྔོན་བསོད་ནམས་བཟང་པོའི་འབྲས་བུས་སློབ་ཁྲིད་དང་ནད་ཐོག་ལག་ལེན་གྱི་ཁྲོད་དཀའ་གནད་ཆེ་ཕྲ་གང་འདྲ་ཞིག་ལ་འཕྲད་ཀྱང་ཁུ་བོ་སྐུ་ནུབ་འོད་ཟེར་སྐུ་མ་གཤེགས་བར་དུ་བཀའ་འདྲི་དོགས་སེལ་དང་སྲི་ཞུ་དྲིན་གཟོ་བྱ་རྒྱུའི་སྐལ་བཟང་བྱུང་། སྤྱི་ལོ་2006ལོར་ལྷོ་ནུབ་མི་རིགས་སློབ་ཆེན་གྱི་དངོས་ཚན་འཛིན་གྲྭ་ནས་མཐར་ཕྱིན་པ་སོགས་སློབ་སྦྱོང་གི་བརྒྱུད་རིམ་རགས་བསྡུས་ཤིག་ངོ་སྤྲོད་ཞུས་ན་དེ་འདྲ་རེད།
མི་སེར་ཚོར་སྨན་བཅོས་ཞབས་ཞུ་སྒྲུབ་བཞིན་པ།
གསར་འགོད་པ། རྒན་ཁྱེད་ཀྱིས་གསོ་རིག་དགེ་རྒན་མཛད་པའི་བརྒྱུད་རིམ་དང་སློབ་མ་བསྐྱངས་པའི་གྲངས་ཀ་རགས་བསྡུས་ཤིག་གསུང་རོགས་ཞུ།
དགེ་རྒན་རྒྱ་མཚོ། སྤྱི་ལོ་1985ལོར་ལྷ་ལྡན་སྨན་རྩིས་ཁང་ནས་ཕྱིར་སི་ཁྲོན་ཞིང་ཆེན་བོད་ཡིག་སློབ་གྲྭར་འབྱོར་བ་ནས་སློབ་ཁྲིད་ཀྱི་འགན་ཁུར་བ་ཡིན་ཞིང་། 1986ལོ་ནས་དངོས་སུ་དགེ་རྒན་གྱི་ལས་འགན་ཁུར་བ་ཡིན། དེ་ཡང་ད་ལྟའི་བར་དུ་བོད་ཡུལ་སྟོད་སྨད་བར་གསུམ་ནས་ཕལ་ཆེར་སློབ་མ་དྲུག་སྟོང་ཙམ་ལ་སློབ་ཁྲིད་བྱས་པ་ཡིན་ཞིང་། མང་ཆེ་བ་སི་ཁྲོན་ཞིང་ཆེན་བོད་ཡིག་སློབ་གྲྭའི་གསོ་རིག་འཛིན་གྲྭ་ཁག་དང་། ཞོར་དུ་དཀར་མཛེས་ཁུལ་འཕྲོད་བསྟེན་སློབ་གྲྭའི་བོད་སྨན་དངོས་ཚན་འཛིན་གྲྭ་ཁག་དང་། མི་ཉག་དགོན་ཆེན་བོད་སྨན་ཁང་སོགས་སུ་དཔལ་ལྡན་རྒྱུད་བཞི་དང་། ཤེལ་གོང་ཤེལ་ཕྲེང་། དེལ་དམར་བའི་གཏར་མེའི་གདམས་པ། ཀོང་སྤྲུལ་ཟིན་ཏིག །སྨན་རྩྭ་ངོས་འཛིན་སོགས་ཀྱི་སློབ་ཁྲིད་དང་། རིང་ནས་བརྒྱུད་པའི་གསོ་རིག་མན་ངག་ཅི་ཡོད་ཅི་ཤེས་མཐའ་དག་སྦ་གསང་མེད་པར་སློབ་ཁྲིད་བྱས་པ་དང་། སི་ཁྲོན་ཞིང་ཆེན་བོད་ཡིག་སློབ་གྲྭའི་ཁོངས་གཏོགས་བོད་སྨན་ཁང་དུ་རེས་མོས་ཀྱིས་མི་ལོ་30ལྷག་ལ་སྨན་བཅོས་ལག་ལེན་ཅི་འཁྱོངས་ཀྱིས་བྱས་པ་ཡིན་ཞིང་། ལས་ཞོར་དུ་དཀར་མཛེས་ཁུལ་བོད་སྨན་ཁང་གི་མངག་བཅོལ་ལྟར་དཀར་མཛེས་ཁུལ་བོད་སྨན་ཁང་གི་ཆེད་མཁས་སྨན་པའི་སྒོ་བསྟེན་སྨན་བཅོས་ཁང་དུ་མི་ལོ་5ཡིི་ཡུན་ལ་སྨན་བཅོས་སྲོག་སྐྱོབ་ཀྱི་བྱ་བ་བསྒྲུབས་པ་ཡིན།
ལས་འཁྱུར་ངལ་གསོ་བྱས་རྗེས་ཁྲེང་ཏུའུ་ཀྲུང་ལུགས་གསོ་རིག་སློབ་ཆེན་མི་རིགས་གསོ་རིག་སློབ་གླིང་གི་བོད་སྨན་འཛིན་གྲྭ་ཁག་དང་། རྫ་སེར་ཤུལ་དགོན་སྨན་རྩིས་ཁང་། རྔ་བ་ཁུལ་འཛམ་ཐང་རྫོང་གསོ་རིག་བརྒྱུད་སྦྱོང་ལྟེ་གནས་ཁང་སོགས་སུ་བོད་ཀྱི་གསོ་བ་རིག་པའི་ཕྱི་མོ་དཔལ་ལྡན་རྒྱུད་བཞི་དང་། གཏར་མེའི་གདམས་པ། ཀོང་སྤྲུལ་ཟིན་ཏིག་སོགས་ཀྱི་ཁྲིད་དང་ལུང་གི་བརྒྱུད་པ་ཅི་ནུས་ཀྱིས་སྤེལ་བ་ཡིན།
སྐུ་ནུབ་བློ་བཟང་རྒྱ་མཚོས་དངོས་སྦྱོང་སློབ་མར་ནད་ཐོག་ལག་ལེན་དམར་ཁྲིད་གནང་བཞིན་པ།
གསར་འགོད་པ། གསོ་རིག་དགེ་རྒན་ཞིག་གམ་བོད་ཀྱི་སྨན་པ་ཞིག་ལ་ཚང་དགོས་པའི་ཆ་རྐྱེན་ཅི་འདྲ་ཞིག་དགོས་རྒྱུ་རེད། དེའི་སྐོར་ནས་རགས་རིམ་ཞིག་གསུང་རོགས་ཞུ།
དགེ་རྒན་རྒྱ་མཚོ། སྨན་པ་ཞིག་ལ་ཚང་དགོས་པའི་ཆ་རྐྱེན་ནི་སྨན་པའི་རྒྱུ་དྲུག་སོགས་བོད་ཀྱི་གསོ་བ་རིག་པའི་གཞུང་དུ་ཞིབ་པར་གསུངས་ཡོད་པ་རེད། དེ་ཡང་བདག་གིས་བསམ་ན། བོད་ཀྱི་གསོ་བ་རིག་པའི་རིག་གཞུང་ཆ་ལག་དང་བཅས་པ་མཐར་ཆགས་སུ་སློབ་སྦྱོང་གང་འཚམ་ཞིག་ཡོད་པའི་སྟེང་། སློབ་དཔོན་མཁས་པའི་ལག་ལེན་མན་ངག་དམར་ཁྲིད་ཆ་ཚང་བ་ཡོད་པའི་རྨང་གཞིའི་ཆ་རྐྱེན་འཛོམས་དགོས་པ་དང་། རང་ངོས་ནས་སྨན་པའི་ལས་རིགས་ལ་དགའ་ཞེན་ཡོད་པ་དང་། ནད་པ་ལ་སྙིང་བརྩེ་བ་སྟེ་གཞན་ཕན་གྱི་ལྷག་བསམ་བཅོས་མིན་གྱི་རྒྱུད་ལ་བརྟན་པོ་ཡོད་དགོས། དེ་ཡང་ཚེ་འདི་དང་ཕྱི་མ་གང་ལ་བསམ་ན་ཡང་རང་གི་བློ་བདེ་བདེ་བྱེད་ཆོག་པ་ཞིག་ཡིན་ན་དེས་ཆོག་པ་རེད། གསོ་རིག་དགེ་རྒན་ཡིན་ན་ཡང་དེ་འདྲ་རེད། གཙོ་བོ་རིག་གཞུང་གི་རྐང་མཐུག་ཅིང་སློབ་མ་ལ་རང་གི་བུ་ཕྲུག་ལྟར་སྙིང་བརྩེ་བ། སློབ་མའི་རྒྱུད་ཚོད་ལྟར་སློབ་ཁྲིད་ཐབས་ལམ་ཡོད་དགོས་པ་སོགས་གཙོ་བོ་རེད།
གསར་འགོད་པ། རྒན་ལགས་ཀྱིས་ལས་འཁྱུར་ངལ་གསོ་བྱས་རྗེས་ད་སྐབས་ཕྱག་ལས་གཙོ་བོ་ཅི་ཞིག་གཉེར་བཞིན་ཡོད།
དགེ་རྒན་རྒྱ་མཚོ། ལས་གནས་ནས་ངལ་གསོ་བྱས་རྗེས་སྤྱི་ལོ་2019ལོ་ནས་ཕྱིར་ཕ་ཡུལ་རྟའུ་རྫོང་དུ་ལོག་སྟེ་སྐུ་ནུབ་ཨ་མྲྀ་ཏ་བོད་སྨན་ཁང་ཞེས་པའི་སྨན་ཁང་ཆུང་ངུ་ཞིག་ཕྱེས་ནས་སྨན་བཅོས་ལས་དོན་མུ་མཐུད་དུ་གཉེར་བ་དང་། དངོས་སྦྱོང་སློབ་མའི་ཚོགས་ལ་ཟུར་ནས་དཔལ་ལྡན་རྒྱུད་བཞི་དང་། ཟིན་ཏིག་སོགས་ཀྱི་སློབ་ཁྲིད་ཀྱང་བྱེད་བཞིན་ཡོད་ལ། ངལ་གསོའི་དུས་ཚོད་ཕུད་པའི་ཉིན་རེར་ཆ་སྙོམས་ནད་པ་བཞི་བཅུ་ཙམ་ལ་སྨན་བཅོས་བྱེད་པ་དང་། ཆུ་ཚོད་གཉིས་ལྷག་ལ་དངོས་སྦྱོང་སློབ་མ་རྣམས་ལ་སློབ་ཁྲིད་བྱེད་བཞིན་ཡོད།
གསར་འགོད་པ། རྒན་ལགས་ལ་མ་འོངས་པར་གསོ་རིག་སྐོར་ནས་ཕྱག་ལས་ཅི་འདྲ་གནང་འཆར་ཡོད།
དགེ་རྒན་རྒྱ་མཚོ། ད་ནི་ལོ་རྒན་པོར་ཆགས་ཟིན་པས་ཆེན་པོ་མི་འགྲུབ་ཀྱང་། རང་ཉིད་ཀྱི་ཆུང་ངུའི་དུས་ཀྱི་དམ་བཅའ་བཞིན། ཚེ་ཡི་ཉག་མ་འབྱུང་བཞིའི་དབྱིངས་སུ་མ་ཐིམ་གྱི་བར་དུ། འགྲོ་བ་ནད་པ་རྣམས་ལ་ཅི་ནུས་ཀྱིས་ཕན་འདོགས་རྒྱུ་དང་། རྒྱུན་འཛིན་སློབ་མའི་ཚོགས་ལ་རང་གི་ད་སྔོན་སྦྱངས་པ་དང་ཉམས་མྱོང་ཅི་ཡོད་ཀྱིས་སློབ་ཁྲིད་བྱས་ནས། གསོ་བ་རིག་པའི་རིག་གཞུང་དང་ལག་ལེན་གཉིས་མི་ཉམས་རྒྱུན་འཛིན་ཐུབ་པ་ཞིག་སྟེ། བོད་ཀྱི་གསོ་བ་རིག་པའི་ཕུལ་བྱུང་གི་གཞུང་དང་ལག་ལེན་གཉིས་ཆར་མི་རབས་ནས་མི་རབས་བར་རྒྱུན་འཛིན་དར་སྤེལ་བྱ་ཐུབ་ན་སྙམ་པའི་འདུན་པ་ཞིག་ཡོད།
གསར་འགོད་པ། རྒན་ལགས་ཀྱིས་བདག་གི་དྲི་བར་བཀའ་ལན་བསྐྱོན་པར་ཐུགས་རྗེ་ཆེ་ཞུ།
དགེ་རྒན་རྒྱ་མཚོ། ཡ་ཡ། ལགས་སོ། །བཀྲ་ཤིས་བདེ་ལེགས།
སྐུ་ནུབ་བློ་བཟང་རྒྱ་མཚོས་ཞིང་འབྲོག་མི་སེར་ཚོར་སྨན་བཅོས་ཞབས་ཞུ་སྒྲུབ་བཞིན་པ།
གསུམ་པ། གྲུབ་འབྲས།
སྐུ་ནུབ་བློ་བཟང་རྒྱ་མཚོ་ལགས་ནི་སི་ཁྲོན་ཞིང་ཆེན་བོད་ཡིག་སློབ་གྲྭའི་དགེ་རྒན་ཆེན་མོ་དང་། དཀར་མཛེས་ཁུལ་བོད་སྨན་ཁང་གི་གདན་ཞུའི་ཆེད་མཁས་སྨན་པ། ཁྲེང་ཏུའུ་ཀྲུང་ལུགས་གསོ་རིག་སློབ་ཆེན་མི་རིགས་གསོ་རིག་གླིང་གི་གདན་ཞུའི་དགེ་རྒན་ཆེན་མོ། དཀར་མཛེས་ཁུལ་བོད་སྨན་མཐུན་ཚོགས་ཀྱི་བློ་འདྲི་ཡུལ། རྒྱལ་ཡོངས་དངོས་ཚན་སྨན་གཉེར་ཆེད་སྦྱོང་སློབ་དེབ་རྩོམ་སྒྲིག་གི་ཨུ་ཡོན་གཞོན་པ་དང་། སི་ཁྲོན་བོད་རིག་པའི་ལྷན་ཚོགས་ཀྱི་ལས་འཛིན། གསར་བྱུང་རྒྱུན་བཀོལ་ཐ་སྙད་གསར་པའི་ཚིག་མཛོད་རྩོམ་སྒྲིག་པའི་ཁོངས་མི། ཁམས་པའི་བརྙན་འཕྲིན་ཁང་གི་འཆད་ཁྲིད་སྒྲོན་མེའི་གདན་ཞུའི་འཆད་ཁྲིད་པ་སོགས་ཡིན་ལ། གཙོ་བོ་བོད་ཀྱི་གསོ་བ་རིག་པའི་སློབ་ཁྲིད་གནང་བ་དང་། ཞོར་དུ་བརྡ་སྤྲོད་དང་། སྙན་ངག་སོགས་ཀྱི་སློབ་ཁྲིད་གནང་། གཞན་ཡང་བོད་ཡིག་སློབ་གྲྭའི་ཁོངས་གཏོགས་བོད་སྨན་ཁང་གི་ཡོན་ཀྲང་གཞོན་པའི་འགན་ཁུར་ཞིང་། སྨན་བཅོས་ལས་དོན་སྒྲུབ་པ་དང་། སློབ་མའི་ཚོགས་ལ་ནད་ཐོག་ལག་ལེན་དམར་ཁྲིད་གནང་བ་སོགས་ཀྱིས་གྲུབ་འབྲས་ཆེན་པོ་བླངས་པས། སྤྱི་ལོ་1989ལོ་ནས་2008ལོའི་བར་དུ་སློབ་གྲྭའི་སློབ་དོན་ཁང་གི་གཙོ་འགན་ཁུར། 2008ལོ་ནས་2018ལོའི་བར་དུ་སློབ་གཙོ་གཞོན་པའི་འགན་ཁུར། ད་ལྟའི་བར་དུ་རགས་རྩིས་བྱས་ན་སློབ་མ་6000ལྷག་བསྐྱངས། དེ་ཡང་སི་ཁྲོན་ཞིང་ཆེན་བོད་ཡིག་སློབ་གྲྭའི་གསོ་རིག་འཛིན་གྲྭ་ཁག་དང་། དཀར་མཛེས་ཁུལ་འཕྲོད་བསྟེན་སློབ་གྲྭའི་བོད་སྨན་དངོས་ཚན་འཛིན་གྲྭ་ཁག །ཁྲེང་ཏུའུ་ཀྲུང་ལུགས་གསོ་རིག་སློབ་ཆེན་མི་རིགས་གསོ་རིག་སློབ་གླིང་གི་བོད་སྨན་འཛིན་གྲྭ་ཁག་དང་། རྫ་སེར་ཤུལ་དགོན་སྨན་རྩིས་ཁང་། མི་ཉག་དགོན་ཆེན་བོད་སྨན་ཁང་། རྔ་བ་ཁུལ་འཛམ་ཐང་རྫོང་གསོ་རིག་བརྒྱུད་སྦྱོང་ལྟེ་གནས་སོགས་སུ་རྒྱུན་འཛིན་སློབ་མའི་ཚོགས་མང་དུ་བསྐྱངས། སྤྱི་ལོ་2014ནས་2019ལོའི་བར་དཀར་མཛེས་ཁུལ་བོད་སྨན་ཁང་གི་ཆེད་མཁས་སྨན་པའི་སྒོ་བསྟེན་སྨན་བཅོས་ཁང་དུ་མི་ལོ་ལྔའི་ཡུན་ལ་སྨན་བཅོས་སྲོག་སྐྱོབ་ཀྱི་ཕྱག་ལས་གནང་། སྤྱི་ལོ་2018ལོ་མཇུག་ཏུ་ལས་འཁྱུར་ངལ་གསོ་གནང་ཞིང་། སྤྱི་ལོ་2019ལོ་ནས་ཕ་ཡུལ་རྟའུ་རྫོང་དུ་སྐུ་ནུབ་ཨ་མྲྀ་ཏ་བོད་སྨན་ཁང་གསར་འཛུགས་གནང་སྟེ་ད་ལྟའི་བར་དུ་སྨན་བཅོས་སྲོག་སྐྱོབ་ཀྱི་ཕྱག་ལས་དང་། དངོས་སྦྱོང་སློབ་མའི་ཚོགས་ལ་གཞུང་དང་ལག་ལེན་གཉིས་ཆར་གྱི་སློབ་ཁྲིད་གནང་བཞིན་ཡོད།
ཁོང་གིས་ད་ལྟའི་བར་དུ་པར་སྐྲུན་བྱས་ཟིན་པའི་གསུང་རྩོམ་སྐོར་ལ། སི་ཁྲོན་ཞིང་ཆེན་བོད་ཡིག་སློབ་གྲྭའི་སློབ་དེབ《སྙན་ངག་སློབ་དེབ》ཅེས་པ་དང་། 《བོད་ཀྱི་གསོ་བ་རིག་པའི་ནད་ཐོག་ལག་ལེན་གྱི་སློབ་དེབ》《གཏར་གའི་གདམས་པ་ཉེས་འཁྲུགས་སྙོགས་མ་དྲུང་འབྱིན་ཀེ་ཏ་ཀའི་འབྲུ་འགྲེལ་མེས་པོའི་ཞལ་རྒྱུན》《མདོ་ཁམས་སྨུག་རོང་ཡུལ་སྡེ་སྤྱིའི་སྣོད་བཅུད་ཀྱི་བཀོད་པ་དང་ལོ་རྒྱུས་ལུགས་གཉིས་གསལ་བའི་མེ་ལོང》སོགས་ཡོད་ཅིང་། རྒྱལ་ནང་གི་དུས་དེབ་ཁག་ཏུ་བོད་རིག་པའི་དཔྱད་རྩོམ་བཅུ་ཕྲག་བརྒལ་བ་སྤེལ་མྱོང་ཡོད། །
སྐུ་ནུབ་བློ་བཟང་རྒྱ་མཚོའི་ཕྱག་རྩོམ་འགའ།